
Budući da smo daleko i razdvojeni okeanima, nije mi lako sresti se s vama. Ali, iako ne možete videti mene lično, ja sam zapravo kraj vas dok god se kultivišete. I dok god se kultivišete, ja mogu da odgovaram za sve vas, do kraja; šta više, ja o vama brinem u svakom trenutku. (Aplauz) Onaj ko ne postupa ovako, poučava naopakoj praksi, postupa loše, i po volji odaje nebeske tajne. Naravno, pošto ovo već znate iz svojih konkretnih iskustava, ne treba previše da vam objašnjavam. Ja govorim samo o onom što mogu da učinim, a ne pominjem ono što ne mogu. Zato se Dafa
 sve vreme razvija na zdrav način.

Kad sam se poslednji put sreo s vama, nije bilo ovoliko ljudi. Naravno, ima još puno ljudi koji nisu ovde, jer nisu mogli odsustvovati s posla. To jest, otkad sam se poslednji put sreo s vama, imamo dosta ljudi koji su ušli u Tao
 i dobili Fa
. Verujem da je činjenica da ovaj Fa može ovako brzo da se razvija, i da se širi na tako širokoj osnovi, rezultat moći Dafe. Istovremeno, put koji smo preuzeli u procesu širenja Dafe je bio ispravan. Budući da smo stvarno odgovorni prema našim učenicima i prema društvu, uspeli smo postići ove rezultate. Pošto je malo prilika da vas sretnem – nije mi lako da dođem u SAD, potrebna je viza, pa je prilično nezgodno – sad kad možemo da se sretnemo, želim da dam sve od sebe da vam pomognem da rešite neke od svojih problema. Možete postavljati bilo kakva pitanja, a ja ću na njih dati odgovor. Hajde da ovu priliku iskoristimo na najbolji način, da vam pomognemo da razrešite neka od svojih zapetljanih, problematičnih pitanja, da bi se Dafa u SAD razvijao na još zdraviji način. Sa učenicima sam prvobitno hteo da pričam o nekim specifičnim pitanjima, ali neki od vas u publici juče su dobili “poseban tretman”. Pošto su ranije stigli, juče sam odgovorio na neka od njihovih pitanja. Ali ne brinite, danas nemate za čim da žalite: oni među vama koji juče nisu slušali, i dalje će moći da postave pitanja, a ja ću na njih dati odgovore.

Iskoristiću ovo vreme da govorim o stvarima vezanim za kultivaciju, drugim rečima, o Fa. Znam da ste tokom ovog perioda brzo napredovali – zapravo, veoma brzo. Kad sam se prošli put iz SAD vratio u Kinu, učenicima u Kini sam rekao da su SAD posebno mesto, i da tamo ima mnogo izuzetnih ljudi – a posebno, mnogo izuzetnih Kineza. Ovi ljudi imaju jako dobar urođeni kvalitet, duboko razumevanje Dafe, brže shvataju i brže se probijaju kroz svoje nivoe. Ovo su prednosti koje imate. Ali nemojte postati samozadovoljni, jer i vi imate vezanosti i prepreke u različitim oblicima, koje treba da savladate, da biste mogli čak još brže da napredujete.

Sada ću pričati o karma-bolesti, problemu koji zbunjuje mnoge naše učenike koji nisu učili Fa na dovoljno dubokom nivou. Mada sam već objasnio u svojoj knjizi kako mi kultivatori treba da se odnosimo prema bolestima, ponovo ću govoriti o tome iz drugog ugla. Činjenica je da mi praktikanti ne treba da brkamo sebe sa svakodnevnim ljudima. Znate, u stara vremena, kad bi neko postao sveštenik, ljudi ga više nisu smatrali svakodnevnom osobom – on je već bio polu-bog. Pa, u čemu je razlika između čoveka i boga? Ljudsko biće ima emocije (čing) – veoma snažne emocije. Ljudska bića žive na ovom svetu upravo za te emocije. Bez emocija ne možete živeti na ovom svetu. Šta vam se dopada, šta vam je hobi, šta vas čini srećnim, šta vas ljuti, ljubav u porodici, ljubav između muža i žene, ljubav prema deci, šta želiš da radiš, šta ne želiš da radiš, vaša naklonost prema određenim vrstama stvari, i tako dalje – sve proizlazi iz ljudskih osećanja. Bez ovih osećanja ne bi bilo običnog ljudskog društva. Ono što ljudi u ovakvoj emotivnoj sredini rade da bi bili u skladu sa okolinom, ne može se smatrati pogrešnim. Zašto su onda mnogi ljudi u prethodnim generacijama govorili da su ljudska shvatanja pogrešna? To je zato što ljudi koji su izgovarali ovakve reči nisu više bili obični ljudi, i zato što su gledali na ljude iz drugog domena. Ali pošto se ljudi nalaze među svakodnevnim ljudima, ne može se reći da greše. Kao što sam juče rekao, iako je ovo ljudsko društvo ružno, ipak je jedan od nivoa – najniži nivo – koji se prostire celim kosmosom od vrha do podnožja, kao i manifestacija prirode kosmosa, Dafe, na najnižem nivou. Bez ovog ljudskog nivoa se ne bi moglo. Takođe je nemoguće svakome da se kultiviše u budu. Ljudsko društvo mora postojati – ono naprosto egzistira na ovaj način. Naprosto se radi o tome da je ovo jedna posebna sredina, i da može da proizvede ljude visokih domena. Znači, drugačije je kad na ljudska bića gledaš iz perspektive visokih domena. Zato kažem da vi, kao kultivatori, za procenu svega što vidite, s čim stupate u kontakt, ili što doživljavate, ne možete koristiti predstave običnih ljudi. Tako treba da se držite višeg standarda.

Kad se svakodnevna osoba razboli i ne ode u bolnicu, ili ne uzme lek, ovo se ne slaže sa principima svakodnevnih ljudi, ne slaže se sa principima ovog sveta, pa to ljudi ne mogu da prihvate: „Naravno da, kad se razboli, čovek treba da uzme lek.“ „Naravno da, kad se razboli, čovek treba da ide u bolnicu da se leči.“ Ovako se ljudi odnose prema ovoj stvari, i to nije pogrešno. Ali kao kultivator, ti ne treba da brkaš sebe sa svakodnevnom osobom. Predstavimo malo ozbiljnije, ti više nisi čovek. Kao što sam upravo rekao, ljudi imaju raznorazna osećanja i želje, i žive za osećanja (čing). Tokom kultivacije, vi postepeno sve manje marite za ove stvari, i postepeno ih se oslobađate, dok ih potpuno ne odbacite. Ljudi žive za ove stvari, ali vi ne. Možete li vi biti isti kao ljudi? Niste isti. Budući da je to slučaj, zašto ne primenite principe sa visokog nivoa, koji se razlikuju od onih koji pripadaju ljudima, da procenite probleme, da procenite sebe i stvari na koje nailazite? Tako bi trebalo biti. Zato vam govorim da kad mi, kultivatori, negde u telu osećamo neprijatnost, to ne predstavlja bolest. Ipak, ono što svakodnevni ljudi smatraju bolesnim stanjem, i stanje koje se odražava u telu kultivatora kad mu se karma smanjuje, su isti. Svakodnevnim ljudima je teško da ih razlikuju. Zato praksa kultivacije ističe prosvetljavanje u stvari (vu). Da nisu iste, svako bi se kultivisao, i pitanje prosvetljavanja ne bi postojalo. Kad bi se u telu dešavale samo divne stvari, i kad bismo čak i male neprijatnosti osećali onako kako osećaju besmrtnici, recite mi, ko se ne bi kultivisao? Svako bi, ali tada to ne bi vredelo – ne bi vredelo kao kultivacija. Pored toga, ljudima nije dopušteno da se kultivišu na taj način, jer to ne uključuje prosvetljavanje u stvari. Znači, u kultivaciji ste prinuđeni da prolazite testove nesigurni šta je tačno, a šta netačno, da bi se videlo kako postupate prema datom pitanju, da bi se videlo da li sebe smatrate za kultivatora, ili za prosečnu, svakodnevnu osobu. Ne služi li ovo da se vidi možete li se kultivisati? Naravno, spolja izgledate obično, i ni na koji način različiti od svakodnevne osobe, ali ste zapravo kultivator. 

Juče sam raspravljao o Buda Fa kultivaciji. Kultivacija je najvažnija stvar u kosmosu. Ljudsko biće želi da se uzdigne u jedan tako visok domen, da postane arhat
, bodisatva
, buda, tao, bog; ako ljudsko biće, puno karme, treba da postane božanstvo, zar vam se ne čini da je to ozbiljna stvar? Zar na ove stvari ne treba da gledate strogo s visokim standardom, i držite se ispravnog razmišljanja? Ako ove stvari i dalje sagledavaš iz obične ljudske perspektive, nisi li i sam svakodnevna osoba? Ovo je tako ozbiljna stvar – omogućiti ti da postaneš buda – a ti ipak sebe i dalje smatraš čovekom, i dalje vrednuješ ove stvari ljudskim principima. Onda to neće moći, nisi ozbiljan u ovome, pa se ne možeš kultivisati. Bude, taoi i bogovi nisu ono što današnji sveštenici i današnji ljudi misle. Kao što znate, bude i bogovi nemaju osećanja običnih ljudi, niti razmišljaju na običan, ljudski način, ili imaju predstave u okvirima shvatanja običnih ljudi. Njihov način mišljenja pripada potpuno drugačijem domenu, oni nemaju ljudske koncepte i predstave o stvarima. Danas ljudi humanizuju bude i bodisatve, i misle o njima kao da imaju ljudska osećanja i ljudskost. Odlazeći u hramove da obožavaju bude i pale tamjan, neki ljudi tamo ne idu radi kultivacije, ili iz poštovanja, već da mole za nešto – da mole bude, sa svojim vezanostima. Razmislite koliko je ova namera loša!

Nekada su ljudi obožavali Bude iz čistog poštovanja. To znači, umesto da dođu da nešto zatraže za sebe, oni su dolazili da odaju počasti budama, da bi obožavali bude, ili da bi se kultivisali u bude, jer bude su velike i bude na širokoj osnovi čuvaju čovečanstvo. Ali ljudi danas više nisu ovakvi. U prošlosti su ljudi uvek imali ispravne misli kad bi mislili o jednom budi ili bodistatvi, i reči „buda“ i „bodisatva“ su pominjali samo sa velikim poštovanjem, osećajući da su ovi veličanstveni i veliki. Ali današnji ljudi više nemaju ovakve koncepte. Kad im padne na pamet, ljudi zinu i govore o budama - tek tako pričaju o budama i bodisatvama, kao da im ove reči rastu s jezika. Oni čak po volji urezuju i crtaju lik bude kako god zažele, i stavljaju ga gde god zažele. Likovi bude Amitabe i Svete Marije čak se postavljaju na groblja. Ovo je zaista kao da ljudi upućuju bogove da vode računa o mrtvima, kao da ljudi naređuju bogovima da rade ovo ili ono. Nije li baš to namera? Razmislite, jedan bog je tako svet i velik – jednim potezom ruke može doneti sreću celokupnom čovečanstvu, a drugim potezom ruke može im doneti uništenje. A vi ih, ipak, tretirate na ovaj način? Da nije njihove milosti prema ljudima, kad u neznanju čine loše stvari, ljudi mi momentalno bili zbrisani bez traga. Ljudi sada ovo naprosto ne shvataju, pa se usuđuju da se ponašaju na ovakav način. Ovo, zapravo, predstavlja svetogrđe prema budama. Baš je kao što sam prošli put kazao. Prošli put sam pomenuo da čak i restoranski meniji sadrže jela poput „Buda preskače zid“, i slično. Buda nije vezan za boju i ukus. Reći da će buda, kad namiriše tu divnu aromu, preskočiti zid da bi jeo hranu – nije li ovo najopakije bogohuljenje jednog bude? Postoje i jela pod nazivom „Arhatov vegeterijanski obrok“, i slično. Jedan arhat takođe nema običnih ljudskih vezanosti za boju i ukus. Ipak, vi kažete da je jelo pod nazivom „Arhatov vegeterijanski obrok“ nešto što on jede – zar ga na ovaj način ne vređate? Njima je obična ljudska hrana prljava. Znači, njihov način razmišljanja je drugačiji od ljudskog. Pogonjeni novcem i nagonima, ljudi su prouzrokovali ovakvu situaciju sa bogovima i budama. Bude, taoi i bogovi nemaju ljudskih predstava, niti običan, ljudski način razmišljanja. Ali kao što sam upravo rekao, ljudi ne odlaze da obožavaju budu srca punog velikog poštovanja, ili sa željom da se kultivišu, već da zatraže nešto od bude: „Daj mi blagoslov da dobijem sina, da se obogatim, ukloni mi nesreću, oslobodi me nevolja...“ Njihove namere su uvek ovakve. Ipak se bude ne mešaju u ovakve stvari – one ljudima nude konačno spasenje. Kad biste mogli da živite kao besmrtnici, da uživate sve vrste komfora među svakodnevnim ljudima, da imate puno novca, i da budete oslobođeni nepogoda i nesreća, vi ne biste želeli da se kultivišete u budu, ili da postanete bog. Pored tolikog komfora, već sada biste bili bogovi. Stvari ne mogu biti ovakve.

Život za životom, ljudi generišu karmu. Sopstvena karma donosi čoveku nedaće, muke, ispaštanja, besparicu, i mnogo bolesti u ovom i narednom životu. Samo pošto otplatiš sopstvenu karmu, možeš steći sreću i blagostanje. Bilo bi neprihvatljivo kad se za loše postupke ne bi plaćalo – to je princip koji postoji u kosmosu. Možda osećaš da stvari koje su ti se desile u prethodnom životu, i stvari koje se dešavaju u narednom životu, imaju veze sa dva različita čoveka. Zapravo, kad drugi gledaju na tebe, oni sagledavaju tok tvog celokupnog postojanja. To je kao kad bi se probudio iz sna i rekao da ono što si juče učinio nema nikakve veze sa onim što danas radiš, i da ono što si juče učinio, nisi učinio ti. Ali sve to si ti učinio, pa oni tako sagledavaju nečiji život. Malopre sam imao digresiju da bih došao do ove ideje: Te stvari ne možete sagledavati običnim ljudskim predstavama. Kad se razboli, svakodnevna osoba mora da uzme lek. Ali ni vama, kultivatorima, ja ne zabranjujem da uzmete lek. Međutim, zar mi ne govorimo o kultivaciji? Zar ne govorimo o prosvetljavanju u stvari? Od vas se ne traži da se prosvetlite u sve. Onoliko koliko se možete prosvetliti u nešto - u redu je. Ako neko kaže da ne može: „Ne, ja ne mogu da se oslobodim ove vezanosti. I dalje moram da uzimam lekove. Iako se kultivišem, ja i dalje moram da uzimam lekove“, kako onda ja gledam na ovo pitanje? Meni je samo žao zbog ovakve, slabe sposobnosti poimanja, i što taj nije prošao ovaj test. Mogao je napredovati i učiniti krupan korak ka Ispunjenju, ali nije učinio taj korak. Ja zbog ovog samo žalim, i ne kažem da taj čovek više ne valja. Niti kažem da se više nikako ne može kultivisati, pošto je uzeo lek. Ovo je zato što je sposobnost poimanja kod svakog različita, i svako ima drugačiji urođeni kvalitet, takođe. Tek kad se budeš popravio, moći ćeš da prođeš ovaj test i stekneš novo razumevanje. Ako ne možeš da se popraviš i ne prosvetliš se u potpunosti po ovom pitanju, to znači da si u ovom smislu i dalje svakodnevna osoba. Ali se ne može reći da uopšte ne valjaš.

Hajde da vam još nešto kažem o odnosu između uzimanja leka i eliminacije karme. Upravo sam rekao da bolest izaziva karma, koja se gomila život za životom. Šta je ta karma? Što su sitnije čestice karme, koja postoji u drugim dimenzijama, što je sitnije njeno zrno, veća je njena moć. Kad procuri u našu dimenziju, to je jedan mikroorganizam, najmikroskopskiji virus. Pa, da li biste rekli da je bolest slučajnost? Ona se ne može razumeti uz pomoć moderne medicine i moderne nauke, sposobne da pojmi samo onu vrstu pojava, koje se manifestuju samo u ovoj površinskoj dimenziji, sačinjenoj od sloja najkrupnijih čestica, koje oformljuju molekuli. Pa se smatra bolešću, tumorom, infekcijom, ili nečim drugim; ali današnja nauka ne sagledava fundamentalni uzrok razbolevanja ljudi, i uvek daje objašnjenja ograničenim razlozima, koje svakodnevni ljudi mogu da pojme. Naravno, kad se neko razboli, to je obično u skladu sa principima na nivou ovog sveta, i obično postoji spoljni faktor u ovom svetu, koji indukuje manifestaciju bolesti. Tada se čini da se zaista uklapa u principe ovog sveta. Ali fundamentalni uzrok, i sama bolest, ne potiču iz ove dimenzije. Zato, sad kad uzmeš lek, ti ubijaš bolest ili virus na površini. Medicina zaista može da ubije viruse na površini. Mada, gong
 jednog praktikanta automatski uništava viruse i karmu. Ali čim lek ubije površinski virus, koji je procurio iz drugih dimenzija, virus – karma – tamo na drugoj strani, to zna, pošto je sve živo, i prestaje da dolazi. Tada ti se čini da si se oporavio jer si uzimao lek. Ali moram vam reći da se ona tamo svejedno nagomilava. Život za životom, ljudi prikupljaju ovu stvar. Kad akumulacija dostigne određeni stupanj, osoba postaje neizlečiva, a kad umre, biva potpuno uništena. Gubi život, zauvek gubi svoj život. Eto, koliko je užasno. Znači, ovim sam vam objasnio odnos. Ne radi se o tome da ljudima nije dopušteno da uzimaju lekove. Kad se svakodnevni čovek razboli, njemu je definitivno potreban medicinski tretman.

Ali kako se mi, kultivatori, odnosimo prema ovome? Zar vam mi ne pročišćavamo telo? Poput godova jednog drveta, karma postoji u samoj srži vašeg tela, u svakom sloju, život iza života. Kad upražnjavate kultivaciju, ja ovu karmu iz središta potiskujem napolje; ja potiskujem, potiskujem i potiskujem, dok za vas u potpunosti ne istisnem karmu. I, ne može sve ovo da prođe kroz površinu naših tela. Ne biste mogli podneti kad bi sve trebalo da izađe kroz površinu vaših tela. Samo deo izlazi kroz površinu. Ali vi i dalje osećate da ste se odjednom razboleli, osećate se užasno loše i boli vas, ne možete da istrpite, pa uzimate lek. Onda samo napred, uzmite lek, jer mi nikad nismo rekli da svakodnevni ljudi ne mogu uzimati lekove. Mi samo kažemo da vam sposobnost poimanja nije na visini, i da ovaj test niste prošli. Mi nemamo pravilo da se ne smeju uzimati lekovi dok se izvodi kultivacija, mi nemamo ovako kruto pravilo. Ali ja vas podučavam principima Fa. Želite da ispustite ovu karmu, a ipak uzimate lek i potiskujete je unutra, nazad – kako da vam očistimo telo? Naravno, mogli bismo vam sve istisnuti u drugim dimenzijama. Ali Fa ovog kosmosa ima princip: kad ti se karma eliminiše, moraš trpeti muke u vezi s tim. Moraš podneti iste patnje koje si ranije drugima proizveo. Ali kultivatorima ne možemo dopustiti da na isti način sve istrpe, jer u tom slučaju biste umrli, i ne biste mogli da se kultivišete. Kao kultivator, kad dostigneš Ispunjenje, životima kojima si naudio ti ćeš platiti blagoslovima. Ali moraš izdržati deo mentalnog bola. Trpeći deo onog što drugima duguješ, mučeći se, ti otplaćuješ karmu. Stvari nisu izolovane. Otplaćujući karmu, dok te boli, sebe moraš smatrati za kultivatora. Ako to ne smatraš za bolest, ti imaš zaista visok nivo razumevanja ove materije, a ne način razmišljanja običnih ljudi. Onda, zar ti se domen i um nisu u ovom smislu promenili? Nije li u tome stvar? Misliti da se u kultivaciji može napredovati samo vežbama predstavlja šalu. Vežbe su dodatno sredstvo za Ispunjenje. 

Bez unapređenja sopstvenog uma kroz kultivaciju, čovek nikad neće podići svoj nivo. I ne može se odgajiti buda samo pojanjem svetog pisma, kao što ljudi kažu. Ima i ljudi koji misle da se čovek može kultivisati u budu činjenjem dobrih dela. Sve ovo je šala, i sve to su prakse sa namerom (juvej). Ako se uistinu ne kultivišeš, koja je svrha pojanja? Bez kultivacije je apsolutno nemoguće postati buda. U doba kad je buda Šakjamuni predavao Darmu (Fa) nije bilo svetog pisma, niti ga je bilo kad je Isus propovedao svoj Zakon (Fa). Ljudi su naprosto izvodili konkretnu kultivaciju. Možete li se uzdići bez odgajanja uma? Možete li se uzdići, a da ne ispunite zahteve datog domena? Možete li otići na nebo natovareni raznoraznim emocijama i željama, sa različitim vezanostima, i sa žudnjom za novcem koja nadjačava vašu želju da postanete buda? To je apsolutno nemoguće. Mislim da ste ovo svi razumeli. To jest, kultivator je nešto izuzetno, a kao izuzetne osobe, kako treba da se vladamo usred fizičke neprijatnosti? Svakodnevni ljudi imaju bolesti, ali što se vaših tela tiče, ja iz vas potiskujem karmu. Kad se potisne na površinu, vi ćete se osećati neprijatno, jer su nervni završeci na površini ljudskog tela najosetljiviji. Izgleda kao da ste se razboleli i čini se veoma ozbiljno, u nekim slučajevima. To se može dogoditi. Pošto se to može dogoditi, razmislite svi o sledećem: ako se smatraš svakodnevnom osobom i ako to smatraš bolešću, naravno da je i to u redu, onda samo napred - uzmi lekove. Nisi položio ovaj test i bar po ovom pitanju si običan čovek. Kad položiš ovaj ispit, po tom pitanju postaješ izuzetan. Ali ako želiš da se kultivišeš u budu, onda tvoje razumevanje u svakom pogledu mora biti izuzetno. Ako se ne oslobodiš te vezanosti, onda nećeš moći da prođeš ovaj test i biće ti nemoguće da dostigneš Ispunjenje. Zato, ako propustiš ovu priliku, onda nisi uspeo da prođeš ovaj ispit. Zašto se neki naši asistenti, ili stariji učenici, zabrinu uvek kad vide da učenici uzimaju lekove? Naravno, oni se prema ovome ne mogu odnositi kao ja. Budući da se međusobno dobro poznaju, oni kažu: „Ne možeš uzimati lekove“, i tako dalje, skrećući pažnju toj osobi. Naravno, ta osoba i dalje neće moći da shvati ovo: „Zašto mi, otkad sam počeo da vežbam, ne daš da uzimam lekove?“ Ako ne shvati, sa ovakvom situacijom nije lako izaći na kraj. Mi nemamo stroga pravila, koja vam zabranjuju da uzimate lekove. Ja naprosto učim kultivatore principu koji se odnosi na to da li uzeti lek ili ne, a ne govorim svakodnevnim ljudima da ne uzimaju lekove.

Naš Fa se širi na ovom svetu zbog kultivacije. Ne mora svaki kultivator obavezno postati buda. Neki ljudi su veoma marljivi i odlučni, pa brže napreduju prema Ispunjenju. Neki ljudi možda nisu tako marljivi, pa je njihov napredak prema Ispunjenju jako spor. Neki ljudi izgledaju kao da se kultivišu, ali se ne kultivišu istinski; čini se kao da veruju, kad zapravo ne veruju – pa verovatno ne mogu dostići Ispunjenje. Ali onoliko koliko su se kultivisali, verovatno neće biti uzalud. Ako neko ne okonča kultivaciju i ne uspe u ovom životu, videćemo šta će biti u narednom životu – možda će uspeti u narednom životu. Ili možda više neće želeti da se kultiviše; ali se ipak, na kraju krajeva, u ovom Dafi oslobodio nekih svojih vezanosti, čuo Buda Fa, i kroz kultivaciju postao bolji od svakodnevnih ljudi. Verovatno je stvorio blagoslove za sledeći život. U narednom životu mogao bi biti bogat čovek, ili visoki državni činovnik. Budući da nije uspeo u kultivaciji, ali nije se uzalud kultivisao, te stvari mogu se pretočiti u ovakve blagoslove. Takav je princip. Ja mislim da ako vi, kao kultivatori, danas možete čuti Fa, nadam se da ćete se svi kultivisati do kraja. Ne može svako čuti Buda Fa. Zapravo, mogu vam reći da su SAD veoma posebne. Još pre dve godine ja sam prestao da predajem Fa, ali u SAD ima puno Kineza, i mnogo ljudi dobra srca može se naći među Amerikancima. Želim da i oni dobiju Fa. Zapravo, ja više ne predajem sistematski, već samo prema odgovarajućim situacijama. Pošto je knjiga već raspoloživa, svako može da uči čitajući knjigu. Asistentski centri su takođe uspostavljeni, pa svi možete krenuti da vežbate. Prilika da se čuje Buda Fa ukazuje se jednom u nekoliko hiljada godina, a neki ljudi možda za to nisu predodređeni. Ovo je usled toga što se tokom šest puteva transmigracije
, osoba može reinkarnirati u različite životinje, biljke, supstance. Potrebno je nekoliko stotina, ili hiljadu godina, da se jednom reinkarnira kao čovek. Tokom tih nekoliko stotina, ili hiljadu godina transmigracije, isto tako moraš u pravo doba biti ljudsko biće, zatim se moraš reinkarnirati na mestu gde ćeš se moći susresti sa ovim Fa, i moraš doći na svet u pravo vreme, da bi dobio priliku da ga čuješ i da možeš da prisustvuješ predavanju. Naravno, da bi se ovo desilo, potrebno je mnogo, mnogo predodređenih događaja, i tek tada možeš dobiti ovaj Fa. Nije nimalo lako.

Ono što ja predajem je Buda Fa. Mislim da su s tim svi načisto. Ja ne poučavam principima svakodnevnih ljudi. Pored toga, o mnogim temama o kojima govorim nikad se nije raspravljalo među svakodnevnim ljudima, i to ne predstavlja znanja svakodnevnih ljudi. 

Ovim sam još jednom prešao temu uzimanja lekova, jer ovaj problem je postao naglašen u raznim krajevima. Neki ljudi žele da naškode Dafi, pa ovako pričaju o uzdržavanju od lekova: „Kad počnemo da vežbamo ovo, mi više ne smemo uzimati lekove.“ Zapravo, ne radi se o tome da vam ja ne dopuštam da uzimate lekove. Naravno, naši asistenti, prisutni ovde, takođe treba da budu pažljivi u svojim metodima rada, nikog ne primoravajući na uzdržavanje od lekova. Mi samo saopštavamo principe. Ako neko želi da se kultiviše, on to može. Ako ne želi da se kultiviše, čak i ako izabere da uzme otrov, to su posla svakodnevnih ljudi. Niko tu ništa ne može, ako se on iz srca ne promeni. Mi samo možemo govoriti o predodređenostima, i savetovati ljude da budu dobri. Primoravanje ljudi ne predstavlja kultivaciju.

Raspravljaću o još jednom pitanju. Pošto vam dajem celo poslepodne, kad završim sa pričom, moći ćete da postavljate pitanja, na koja ću odgovarati. U Kini, mladi ljudi rođeni posle Kulturne revolucije, imaju vrlo površno shvatanje buda, bodisatvi i bogova. Ono što ja predajem je Buda Fa. Neki ljudi znaju da je ovo dobro, ali i dalje ne razumeju određene izraze. Oni poznaju jako malo stvari iz Buda-škole. Drugim rečima, oni nemaju jasno poimanje Buda-škole.

Sada ću kratko govoriti o budi Amitabi i budi Šakjamuniju. Ono što ja predajem je drugačije od [budističkog] svetog pisma. Ovo što ja predajem, takođe je predavao buda Šakjamuni pre 2.500 godina, ali sveštenici iz tog doba nisu to preneli narednim generacijama. Pismo nije sistematski sakupljano sve dok nije prošlo 500 godina od časa kad je Buda Šakjamuni napustio ovaj svet. Kao što znate, pre 500 godina, Kina je bila usred Juan dinastije
. Ko danas zna šta je Džingis Kan rekao u to doba? Ali to je, na kraju krajeva, Buda Fa. Sve vreme je bio prenošen, u delovima, od usta do usta. Ali je često gubio elemente onog što je Buda predavao: vreme, mesto, prilika, značenje, publika - to danas ne postoji. Tokom njegovog rasprostiranja, budući da su svi oni koji nisu dostigli Ispunjenje imali ljudske predstave, i voleli su da dodaju stvari iz sopstvenih predstava, promenili su Buda Fa. Delove koje nisu razumeli, oni bi preskočili, vremenom humanizujući bude, bodisatve i bogove. Oni su preneli stvari koje su se slagale sa njima i koje su mogli razumeti. Oni nisu voleli da pričaju o stvarima koje nisu odgovarale onom što za čim je tragao njihov mentalni sklop, ili se nije uklapalo u njihove predstave, pa ti delovi nisu preneti. 

Hajde najpre da govorimo o budi Šakjamuniju. Buda Šakjamuni je bio stvarna istorijska ličnost. Pre 2.500 godina, u drvenoj Indiji, on je kultivatorima ostavio svoj kultivacioni metod Buda-škole, pod nazivom „Zapovesti, Koncentracija, Mudrost“. Što se tiče budizma, to je samo naziv skovan od strane ljudi koji se danas bave politikom. Buda Šakjamuni nije priznavao religiju, niti je rekao da je to njegovo religija. Ljudi su ti koji su njegov način kultivacije nazvali religijom. On je samo predavao Darmu, predavao je svoj način kultivacije - Zapovesti, Koncentraciju, Mudrost – koji ljudima omogućava da dostignu Ispunjenje. Naravno, konkretne stvari u vezi ovog su zabeležene u svetom pismu, pa neću detaljno objašnjavati. Kao što svi znate, buda Amitaba ima Sukavati raj, a buda Isceljenja ima Istočni raj. Svaki buda upravlja nekim nebeskim rajem. „Fo“, „Pusa“ i „Rulai“
 su naši, kineski izrazi. Na nebu, tatagata se naziva Kraljem Fa, to jest, on upravlja svojim nebeskim kraljevstvom. Ali njihov način vladavine nije kao kod ljudi, koji vladaju administrativnim sredstvima i zakonima – oni nemaju tako nešto. Oni se oslanjaju samo na milost i dobre misli. A tamo su svi toliko dobri. U taj raj možeš ući samo ako ispunjavaš zadati standard. Znači, svaki buda ima raj kojim upravlja. Ali u prošlosti niko nije čuo kojim rajem upravlja buda Šakjamuni, niko nije znao ko je prvobitno bio buda Šakjamuni, i niko nije znao gde se nalazi raj bude Šakjamunija. Neki sveštenici kažu da je buda Šakjamuni u Saha raju. Ali dopustite da vam kažem: gde se nalazi Saha raj? On je unutar naša Tri bomena. Kako to može biti raj jednog bude? Kakvo prljavo mesto! Svako želi da pobegne odatle - kako to može biti raj bude? Čak ni sveštenici ne mogu da iznađu objašnjenje za ovo, niti je to dokumentovano u religiji. Zapravo, buda Šakjamuni je došao sa jako visokog nivoa. Ovaj kosmos je nepojamno velik. Na čas ću prokomentarisati njegovu strukturu – strukturu kosmosa. Najniži nivo na kom je buda Šakjamuni boravio pre nego što je sišao, je bio šesti nivo univerzuma, a sa tog nivoa se direktno reinkarnirao u čoveka. Nije to bilo nebo šestog nivoa, već univerzum šestog nivoa. Uskoro ću objasniti koliko je velik ovaj kosmos. 

On ima nebesko kraljevstvo na šestom nivou univerzuma. On je tamo stvorio nebesko kraljevstvo po imenu Dafan raj. Drugim rečima, buda Šakjamuni se u ljudski svet reinkarnirao iz Dafan raja. Da bi predavao Darmu i ponudio spasenje ljudima – spasenje za svoje učenike – on se iz Dafan raja reinkarnirao u ljudski svet. I učenici koje uči i spašava buda Šakjamuni treba da se kultivišu najmanje do šestog nivoa univerzuma, ili višeg – toliko visoko treba da se kultivišu. Zato od doba kad je sišao, buda Šakjamuni posmatra svoje učenike kako se reinkarniraju i kultivišu, nikad se ne vrativši u svoj raj. U Tri domena postoji mesto koje se naziva Dafan nebo, i on je tu. On je i dao ovaj naziv Dafan nebu. Nazvao ga je Dafan nebom jer je došao iz Dafan raja. On odatle posmatra svoje učenike. Svi njegovi učenici imaju oznake, koje se dobili od njega. On im je dao obeležja [image: image1.bmp] znakom. Svi oni su obeleženi kao njegovi učenici. Sa visokih nivoa se jednim pogledom može sagledati koji su učenici bude Šakjamunija, a koji nisu. Pošto oni moraju da se kultivišu na visok nivo - buda Šakjamuni želi da ih spasi u tako visok domen – tokom jednog života, oni nisu mogli uspeti u kultivaciji. Život za životom, oni se kultivišu opet i opet, već 2.500 godina. Sada, ovaj poslednji put, oni treba da dostignu Ispunjenje. Pošto u ovom životu budu dostigli Ispunjenje, on će sve svoje učenike povesti sa sobom, i svi oni će napustiti Saha raj. Među našim učenicima Dafe, mnogi koji dobijaju Fa su Šakjamunijevi obeleženi učenici. Ali većina Šakjamunijevih obeleženih učenika su sveštenici, mada ih ima i među svakodnevnim ljudima. Mnogi od onih među svakodnevnim ljudima već dobijaju ovaj naš Fa. Zapravo, sad kad smo u raspravi već stigli dovde, takođe želim da vam kažem da sa ovim Fa, kojem ja poučavam, ne morate otići u Falun raj. Ovo što ja prenosim su principi celokupnog kosmosa. Ja prenosim nešto toliko krupno. Svi oni takođe žele da dobiju Fa. Pošto se novi kosmos već formira, a Fa ispravlja kosmos, gore je moguće vratiti se samo saobražavanjem sa Fa kosmosa. Ovo je ono što je buda Šakjamuni odavno sisematski pripremio svojim učenicima – on je znao za ovaj dan. Znam da sledbenici mnogih različitih rajeva, ili drugih čestitih načina kultivacije dobijaju Fa u Dafi. Većina učenika Bude Šakjamunija se nalazi u oblasti Han. Više ih nema u Indiji. Ali jedan broj njih takođe je – njih veoma malo – rasut po raznim mestima na svetu. Većina je u oblasti Han. Oblast Han je u kontinentalnoj Kini.
Upravo sam vam u kratkim crtama predočio situaciju sa budom Šakjamunijem i njegovim učenicima. A sada ću pričati o budi Amitabi. Kad ljudi govore o budi Amitabi, svi znaju da postoji Sukavati raj. Gde je Sukavati raj? I ko je buda Amitaba? O Budi Amitabi postoje zapisi u budističkom svetom pismu, pa o tom delu neću pričati. Govoriću o delu nezabeleženom u pismu. Kao što znate, ljudi su širili ono što su bude izrekle o parcijalnoj strukturi kosmosa, i kako da postoji mesto po imenu Sumeru raj – to jest, oni pominju planinu Sumeru. Naša sadašnja Zemlja i kosmička tela unutar i izvan Tri domena su južno od planine Sumeru, a ovo se naziva Đambu-dvipa. Zemlja se nalazi južno od ove planine Sumeru. Neki ljudi pokušavaju da shvate: „Jesu li Himalaji ta planina Sumeru? Je li Indija tog vremena bila Đambu-dvipa?“ Ovo su različite stvari. On je buda. On ne govori iz perspektive zemaljskih shvatanja – on predaje principe iz božanske perspektive. Polazište u njegovom razmišljanju je drugačije od ljudskog.

Ova planina Sumeru postoji. Zašto je onda ljudi ne mogu videti? I zašto se ne može videti čak ni teleskopom? Jer nije sazdana od čestica sačinjenih od sloja najkrupnijih molekula. Dopustite da vam kažem: ljudima su nevidljive čak i čestice sazdane od molekula – da ne pominjemo one sačinjene od atoma – pa čak i materija sačinjena od onih čestica koje su sačinjene od molekula i jednog sloja sitnijeg od čestica na našoj površini. A ta planina Sumeru je sazdana od atoma, pa je ljudi uopšte ne mogu videti. Ali nedavno su ljudi na poljima astronomije i kosmologije bili u prilici da otkriju fenomen da bez obzira koliko vidljivih galaksija postoji u univerzumu, na tom mestu više nema galaksija. Galaksije su svuda; puno je, puno galaksija Mlečni put. Ipak, na izvesnom mestu nema ničega, kao da je izbrisano. Oni ovo nazivaju „kosmičkim zidom“. Ne mogu da objasne zašto je ovo nastalo. Zašto tamo nema nikakvih galaksija? Zapravo, one su blokirane planinom Sumeru, budući da je ova planina neverovatno velika. Koliko je velika? Vrh joj je u središtu drugog nivoa univerzuma – ide izvan našeg malog univerzuma. Zaista je ogromna. Planina toliko ogromna u potpunosti nadilazi ljudsku maštu. Ljudi ne mogu videti druge njene delove. Zemlja je tako sićušna lopta, a ipak, ako želiš da vidiš Peking, s druge strane Zemlje uopšte ga ne možeš videti. To je jedna tako velika planina, nema načina da zamislite njenu veličinu. On je takođe rekao da na nekoliko drugih delova planine Sumeru takođe postoje rajevi. O ovom nećemo previše pričati.

Zašto onda postoji ovakva planina? Popričajmo o ovoj planini Sumeru. Mogu vam reći da je ova planina Sumeru zapravo manifestacija oblika i likova bude Amitabe, bodisatve Avalokitešvare
 i bodisatve Mahaastama-praapte
. Nije potpuno odgovarajuće nazivati je oblikom ili likom. Budući da su bude, oni imaju ljudsko obličje. Oni se takođe mogu sabrati u neku formu ili rasuti u materiju, ali oni imaju formu i lik. Oni se kroz transformaciju mogu rasuti u materiju. Kad ljudi ne mogu da vide bude, oni kažu da bude nemaju telo. Njihova tela su sačinjena od atoma, pa naravno da im ne možete videti tela, i u pravu ste kad kažete da nemaju telo. Znači, budući da je ova planina Sumeru sazdana od atoma, naše ljudske oči ne mogu je videti. Ali na neki način, ona predstavlja budu Amitabu, bodisatvu Avalokitešvaru i bodisatvu Mahaastama-praapte. Ova planina Sumeru stoga ne predstavlja jednu, već tri planine. Pored toga, ona je takođe u pokretu. Samo stvari iz ove naše materijalne dimenzije izgledaju mrtve i nepokretne; stvari iz svih ostalih dimenzija su u pokretu. Kao što znate, molekuli su u pokretu, kao su i atomi, i sve je u pokretu; elektroni kruže oko atomskog jezgra, sve je u pokretu – sva materija je u pokretu. Znači, planina Sumeru ponekad formira pravu liniju, a nekad se uobličuje u trougaoni oblik; menja se. Kad je ljudi gledaju iz različitih uglova, ili u različitim stanjima, oni možda ne vide njen pravi izgled. Kad se rasporedi u pravu liniju, tada je vidite kao planinu. U prošlosti su je neki kultivatori mogli videti, ali su je različito opisivali. Ovo je upravo zato što nisu sagledavali njeno specifično stanje. Pa pošto je simbol bude Amitabe, bodisatve Avalokitešvare i bodisatve Mahaastama-praapte, koju svrhu onda ima? Konkretno, Sukavati raj, koji ljudi pominju, nalazi se upravo u unutrašnjosti planine Sumeru. Mada, ova planina Sumeru se razlikuje od našeg ljudskog koncepta o materiji pred nama. Pod planinom Sumeru je sama voda. Vreme je ograničeno, pa ću samo ovoliko reći.

Naredno što ću raspravljati jeste sastav kosmičkog prostora. Koliko je velik kosmos? Teško je to iskazati ljudskim jezikom, budući da je ljudski jezik nedovoljan, a čak i kad bi se moglo iskazati, vaš um to ne bi mogao prihvatiti i vi to ne biste mogli razumeti. Neverovatno je velik. Toliko je golem da je to naprosto nepojmljivo – nepojmljivo je čak i bogovima. Pa nijedan buda, tao ili bog ne mogu da objasne koliko je velik ovaj kosmos. Kao što sam rekao, univerzum, kako ga uopšteno shvatamo, predstavlja upravo prostranstvo malog univerzuma. Kada sam zadnji put dolazio u SAD, pomenuo sam da prostranstvo od otprilike više od 2,7 milijardi galaksija kao što je Mlečni put – okvirno je ova cifra, manje od 3 milijarde – sačinjavaju jedan univerzum. A ovaj univerzum ima omotač, ili granicu. Ovo je, znači, univerzum na koji obično mislimo. Ali iza ovog univerzuma postoje drugi univerzumi, na daljim mestima. Unutar određenog prostranstva postoji još tri hiljade univerzuma kao ovaj. Ipak, oko ovih tri hiljade univerzuma postoji omotač, i tako nastaje univerzum drugog nivoa. Iza ovog univerzuma drugog nivoa postoji oko tri hiljade univerzuma veličine ovog univerzuma drugog nivoa, sa omotačem, i tako nastaje univerzum trećeg nivoa. Upravo je onako kako sitne čestice sačinjavaju atomska jezgra, atomska jezgra sačinjavaju atome, a atomi sačinjavaju molekule – baš kao što mikroskopske čestice sačinjavaju krupnije čestice u sistemu. Univerzum koji opisujem je samo ono kakve su stvari unutar ovog jednog sistema. Nema načina da ga ovaj jezik objasni; ljudski jezik ne može ga jasno opisati. Ovo je situacija u ovom jednom stanju. Ali puno je, puno sistema – brojni su kao bezbrojni atomi koji sačinjavaju molekule – koji se na isti način prostiru kosmosom. Možete li reći koliko univerzuma veličine našeg malog univerzuma postoji u ovom kosmosu? Niko to tačno ne može reći. Upravo sam raspravljao o univerzumima drugog nivoa, univerzumima trećeg nivoa, i rekao da je buda Šakjamuni došao sa univerzuma šestog nivoa. Ovo je bila samo rasprava o ovom jednom sistemu, ovakvom sistemu. Baš kao što sitnije čestice sačinjavaju krupnije čestice, a krupnije čestice sačinjavaju još krupnije čestice, ovo je unutar jednog sistema. Ali postoji više od samo ovog jednog sistema čestica. Brojne čestice na različitim nivoima se prostiru svuda po kosmičkom telu.

Kosmos je izuzetno složen. O ovom sam detaljnije raspravljao kad sam držao seminar u Švedskoj. Pričao sam o osamdeset jednom sloju univerzuma. Zapravo, puno je više od osamdeset jednog sloja – oni se ne mogu izbrojati ljudskim brojevima. To je zato što je najveći ljudski broj džao
. Najveći broj koji bude koriste je kalpa. Jedna kalpa  je dve milijarde godina – dve milijarde godina sačinjava jednu kalpu. Čak ni kalpom se ne može izbrojati koliko postoji slojeva univerzuma – ne koliko je nebeskih slojeva, već koliko slojeva univerzuma – toliko je ogroman. Što se ljudskih bića tiče, ona su naprosto neverovatno beznačajna. Kao što sam prošli put pomenuo, Zemlja je ništa drugo no zrnce prašine, i beznačajna je. Ipak unutar ovog prostranstva postoje nebrojene, složene strukture dimenzija. Kakve su ove strukture dimenzija? I ovo sam prošli put opisao. Na kom dimenzionom nivou živi naša ljudska rasa? Mi živimo na površinskoj materiji sačinjenoj od najkrupnijeg sloja molekulskih čestica; mi živimo između molekula i planeta – i planeta je čestica, a unutar ogromnog kosmosa, i ona je beznačajno zrno prašine. Galaksija Mlečni put je takođe beznačajno zrno prašine. Ovaj kosmos, mali kosmos, o kojem sam upravo pričao, je takođe samo beznačajno zrno prašine. Najkrupnije čestice koje naše ljudske oči mogu da vide su planete, a najsitnije čestice vidljive ljudima su molekuli. Mi ljudi postojimo između čestica molekula i planeta. Boraveći u ovoj dimenziji, vi mislite da je ona prostrana; iz drugačije perspektive, ona je izuzetno sužena i sićušna.

Hajde da vam iskažem iz druge perspektive. Nije li prostor između atoma i molekula dimenzija? Ovo može biti teško za shvatanje. Dopustite da vam kažem da naučnici danas znaju da je razdaljina od atoma do molekula ekvivalentna onoj kad se poređa dvesta hiljada atoma. Ali što su objekti manji, to jest, što su manje čestice, veća je njihova ukupna zapremina, jer one oformljuju ravan na jednom određenom nivou, i nisu izolovane tačke. Molekuli su, međutim, zaista veliki. Što su krupnija zrna materije, ili što su krupnije čestice, manja je sveukupna zapremina njihove dimenzije. Ako uđeš u tu dimenziju, shvatićeš da je to jedna šira dimenzija. Naravno, da bi prodro u tu dimenziju, moraš se prilagoditi tom stanju. Ako ovo shvatate ljudskim mislima, ljudskim konceptima, i na način kako ljudi shvataju materijalni svet pred nama, nikad vam neće imati smisla, niti ćete moći da uđete u to stanje. Čovečanstvo tvrdi da je njegova nauka tako napredna. To je tako jadno! Nije se probila kroz dimenziju molekula, ne može da vidi druge dimenzije - ljudi su ipak zadovoljni sobom – a još manje je sposobna da vidi dimenziju sazdanu od atoma. Mogu vam reći: ovo je široka kategorizacija sistema dimenzija: između atoma i atomskog jezgra postoji dimenzija, između atomskog jezgra i kvarkova postoji dimenzija, i između kvarka i neutrina takođe postoji dimenzija. Što se tiče toga koliko nivoa postoji ako se nastavi prema najprovobitnijem izvoru materije, ne može se izbrojati ljudskim brojevima, pa ni kalpa brojevima koje koriste bude. 

Ako čovečanstvo želi da zaista razume materiju, može je razumeti samo unutar postojećeg ljudskog znanja. Ljudi nikad neće znati šta je to najfundamentalnije u materiji kosmosa, to nikad neće moći da ispitaju. Ovaj kosmos za ljude će ostati večita misterija. Naravno, ne znači da bića sa visokog nivoa to nikad neće znati; svakodnevni ljudi nemaju način da spoznaju kosmos, dok kultivatori imaju – isključivo kroz kultivaciju. Tehnološkim sredstvima čovečanstva, ljudska rasa nikad neće moći da dostigne velike moći iz domena buda, da vidi kroz tolike mnoge nivoe dimenzija i univerzuma. Budući da ljudi imaju svakojake emocije i želje – svakojake vezanosti – kad bi zaista trebalo da dosegnu domen buda, nastali bi zvezdani ratovi, tj. kosmički ratovi. Ali bogovi to ljudskoj vrsti neće dopustiti. Zato za čovečanstvo definitivno nastaje opasnost kad njegova nauka dostigne određeni nivo. Pošto ljudski moral ne doseže tako visoko, ljudska civilizacija morala bi biti uništena. Ovo nije nepravedno – ovo je posledica toga što ljudi nisu dovoljno dobri, i što ljudski moral ne ide ukorak. S druge strane, kad bi ljudski moral mogao da ide ukorak, ljudi bi postali bogovi i ne bi im trebali ljudski načini istraživanja – oni bi sve sagledali samo tako što bi otvorili oči i bacili pogled. Takav je kosmos. Ako želiš da ga spoznaš, moraš prevazići ovaj domen.

Ovo što sam sad opisao su svetovi sačinjeni od krupnih čestica različitih veličina. Postoji zapravo više od ovoga. Čak i unutar najprisutnije dimenzije molekula, postoje mnoge, mnoge dimenzije nevidljive ljudima. Kao što sam upravo rekao, najkrupnije čestice sačinjene od molekula su materija koja sačinjava najspoljniju površinu, gde smo mi ljudi – čelik, gvožđe, drvo, ljudsko telo, plastika, kamen, zemlja, pa čak i hartija, itd. Sve ove stvari, koje ljudska vrsta vidi, su sačinjene od sloja najkrupnijih čestica, koji je napravljen od sloja najkrupnijih molekula. One se mogu videti. Vi čak ne možete videti dimenziju čestica sačinjenu od molekula koji su neznatno manji od onih u sloju najkrupnijih čestica. Zatim, ovi molekuli mogu da oforme dimenziju još manjih čestica. Između najsitnijih čestica i najkrupnijih čestica na površini, među kojima su sve sačinjene od molekula, postoje mnogi, mnogi dimenzioni nivoi. Drugim rečima, molekuli sačinjavaju čestice različitih veličina, oformljujući ove izuzetno kompleksne i različite molekulske dimenzije. Ljudi ne veruju kako neko može odjednom nestati i odjednom se pojaviti negde drugde. Iako je njegovo telo sačinjeno od molekula, ako su oni izuzetno sitnozrni (što se može postići kultivacijom) ono može da putuje izvan ove dimenzije. On odjednom nestaje i ne možeš ga videti; onda se odjednom pojavljuje na drugom mestu. Vrlo je jednostavno.

Upravo sam vam objasnio strukturu dimenzija. Raspravio sam je detaljnije nego prošli put. Ljudima ne mogu reći previše, jer toliko mnogo ne treba da znaju. Sve što sam vam rekao, ljudi nikako ne mogu otkriti istraživanjem. Savremena nauka čovečanstva se zapravo razvija na pogrešnim osnovima, sa pogrešnim razumevanjem univerzuma, čovečanstva i života. Zato se u svetu kultivacije, mi kultivatori, uopšte ne slažemo sa današnjom naukom i smatramo da je ona greška. Naravno, svi svakodnevni ljudi uče na ovaj način; ona je podeljena na mnoga polja, i svi vi, u sopstvenom polju, postižete značajna dostignuća. Ali njena osnova je pogrešna. Zato će ono što vi, ljudi, shvatate uvek biti dosta daleko od istine.

Ljudsko razumevanje nauke je večiti proces napipavanja. Grupa slepaca pokušava da odredi veličinu slona
 – eto kakva je današnja nauka. Napipava slonovu butinu ili surlu, i kaže da je nauka takva. Kad je fakat da ne može da sagleda celu istinu. Zašto sam ovo rekao? Čovečanstvo sada misli da su se ljudi razvili kroz evoluciju, ali teorija evolucije se uopšte ne drži. Nama, u krugovima kultivatora, se čini da ljudi vređaju sami sebe. Mi gledamo kako ljudi sebe povezuju sa majmunima, i to nam je smešno. Ljudi, kako bilo, nisu nastali evolucijom. Kad je Darvin predstavio svoju teoriju evolucije, ona je bila puna rupa, sa najvećom rupom u vidu nedostatka među-perioda u evoluciji od majmuna do čoveka, i od paleolitskih života do današnjih života – oni nedostaju ne samo za ljude, već i za druge živote i životinje. Kako se ovo može objasniti? Zapravo, u različitim vremenskim periodima, ljudi imaju različita životna stanja. To jest, ljudska životna sredina nastaje da bi prihvatila ljude datog vremena.

Kad smo već došli do ove teme, malo ću raspravljati i o predstavama današnjih ljudi. Usled moralne degeneracije, mnogi koncepti su pretrpeli određene promene. Puno je proroka u prošlosti reklo da će doći vreme kad će ljudi sebe praviti takvima da liče na bauke. Vidite kako boje kose u crveno, ili kako ostavljaju samo traku kose na sredini glave, sa obe strane obrijane. Takođe je rečeno da će u određeno vreme ljudi biti tretirani gore nego psi. Mnogi ljudi tretiraju pse kao svoje sinove, svoju decu, hrane ih mlekom, oblače u odeću sa markom, guraju u kolicima, i nazivaju „moj dečko“. Istovremeno, mnogi ljudi na ulicama prose hranu – i ja sam nailazio na ovakve ljude – ima ih i u SAD. Oni pruže ruku: „Molim vas koju paru.“ Njima je zaista gore nego psima. Ali mogu vam reći, da na Zemlji nema ljudi, ne bi bilo ničeg. Upravo zbog postojanja ljudi, Zemlja ima sve ovo. Sve životinje, stvorenja, i biljke se rađaju zbog ljudi, uništavaju zbog ljudi, oformljeni su radi ljudi, i služe ljudima na upotrebu. Bez ljudi ničeg ne bi bilo. I šest puteva transmigracije postoje zbog ljudi. Sve na zemlji je stvoreno radi ljudi. Danas se svi ovi koncepti izvrću. Kako životinje mogu biti jednake ljudima?! Danas životinje opsedaju ljudska tela, postaju im gospodari – nebo ovo ne može tolerisati! Kako bi to moglo biti prihvatljivo? Ljudi su najvažniji; oni kultivacijom mogu postati bogovi ili bude. Osim toga, svi ljudi su sa visokih nivoa, dok su mnogi od tih života stvoreni ovde – stvoreni na Zemlji. Ovo pitanje sam raspravljao u prolazu.

Mi ne mislimo da je teorija evolucije, koju sam ranije pominjao, tačna. Tokom vekova, čovečanstvo je puno puta prolazilo kroz civilizacije različitih perioda. Svaki put kad bi moral ljudi postao izopačen, njihova civilizacija bi bivala uništena. Na kraju bi jako malo ljudi preostalo. Oni bi nasledili pomalo od kulture prethodne civilizacije i razvili se prolazeći kroz još jedno kameno doba. Kameno doba nije ograničeno na samo jedan period – bilo je puno kamenih doba. Današnji naučnici nailaze na određene probleme: Mnogi arheološki nalazi nisu iz samo jednog perioda. Ali kad pokušaju da ih uklope u teoriju evolucije, ne mogu da objasne činjenicama. Mi nalazimo da su ljudi na ovoj Zemlji, to jest ljudi iz različitih istorijskih perioda, ostavili za sobom kulturne relikvije različitih perioda. Savremeni ljudi kažu da su piramide drevnog Egipta sagradili Egipćani. Ali oni, međutim, nemaju nikakve veze da današnjim Egipćanima. To znači da ljudi i nacije imaju pogrešno poimanje sopstvene istorije. Piramide i Egipćani uopšte nemaju nikakve veze jedni s drugima. Te piramide su sagrađene za vreme preistorijske civilizacije, i potonule su pod vodu tokom pomeranja kontinenata. Kad je trebalo da se pojavi naredna civilizacija, i kad su stvoreni novi kontinenti, one su se uzdigle iz vodenih dubina. Ta grupa ljudi je odavno bila nestala, kad su došli sadašnji Egipćani. Otkrivši funkcije ovih piramida, Egipćani su sagradili neke manje piramide poput ovih. Otkrili su da su piramide jako dobre da se unutra smeštaju kovčezi, pa su u njima smeštali kovčege. Neke su novosagrađene, neke su došle iz daleke prošlosti. Ovo onemogućuje današnje ljude da ustanove iz kog perioda one zaista dolaze. Istorija je zbrkana.

Mnogi ljudi kažu da kultura Maja ima veze sa današnjim Meksikancima. Zapravo, ona nema nikakve veze sa Meksikancima, koji su naprosto mešana rasa Španaca i domorodaca. Kultura Maja, s druge strane, je pripadala istorijskom periodu prethodne civilizacije. Ta ljudska rasa je uništena u Meksiku, i samo mali broj ljudi je preživeo. Ali kultura Maja je bila u direktnoj vezi sa Mongolima. Ovde neću ulaziti u detalje. Čovečanstvo ne poznaje svoje istorijsko poreklo. Isto važi i za belce. Za vreme poslednjeg velikog potopa – poslednja ljudska civilizacija je uništena u velikom potopu – sve velike planine na Zemlji sa uzvišenjima nižim od dve hiljade metara bile su potopljene, a preživeli su samo ljudi koji su živeli iznad dve hiljade metara. Priča o Nojevoj barci je istinita. Tokom tog velikog potopa zapadna kultura je potpuno uništena, a i istočna kultura je takođe ležala u ruševinama. Ali planinski ljudi koji su živeli u područjima Himalaja i Kunlun planina, koji su bili ruralni ljudi, imali su sreću da ovo izbegnu – kineski narod koji je živeo u Kunlun planinama je opstao. U to doba, Istočna kultura je bila dobro razvijena; Dijagram Žute reke (Hetu), Napisi sa reke Luo (Luošu), Knjiga promena (Ji đing), Tai či, Osam trigrama (Bagua), i tako dalje, su nasleđeni iz prošlosti. Ljudi kažu da ih je stvorio ovaj ili onaj, koji pripada kasnijoj generaciji. Ti ljudi samo su ih izmenili i ponovo objavili. Uopšte ih nisu stvorili ti ljudi, već sve ovo dolazi iz praistorijskih kultura. Iako su ove stvari prenošene u Kini, tokom istorijskog razvoja Kine bilo ih je još više. U drevnim vremenima ih je sačuvano više, ali kako su prenošene, bivalo ih je sve manje i manje. To je, znači, nacija sa bogatom kulturnom pozadinom i dubokim istorijskim poreklom – to je Kina. Bela kultura, s druge strane, je izbrisana kad je u potpunosti potonula u tom velikom potopu. U to doba, pored evropskog kontinenta je postojao još jedan kontinent, koji je takođe potonuo. To im je bilo najrazvijenije područje, i takođe je potonulo. Znači da su se belci ponovo razvili od ničeg – nikakve civilizacije – do nauke koju danas imaju.

Nauka drevne Kine je drugačija od empirijske nauke Zapada. Mnogi arheolozi su sa mnom pretresali ova pitanja, i ja sam im sve objasnio. I oni su osećali da je ovo slučaj, jer su imali mnoga zbunjujuća pitanja koja se nisu mogla objasniti. Kao što sam upravo rekao, čovekovo poimanje univerzuma ne može otići mnogo dalje. Danas su polazišta mnogih naučnih istraživanja pogrešna. Oni koji su na svojim poljima ostvarili neka dostignuća, ne mogu da se odvoje od njih. Oni su definisali ono što su shvatili, i postavili su granice. Mnogi od vas u publici ste studenti koji studiraju izvan Kine, doktori nauka i nosioci magistarskih titula, ljudi otvorenog uma. Vi ćete videti da su njihove definicije ispravne unutar raspona njihovih domena, ali kad jednom izađete izvan njihovog razumevanja i njihovog domena, definicije su pogrešne i ograničene. Uistinu uspešan naučnik je onaj koji se usudi da se probije izvan ovih granica. Za Ajnštajna, takođe, ono što je rekao je ispravno samo unutar domena njegovog razumevanja; ali izvan ovog domena, ono što je rekao je pogrešno. Shvatate li princip? Ovo je zato što kad se ljudi uzdignu, kad se stepen tvog mišljenja približi istini visokog nivoa, i kad priđeš visokim nivoima, videćeš da su razumevanja na niskim nivoima pogrešna. Tako je to.

Nije li čovekovo poimanje materije pogrešno? Ljudi stoje u neposrednoj dimenziji između površinske materije sačinjene od sloja najkrupnijih molekulskih čestica i planeta, pa su već zbunjeni. Oni su razvili ovaj način i onaj način samo unutar ovoga, i misle da je to apsolutna nauka, da je to jedino poimanje materije, i da je to nešto najnaprednije. A to je samo poimanje materijalnog sveta unutar ekstremno, ekstremno sićušne čestice u ovom ogromnom i kompleksnom kosmičkom prostoru, i svedeno je na jednu malu dimenziju. Struktura planeta koju sam prethodno opisao je samo jedan sistem. Onaj delić dimenzije koji ste uspeli da shvatite nalazi se unutar sićušnog sistema – sistema veličine zrnca prašine, i jedne od nebrojenih milijardi dimenzija. To jest, to je razumevanje unutar jedne sićušne dimenzije. Da li biste rekli da je ispravno? Znači da je pogrešan početni osnov razvoja i razumevanja ljudske nauke. Život i poreklo čovečanstva su nešto još složenije za priču, pa o tome neću raspravljati. To je zato što ako budem rekao išta više, to će uključiti poreklo života, što je suviše složeno. Osim toga, ako kažem previše, i kažem stvari na nivoima previše visokim, ljudi neće verovati, jer ljudi na kraju krajeva imaju ljudske misli. Dok ja ovde govorim, bogovi veruju kad čuju, jer njihove su misli božanske. Oni ih vide u svojim domenima, i njihov način razmišljanja je potpuno drugačiji od ljudskog.

Je li vam ovakav način objašnjavanja bio jasan? Hajde da vas pitam: na način na koji sam govorio, da li razumete li, ili ne? (Aplauz) Ima nešto što stalno pominjem, i juče sam više puta naglasio: predodređenost (juan fen). Mnogi od nas žele da predstave Dafu većem broju ljudi. Sa nekim ljudima je slučaj da čim im ga predstaviš, oni misle da je to nešto sjajno, i sami žele da uče. Ovi ljudi verovatno imaju predodređenost. Sa ostalima, čak i vašim članovima porodice, kad im ga predstaviš, oni ne žele da slušaju i ne veruju – ne veruju šta god da im kažeš. Moram vam reći da oni verovatno nemaju predodređenost. Naravno, ovu situaciju ne izaziva samo pitanje predodređenosti. Za neke ljude to može biti usled njihove loše sposobnosti poimanja, ili velike količine karme.

Danas ću istaći i govoriti o predodređenim odnosima. Šta su predodređeni odnosi? Ovo sam ranije objašnjavao. Krugovi kultivatora oduvek su naglašavali predodređenost. Kako se uspostavlja predodređenost? Zapravo, moram vam reći da se predodređeni odnosi o kojima mi, u krugovima kultivatora, raspravljamo ne mogu objasniti uzimajući kratak vremenski period. Oni prevazilaze jedan životni vek, ili čak nekoliko života, ili još duže vreme. Ovaj predodređeni odnos se ne okončava. Zašto se ne okončava? Sad kad sam govorio o plaćanju karme, pomenuo sam kako se gleda na nečiji život. Kad se posmatra život, potrebno je da se sagleda sveukupnost njegovog postojanja, a ne samo jedan od njegovih života. To je kao kad odeš na spavanje - možeš li poreći da si to juče bio ti? Nikako! Znači da nečiji predodređeni odnosi uključuju veoma dug vremenski period. Dobre stvari se mogu prenositi, i loše stvari se mogu prenositi, takođe. Drugim rečima, ne završavaju se ni uzročne veze među ljudima. Najčešće, predodređeni odnosi na koje ljudi misle su predodređeni odnosi u porodici, to jest predodređeni odnosi između muža i žene – to se najčešće pominje. Zapravo, ja sam ranije govorio o ovim predodređenim odnosima između muža i žene. To je stvar svakodnevnih ljudi. Pošto su tema predodređeni odnosi, govoriću o tome. Kako nastaju? U većini slučajeva, obično je ovako: u prethodnom životu jedna osoba je učinila uslugu drugoj osobi, a ova to nije mogla da uzvrati – možda je u tom životu bila činovnik nižeg ranga, ili je u tom životu bila veoma siromašna. Od te usluge je imala veliku korist, pa je želela da je vrati. Tada ovo može rezultovati predodređenim odnosima između muža i žene. Takođe bi moglo biti da je u prethodnom životu neko nekog voleo, ili su se oboje voleli, ali nisu imali predodređene odnose i nisu mogli da zasnuju porodicu; to onda može proizvesti predodređene odnose muža i žene u narednom životu. Ovo je zato što je želja čoveka jako važna – šta želiš, i šta želiš da radiš. Ako kažeš: „Ja želim da kultivišem budinstvo,“ onda će ti buda možda pomoći. Zašto je ovako? Ova jedna misao je stvarno dragocena, jer u ovako teškoj sredini ti ipak želiš da se kultivišeš u budu. S druge strane, ako čovek želi da bude demon, to se takođe ne može sprečiti. Kako da ga sprečiš ako je sklon tome da čini rđave stvari? On te ne sluša i insistira da ih čini. Tako je želja čoveka veoma važna. 

Pored toga, postoje i predodređeni odnosi koji se formiraju između bliskih rođaka i dobrih prijatelja, učenika i sledbenika, ili blagonaklonoću tj. odbojnošću između ljudi, a sve ovo može te učiniti članom porodice, ili pripadnikom iste grupe. U društvu imate društvene veze, a ovo omogućuje da se regulišu trvenja među ljudima, i da se blagonaklonost i odbojnost otplate. Sve ovo su predodređeni odnosi – tako ih zovemo. Oni ne dolaze iz jednog života; oni mogu doći iz nekoliko života, ili iz prethodnog života. Odnose se na ovu vrstu situacija. Takođe kažemo da kako postoji ova vrsta odnosa, to jest, čovek ima blagonaklonost i odbojnost u jednom životu, ima blisku rodbinu i dobre prijatelje, ima ženu i decu, i tako dalje, onda je veoma velika verovatnoća da unutar ove grupe postoje blagonaklonost i odbojnost – neko se prema nekom dobro ponaša, neko se prema nekom loše ponaša, jedno plaća drugom... Ove stvari će onda proizvesti da se oni u narednom životu reinkarniraju kao grupa. Ali oni ne stižu zajedno - ne radi se o tome da će se oni zajedno reinkarnirati. Vreme njihovog dolaska na ovaj svet će varirati, pa će neki biti mlađi, a neki stariji. U svakom slučaju, postojaće određene veze unutar ove grupe ljudi, koji će se reinkarnirati u različitim vremenima. Videćete ćete da neko ko prolazi ulicom i ne pripada tvojoj grupi, ko s tobom nema predodređen odnos, ili nema ništa s tobom, izgleda kao da je u nekom svetu različitom od tvog. Neće ti se činiti da išta imaš s njim. Takođe ćeš nalaziti osobe koje se čine kao da su druga vrsta ljudi. Onda ovi ljudi nisu iz tvoje grupe, i s njima nemaš nikakav predodređen odnos. Znači, ljudi se obično reinkarniraju u grupi i stižu u različita vremena – neki će biti deca, neki roditelji, neki prijatelji, neki neprijatelji, a neki dobročinitelji. To je predodređeni odnos o kom sam upravo govorio.

Naravno, ni oni koji se kultivišu ne mogu izbeći ovakve predodređene odnose. Pošto hoćete da se kultivišete... U prošlosti je rečeno da ako se osoba kultiviše, čak i njeni preci će biti dobiti vrlinu (de), čak i oni će imati koristi od toga. Ne radi se o tome da oni, ako izvodiš kultivaciju i ako se kultivišeš u budu, neće morati da otplate svoje grehe i karmu, da će svi postati bude – to nije dopušteno. To znači da ako izvodiš kultivaciju, oni su ranije znali da ćeš ti u ovom životu dobiti Fa, pa možda među ljudima oko tebe ima onih koji su tvoja reinkarnirana rodbina, i možda ćeš ljudima koji prema tebi gaje blagonaklonost ili odbojnost omogućiti da dobiju Fa – može doneti tu vrstu veze. Naravno, kultivacija nema nikakve veze sa ljubavlju prema porodici. Odsustvo veze sa ljubavlju prema porodici raskida ovu prinudnost, pa su ljudi koji su se kultivisali sami, ili su prenosili svoja učenja jednoj osobi, sami odabirali svoje učenike. Ovako su se ljudi kultivisali u prošlim generacijama. Univerzalno spasenje je onaj predodređeni odnos o kom danas govorimo. Taj predodređeni odnos o kom govorim ima veze sa svima vama u publici. Vrlo je verovatno da vi imate predodređenost da dobijete Fa. A kako je ova predodređenost nastala? Mnogi ljudi su došli ovamo da bi dobili Fa, došli su s ciljem. Tu takođe može [mojih] biti bliskih rođaka, dobrih prijatelja, učenika iz raznih života, ili onih koji proističu iz drugih predodređenih odnosa. Ali kultivacija ne uključuje obično ljudsko srodstvo - ništa slično ne postoji. Često kažem da su neki ljudi došli da dobiju Fa. Možda su u prošlosti iskazali ovu vrstu želje i želeli su da istrpe muke da dobiju ovaj Fa – ovo je takođe jedan faktor. Zato ja često kažem da vam savetujem da zbog trenutnih pogrešnih misli u ovom životu, ne treba da propustite šansu da ovom prilikom dobijete Fa, jer ćete to večno žaliti i nećete moći da nadoknadite. Zapravo, ja nalazim da ova nit predodređenih odnosa, u većini slučajeva, vuče ljude. Niko nije izostavljen i svi oni dobijaju Fa. Jedina razlika leži u stepenu marljivosti i napretka.

Dalje ću raspravljati o još jednoj temi: obliku kultivacije. I juče sam ovo dotakao. Neki naši učenici su izneli pitanje da li treba stupati u brak, ili ne. Neki od njih ne žele da stupaju u brak, i žele da idu da se kultivišu u planinama; neki imaju drugačija gledišta. Mnogi, mnogi drugi učenici naše Dafa kultivacije takođe imaju ovu misao. Ipak svako zna da ovaj Dafa, koji ja prenosim, služi pre svega za kultivaciju u običnom ljudskom društvu, a da je cilj kultivacije da se uzdigne glavna svest (džu jiši) ili glavna duša (džu juenšen). Pošto vi svesno i znajući podnosite teškoće, a srce vam ostaje mirno kad jasno vidite da su vaši lični interesi ugroženi, zar ne odgajate sebe? Ako niste vi ti koji dobijaju Fa, koji su onda? Kad bi stvarno trebalo da odete u planine da se kultivišete i izbegnete sukobe i trvenja, tada bi vaša kultivacija bila spora. Kad čovek lagano troši svoje vezanosti tokom mnogih godina, i ne dobije ovaj Fa, sva je verovatnoća da je njegova sporedna duša (fu juenšen) ta koja se kultiviše. Pošto kultivišući se u planinama ne biste imali ove uslove, verovatno bi bilo neophodno da sedite u meditaciji, nalazeći se u transu – da dugo vremena provodite u transu. U ovom stanju, vi sami ne biste znali da li se kultivišete ili ne, jer vi sami se ne unapređujete u ovoj složenoj sredini. To je situacija. Ljudi koji su se posvetili religioznom životu takođe mogu da odgajaju glavnu dušu, ali obično ljudsko društvo je mesto gde srce i um čoveka najbolje mogu da očvrsnu.

Od kultivacionih metoda prošlosti za koje smo čuli - bez obzira koja su oni bili religija, ili metod kultivacije, u istoriji – ono što je prenošeno učilo je čoveka da ode u planine ili u manastir da izvodi kultivaciju, presecajući zemaljske veze i ostavljajući ljubav prema porodici. Čak i kad bi ga roditelji posetili u manastiru, on ih ne bi priznao: „Koga vi tražiš?“ „Tebe tražim. Ti si moj sin.“ „O, buda Amitaba
. Gospodine, pomešali ste me s nekim, Moje ime je...“ jer bi njemu već bilo dato ime u Darmi.
 „Ja sam učenik Buda-škole. Ja nisam vaš sin.“ Oni istinski presecaju zemaljske veze. Što se tiče današnjih sveštenika, naravno, oni se više ne kultivišu; oni čak zarađuju, šaljući deo kući. Prava kultivacija [u tim načinima kultivacije] zahteva da se preseku zemaljske veze. Zašto se kaže da jednom kad neko postane sveštenik, više se ne smatra čovekom? Ovo je razlog tome. On je već božanstvo – polu-božanstvo. Iako se čovek više ne može kultivisati [u tim načinima kultivacije], mnogi ljudi često bivaju ometani pristupom tih drevnih načina kultivacije, pa i oni žele da izvode kultivaciju na taj način. Ovo će u budućnosti biti izvodljivo, ali sada za to nema uslova. Fa koji danas dajem, trenutno može imati samo ovu formu kultivacije, a ni ja, vaš Učitelj
, ne nalazim se u planinama. Zato ne možete misliti o odlasku u planine kad god pomislite na kultivaciju, o zamonašenju kad god pomislite na kultivaciju, o ne stupanju u brak kad god pomislite na kultivaciju, ili o menjaju načina svakodnevnih ljudi kad god pomislite na kultivaciju. Nije ovako. Puno je načina kultivacije. Među 84.000 načina kultivacije, naš nije jedini gde se ovako izvodi kultivacija. Znači, ono što ja kažem je da na nas ne treba da utiče nekoliko metoda kultivacije prošlosti, ili dugo uspostavljani koncepti. Ovo što vam danas prenosim je potpuno nov način kultivacije, koji vam zaista može omogućiti da brže budete spaseni. Što se tiče budućnosti, biće kultivacionih metoda i za to vreme. Zapravo, kao što sam u knjizi rekao, kultivisati se nije nimalo lako. Kultivišete se i kultivišete, ali zapravo ne kultivišete sebe, što čak i ne znate!

Mogu vam reći da je u dalekoj prošlosti mnogo bogova shvatilo da je glavnu dušu čoveka suviše teško spasiti, pa su usvojili metod spasavanja sporedne duše. Jedan [bog] je na ovaj način spasavao ljude, smatrajući da je to dosta dobro, da bi onda drugi takođe otkrio da je spasavanje ljudi na ovaj način dosta dobro, pa su onda svi spasavali ljude na ovaj način, i to je rezultovalo ovim prihvaćenim oblikom spašavanja ljudi. Ali to nije pravično prema ljudima – osoba izvodi kultivaciju, a neko drugi biva spasen. Upravo zato što je nepravično, oni se ne usuđuju da to obznane i dopuste ljudima da znaju. Ja sam ljudima omogućio da znaju. Zašto? Jer ono što želim je da ljudima omogućim da stvarno dobiju Fa, da promenim ovu situaciju, i da vama samima omogućim da se kultivišete. Istovremeno, ljudi koji se kultivišu na ovaj način koriste društvu – kad se popraviš, onda si svakako dobar čovek u društvu, što ne može biti bolje. Zato je moja namera upravo to da obrnem stvari. Ali neki bogovi su gore dospeli nakon godina ovakve kultivacije - oni su se kultivisali do gore baš na način kultivisanja pomoćne duše. Zato su svi oni sprečavali da vam ovo prenesem. Razmislite: uopšte nije lako prenositi ovaj Fa, niti ga je lako dobiti. Na kraju su bogovi, bude i taoi shvatili šta ja radim i videli da su rezultati zaista dobri – oni sada znaju.

U vreme kad sam u Kini predavao Fa, bilo je veoma teško. Sada je, naravno, relativno lakše predavati, a posebno u SAD vam je vrlo lako da čujete Fa. Kao što sam ranije rekao, na ovu našu formu kultivacije ne treba da utiču koncepti iz prošlosti; ovo je način kako se mi kultivišemo. Naravno, kad ova grupa vas okonča svoju kultivaciju, ljudi će u budućnosti imati sopstveni način izvođenja kultivacije. Ljudi budućnosti neće poznavati ovoliko Fa. Ovo dajemo jer se nalazimo u posebnom istorijskom periodu. Ljudi u daljoj budućnosti neće moći da znaju ko sam ja, a takođe im nećemo ostaviti ni moju fotografiju. Ti audio i video snimci se ne mogu ostaviti za budućnost, iako ste ih snimili; svi oni će biti izbrisani. U doba kad je buda Šakjamuni vodio svoje učenike u kultivaciji, on im nije dopuštao da poseduju novac ni vlasništvo, a još manje da razviju vezanost za ove materijalne interese. Zato im nije bilo dopušteno da zadrže išta osim kasaje
 i zdele za prosjačenje. Ali ljudi prečesto imaju mnoge vezanosti kojih je teško osloboditi se. Posle određenog vremena, mnogi ljudi su počeli da skupljaju zdele za prosjačenje hrane. Neki su rekli: „Ova moja zdela je bronzana, ova moja zdela je od žada, ova moja dobro izgleda, ova moja zdela je srebrna.“ Neki sveštenici su sakupili puno zdela. Buda Šakjamuni je onda rekao: „Ako ste vezani za vlasništvo, onda možete i kući da idete, jer kod kuće sve imate, pa ćete tamo moći da sakupljate stvari i da ih čuvate. Zašto ne možete da se odreknete čak ni zdele za prosjačenje? Sveštenik se svega mora odreći. Zašto se čak ne rešiti pomisli na sakupljanje zdela za prosjačenje? Odrekli ste se svojih blaga, zašto ste i dalje vezani za zdele?“ Ovim je buda Šakjamuni mislio da ne treba zadržati čak ni jednu misao, niti jednu trunku vezanosti – treba je ukloniti. Nije im dopustio da imaju tu vezanost.

U vreme bude Šakjamunija, zdela koju su imali sveštenici je bila veoma mala, pa su u jednom navratu mogli isprositi samo jedan obrok. Današnji sveštenici imaju tako velike zdele. Nekada se koristila zdela sa ravnim dnom, dok sad koriste okrenuto zvono – oni prose sa zdelom u obliku okrenutog zvona. I uopšte ne žele hranu koju im dajete – oni žele novac. Biti tako snažno vezan za materijalne interese i novac – je li to kultivacija? Mogu vam reći da je novac najveća prepreka za kultivatora. Ovo što sam upravo rekao bilo je o sveštenicima. Dafa kultivacija, međutim, ne pridaje značaj materijalnim stvarima, već srcu
. Pošto izvodiš kultivaciju radeći u običnom ljudskom društvu, nije bitno koliko novca imaš, već samo da li je uklonjena tvoja vezanost za novac i bogatstvo. Čak i ako ti je kuća napravljena od zlatnih cigli, tebi to nije na pameti i mnogo o tome ne razmišljaš. Dok se kultivišu među svakodnevnim ljudima, ljudi rade sve vrste poslova. Baveći se biznisom, zarađuješ novac – kakve ima veze ako ne misliš o tome? Ako ne misliš puno o tome, i ako je svejedno da li imaš ili nemaš, prošao si test. Kuća ti i dalje može biti od zlata – nema veze. Mi od vas tražimo da se oslobodite te vezanosti. Kultivacija ne podrazumeva odricanje od materijalnih stvari. Samo na ovaj način se možeš prilagoditi kultivaciji u sekularnom svetu. Kad bi se svako kultivisao i niko ništa ne bi radio, od čega bi živelo ovo društvo? To je neizvodljivo. Mi pridajemo značaj samo ljudskom srcu, ciljamo direktno na srce čoveka, i navodimo vas da istinski popravite šinšing
, umesto da se odričete materijalnih stvari. Morate biti načisto s tim po čemu se ovo razlikuje od tradicionalnih načina kultivacije. Ali da bi se videlo imate li ovih vezanosti, bićete ozbiljno iskušavani.

Što se tiče kultivatora koji vežbaju našu Dafu, to je put koji smo izabrali. Morate se rešiti ovih vezanosti. Što se tiče profesionalnih kultivatora u budućnosti, oni će nositi zdele i prositi hranu, putovati pešice i lutati. Samo doživljavajući sve vrste teškoća na svetu, oni će moći da dostignu Ispunjenje. U budućnosti će se sveštenici kultivisati na ovaj način.

Kad govorimo o teškoćama, ovo ću vam kazati: kad započne da se kultiviše, čovek će zasigurno doživeti teškoće – naići će na teškoće. Ljudi koji vežbaju Dafu su blagosloveni, ali takođe imaju da ispaštaju dok se kultivišu – to je sigurno. Ipak, kad se ljudi malo muče, ili kad dožive teškoće, oni to smatraju za nešto loše. „Kako to da se tu i tamo osećam neprijatno?“ Ako ti je celog života prijatno, mogu ti reći da ti je suđeno da odeš u pakao. Ako se čitavog života ne razboliš – da ne pominjem ako ti je prijatno celog života – nakon smrti, stopostotno je izvesno da ćeš otići u pakao. Dok živite, vi stvarate karmu. Ne možeš izbeći da stvaraš karmu, jer čim zineš možda ćeš povrediti druge. Sve što izgovorim može nenamerno povrediti druge: možda nekom neće smetati šta ćeš mu reći, ali neko drugi će čuti, pa će biti povređen. Dok god ljudi žive, oni se hrane životima, pa čak i hodajući oni staju na živote i ubijaju ih. Naravno, mi kažemo da živeći na ovom svetu vi stvarate karmu. Ako ne poboljevate, karma vam se neće uklanjati. Kad ljudi pate od bolesti, njihova karma se stvarno odstranjuje. Nakon što se odstrani, vaše stanje se popravlja. Često se čovek razboli od ozbiljne bolesti, a posle nekog vremena, kad se oporaviš, otkrivaš da ti lice zrači, a sve što preduzmeš prolazi glatko. To je zato što ti se karma, prilikom odstranjavanja, transformiše se u blagoslove – vrlinu (de). Pošto si patio, sve što uradiš obično će ići glatko, i lako će se postići. Ljudi ovo nisu u stanju da vide, pa misle da ne valja imati makar i male teškoće. Zapravo, šta je tako strašno kod teškoća?! Čak i kad naiđeš na male poteškoće, ako skupiš snagu i prebrodiš ih, videćeš da će kasnje sve ići drugačije. Ja bih rekao da ljudi treba da prebrode samo teškoće dok se kultivišu. Ako si sposoban da se oslobodiš [straha od teškoća], sigurno ćeš dostići Ispunjenje. Govoreći iz više perspektive, ako si sposoban da se oslobodiš misli o životu i smrti, tada si zaista bog!

Buda Amitaba je rekao da ako mantraju ime bude, ljudi se mogu ponovo roditi u Sukavati raju. Kako bi to moglo biti? Njegove reči ne mogu se shvatiti površno. Istina je da se u Sukavati raj može otići mantranjem imena Bude, ali Budine reči ljudi tumače na površan način. Buda Fa ima unutrašnja značenja na različitim nivoima. Mantranje  njegovog imena je zapravo kultivacija. Mantraš, sve dok u tvom umu ne ostane samo reč „Amitaba“ – jedna misao zamenjuje deset hiljada misli – mantraš i potpuno prazniš um, da ne bude ničeg osim „Amitaba“. Dok mantraš ime Bude, ometaju te brojne vezanosti i svakojaki nemiri – možeš li im se odupreti? Kad se napuste sve vezanosti i um postane prazan, postignut je cilj kultivacije. Vaše mantranje imena bude takođe je izraz uvažavanja bude. Mantraš jer želiš da odeš u Sukavati raj, pa naravno da će buda Sukavati raja doći da se pobrine za tebe, budući da odgajaš budu. U tome postoji duboko unutrašnje značenje. Neki ljudi kažu da se u Sukavati raj može otići ako se neposredno pred smrt mantra Amitaba. Ali kakav treba da budeš da bi to mogao? Ako si stvarno sposoban da napustiš misao o životu i smrti, onda zaista možeš tamo. Ovo je razlika između čoveka i boga. Ako možeš da se odrekneš života i smrti, onda si bog; ako ne možeš da se odrekneš života i smrti, čovek si – to je razlika. Mi se kultivišemo i kultivišemo, i oslobađamo vezanosti – zar ne treba da oslobodimo čak i života i smrti? Ako se neko odjednom može odreći života i smrti, koje mu vezanosti mogu preostati? „Budući da sam dobio Fa, ja se ne bojim ni života ni smrti, i čak se mogu odreći svog života.“ Za šta bi taj onda još mogao biti vezan? To je ideja. Kad treba da umru, ljudi su neverovatno uplašeni: „O, ne! Uskoro ću umreti. Ovo je moj poslednji uzdah.“ Kakvo je ovo osećanje? Ali neki ljudi se ne boje kad im se smrt bliži, a usne im i dalje mantraju Amitaba – da li biste rekli da takvi neće otići u Sukavati raj? Svega se odrekavši, oni uopšte nemaju koncept života i smrti. Svaka ljudska misao se gradi kroz dug period kultivacije. Misli svakodnevnih ljudi su izuzetno komplikovane, i oni imaju raznorazne vezanosti. Kako da se ne boje u kritičnom momentu života i smrti? Kažem da je „Veliki Put najjednostavniji i najlakši,“ i da je puno stvari veoma jednostavno, ali je puno priče potrebno kad se one rastavljaju i detaljno objašnjavaju. Ipak, ako bi vam se direktno reklo, vi to ne biste mogli da izvedete, i ljudi ne bi mogli da shvate stvari na tako dubokim nivoima. Svi oni razumeju sa površine reči, spolja. Zato moram da vam predajem Fa. 

Predavanje Fa u San Francisku

6. april 1997.

Upravo smo se sreli u Njujorku, a sada, samo par dana kasnije, danas se ponovo susrećemo ovde. Prvobitno sam hteo da vam ostavim neko vreme da upijete ono što sam rekao, budući da su stvari o kojima sam prošli put raspravljao bile na visokom nivou. Zapravo, ako pažljivo razmislite o stvarima o kojima sam nedavno raspravljao, verovatno ćete shvatiti da su one sa mnogo višeg nivoa. Zapravo sam vam iskazao suštinu. Za ovo postoji razlog - naime, vi ste visoko obrazovani. Isto tako, neki od vas su kasnije dobili Fa, ali ova grupa ljudi koja je kasnije dobila Fa brzo napreduje; zato su zahtevi pred njima takođe visoki, i nivoi im brzo rastu. Vi osećate da je teže i da ima više teškoća, to jest, izgleda da ima više muke – ovo je neizbežno. O mnogim stvarima koje danas predajem, nikad ranije se nije raspravljalo. Pošto je vreme za kultivaciju veoma ograničeno, nadam se da ću vam što pre predati ovaj Fa, da biste se što brže kultivisali, što brže dostižući Ispunjenje. 

Baš juče sam pričao o sledećoj stvari. Možda znate kinesku priču, Put na Zapad. Kad je sveštenik Tang otišao u Sukavati raj da uzme sveto pismo, doživeo je raznorazne poteškoće i ispaštanja: devet puta devet, ili osamdeset jedna nedaća – ako bi samo jedna nedostajala, morala bi se nadoknaditi, inače bi bilo neprihvatljivo. Znači da nije bilo nimalo lako. Danas vam je tako lako da dobijete Fa. Čak i ako niste u SAD, možete kupiti avionsku kartu i začas stići ovamo. U poređenju, vi stvarno dobijate ovaj Fa prilično lako. Ali nije tako lako kultivisati se. Ja takođe uzimam u obzir ovo: Moramo proveriti da li su ljudi sposobni da uče Fa, da li mogu da dobiju Fa, i kako se odnose prema ovom Fa. Ovaj vremenski okvir ne može se previše razvući. Ljudi i dalje oklevaju kad je u pitanju dobiti ovaj Fa, mozgaju i premišljaju se iznova i iznova: „Da li da počnem da učim ovo?“, i tako dalje. I mi razmišljamo o ovom pitanju, pa ja mislim da je dobro što je vreme pomalo tesno. Ne može baš svako dobiti ovaj Fa - mi verujemo u predodređenost (juan fen). Drugim rečima, budući da je vreme tesno, moguće je da oni koji ne treba da dobiju Fa neće ni moći da ga dobiju. Sa nekim dužim vremenskim okvirom mogao bi nastati problem; naime, ljudi koji ne treba da dobiju Fa mogli bi ući, omesti nas, ili nam nauditi. Pošto takvi ne bi verovali, mogli bi delovati kao smetnja. Naravno, naša vrata su širom otvorena – bez obzira ko si, mi ćemo biti odgovorni za tebe dok god si sposoban da učiš. Ali moramo ispitati ljudsko srce.

Buda Fa je opsežan, ogroman i mudar. Fa koji danas predajemo doseže izvan konvencionalnih shvatanja Buda Fa. Mi predajemo Fa celokupnog kosmosa – prirodu celokupnog kosmosa. Ipak, unutar ovog ogromnog kosmosa, svaki od njegovih nivoa ima sopstvenu kosmičku prirodu, to jest, principe Fa koji se manifestuju iz Džen-Šan-Ren u svakom pojedinom domenu. A principi Fa na svakom nivou su zaista ogromni i kompleksni. Ako biste hteli da objasnite principe na jednom konkretnom nivou, možda ih ne biste mogli do kraja objasniti ni za ceo život – toliko su ogromni  i kompleksni. Kao što znate, buda Šakjamuni je ljudima i svojim učenicima kultivacije predavao Darmu sa nivoa tatagate. Ali nakon čitavog života, koji je proveo predajući, on je ispredavao samo stvari koje pripadaju njegovoj metodi kultivacije. Buda Šakjamuni je rekao da postoji 84.000 metoda kultivacije, a to ne uključuje metode Tao-škole. Kineska Tao-škola kaže da oni imaju 3.600 metoda kultivacije. A ovo i dalje ne uključuje metode kultivacije bogova zapadnih religija, koje poznajemo. Pored toga, 84.000 metoda kultivacije o kojima je buda Šakjamuni pričao, predstavlja samo shvatanje na nivou tatagate, unutar tog raspona. Izvan tog raspona naprosto postoji toliko metoda kultivacije da ih sve ne možete ispratiti, i ima toliko puno različitih tatagata buda i principa Fa u koje su se oni prosvetlili – to je izuzetno golemo. Može se reći da se Buda Fa ne može opisati čak ni poređenjem sa nepreglednim morima i okeanima. Onoliko koliko je velik kosmos, toliko je velik ovaj Fa – to je ideja.

Danas, ja samo koristim ljudski jezik – najjednostavniji ljudski jezik današnjice – da vam u opštim crtama predočim situaciju ovog svekolikog, mudrog kosmosa. Ako ste sposobni da istinski, temeljito shvatite ovaj Fa, i ako se možete kultivisati u ovom Fa, visina i dubina onog što ćete iskusiti, i u šta ćete se prosvetliti, biće neopisivi. Dok god budete izvodili kultivaciju, postepeno ćete doživljavati sve više, prosvetljavati se sve više. Što više budete čitali Džuan Falun, više ćete razumeti iz njega. [Čak] i ako vam je urođeni kvalitet zaista dobar, u ovoj Dafi za vas ima više nego dovoljno toga za kultivaciju. Koliko god visoko želite da se kultivišete, ovaj Fa je dovoljno velik da to podrži – ovaj Fa je naprosto neverovatno širok i ogroman. Kao što znate, u Džuan Falunu sam kazao da su Fa principi, koji su u njemu sadržani, zaista opsežni. Možete videti da se nebrojeni, slojevi na slojevima, buda, taoa i bogova nalaze iza svake reči – oni se ne daju izbrojati. Pošto svaki nivo ima principe tog nivoa, i svaki nivo ima bude, taoe i bogove na tom nivou, zamislite koliko je nepregledan ovaj Fa. Zapravo, ja sam vam ga samo skicirao. Pravo razumevanje zavisi od vašeg sopstvenog prosvetljavanja, kultivacije, i poimanja u vašoj konkretnoj kultivaciji. Zato ću vam predočiti ovaj princip: Pazite da ne pomislite da je dovoljno pročitati knjigu Džuan Falun i znati vežbe, ili da je dovoljno misliti da je knjiga dobra, i naprosto vežbati usput. Ako želite da se unapredite, vi u potpunosti zavisite od ove knjige. Zato treba da je čitate iznova i iznova. Čitajući knjigu, vi sve više shvatate i napredujete. Ovome pridodajte dodatni način za Ispunjenje – vežbe – i tako ćete bez prestanka unapređivati svoj nivo. Zato pazite da ne pomislite pogrešno da je dovoljno jednom je pročitati, smatrati je dobrom, vežbati zajedno s drugima, i ne prestati s vežbanjem. Ovaj Fa je izuzetno važan. Fa morate naporno učiti.

Ovaj kosmos je tako ogroman i njegova struktura je tako kompleksna. Pričao sam vam o sastavu dimenzija. Na primer, materija je sačinjena od molekula i još mikroskopskijih čestica. Dimenzija za koju mi znamo, takođe je sačinjena od ovih čestica. Čestice, danas poznate nauci, uključuju molekule, atome, neutrone, atomska jezgra i elektrone; a zatim su tu kvarkovi i neutrini. Ono dalje je nepoznato današnjoj nauci. Znači, ja kažem da domen svakog nivoa ovih čestica predstavlja ono što nazivamo ravni tog nivoa. Zapravo, čestice nisu raspoređene po ravni; umesto toga, unutar datog nivoa one postoje svuda – ne na nekoj ravni. Ljudska vrsta nema odgovarajući izraz za to, pa ćemo je prosto zvati ravan; to je jedini način da je opišemo. Upravo unutar tog domena, unutar tog sloja domena čestica – formira se dimenzija. Između čestica su dimenzije, i unutar samih čestica su takođe dimenzije. Ipak, čestice mogu biti sačinjene od čestica različitih veličina. Zatim, između čestica različitih veličina, koje su sačinjene od jedne konkretne čestice, ponovo su dimenzije. Ovo je koncept dimenzija koji sam vam objasnio prošli put.

Uvek sam govorio da između atoma i molekula postoji jedna prostrana dimenzija. Mi, ljudi, živimo između sloja najkrupnijih čestica sačinjenih od molekula, i planeta koje vidimo, koje su jedan sloj čestica. Ljudi žive u toj dimenziji. I planeta je čestica. Idući dalje, galaksija Mlečni put takođe ima spoljnu ljusku. Mogu li galaksija Mlečni put i nebrojene druge galaksije koje se prostiru kosmosom takođe formirati dimenziju? One su takođe u međusobnim vezama. Tada iza galaksija postoji još jedno kosmičko prostranstvo – predstavlja li onda ovo kosmičko prostranstvo sloj čestica? Naravno da je sloj čestica. Kosmos je neverovatno velik – naprosto nema načina da se opiše koliko je velik. Na dalje, tri hiljade univerzuma kao onaj koji mi naseljavamo sačinjavaju veći sloj univerzuma, koji ima spoljnu ljusku, i predstavljaju česticu univerzuma čak još većeg sloja. Ipak, čestice o kojima sam upravo govorio predstavljaju ekspanziju samo iz jedne tačke. Zapravo, čestice svakog sloja se prostiru celokupnim kosmosom. Ipak, ono što sam upravo opisao su samo dva sloja univerzuma, a vama je to već zavrzlama. Zapravo, ni buduća nauka čovečanstva neće ovo moći da zna – ljudska vrsta nikad neće moći da zna stvari na ovako visokom nivou. Čak i u rasponu o kom govorimo, taj sloj čestica predstavlja samo zrno prašine – sićušno zrno prašine – u ovom ogromnom kosmosu. Razmislite koliko je ogroman ovaj kosmos! To je vrsta dimenzije o kojoj sam vam sve vreme govorio.

Prošli put sam ponovo raspravljao o sastavu dimenzija. Pored one vrste dimenzije kakva postoji između atoma i molekula, i između planeta i molekula, atomske čestice u svakom sloju takođe sačinjavaju čestice različitih veličina. Onda između slojeva ovih čestica različitih veličina takođe postoje dimenzije. Uzmimo molekule, na primer: znamo da između molekula i atoma postoji dimenzija. Ako atomi treba da sačine molekule, mnogo atoma treba da se iskombinuje da bi nastao molekul. Onda, između sloja krupnijih čestica sačinjenih od manje atomskih čestica i [narednog sloja] krupnijih čestica sačinjenih od više atomskih čestica se nalazi još jedan dimenzioni nivo. Kao što sam rekao, molekuli mogu da oforme bilo koju stvar na najspoljnijoj površini – stvari poput onih koje mi ljudi možemo videti, poput čelika, gvožđa, vode, vazduha, drveta, i naših ljudskih tela. Ovo je sloj materije na površini, koju ljudi mogu da vide, i sačinjen je od sloja najkrupnijih čestica, koje su sastavljene od molekula. Ipak, molekuli takođe sačinjavaju drugi, brojeći na niže, sloj čestica, koje su malo manje od ovih najkrupnijih molekulskih čestica. Takođe mogu da naprave treći, brojeći na niže, sloj čestica – sve ovo je sačinjeno od molekula, jer molekuli mogu da prave čestice različitih veličina. Onda i između njih postoje dimenzije, pa je ovaj kosmos izuzetno kompleksan. Ovo nije sve, jer unutar svakog dimenzionog nivoa postoje i vertikalne dimenzije, to jest dimenzije različitih nivoa. Drugim rečima, postoje dimenzije različitih nivoa, koje su kao mnogi nebeski stepeni, kako to religije predstavljaju. Pored toga, u dimenzijama na različitim nivoima takođe postoje i različiti jedinstveni rajevi. Izuzetno je složeno. Samo sam vam govorio o uobičajenoj pojavi. 

Zapravo, osim ove vrste dimenzije, postoji i jedna vrsta grube dimenzije, to jest dimenzije na najspoljnijoj površini. Često vam kažem... naravno, isto tako neko me je prošli put pitao šta sam hteo da kažem u jednom od svojih članaka u Bitno za dalje napredovanje, sa „ljudsko društvo je tačno u samoj sredini, u najspoljnijem sloju, i na najspoljnijoj površini“. Što se tiče značenja „na najspoljnijoj površini“, prema principima ovog kosmosa, ne postoji spolja ni unutra, niti postoji koncept velikog i malog, kako to ljudska vrsta shvata. Ti koncepti se sasvim razlikuju od naših, ljudskih. Danas ću raspravljati o tom „spolja“. Zašto kažem da je ljudska vrsta na najperifernijoj površini i najviše spolja? Šta ovo treba da znači? Drugačije rečeno, pored tipa dimenzije o kom sam ranije govorio, postoji druga vrsta dimenzije, koja je, baš kao ona u kojoj mi ljudi danas živimo, potpuno različita od onih gde su bogovi. Sve dimenzije o kojima sam pre govorio su sačinjene od mikroskopskije visoko-energetske materije, dok se dimenzija o kojoj danas govorim sastoji od površinske materije. Unutar ove površinske materije takođe postoje mnogi, mnogi različiti elementi i različite čestice. Ova veoma posebna površinska dimenzija je baš kao mi ljudi: u vašem telu su ćelije različitih veličina, koje se takođe mogu nazvati česticama. Na površini svake ćelije je sloj kože. Onda, sve do koža koje sačinjavaju čestice kože na površini ljudskog tela, kože čestica na površini ljudskog tela sačinjavaju telesnu kožu čoveka na površini. Na ekstremno mikroskopskom nivou, ova koža je takođe jedna ekstremno velika dimenzija. Telesno tkivo koje formiraju kože čestica unutar tela je potpuno drugačije od strukture na površini. Isti je i kosmos. Naravno, ovo je veoma složeno. Kakva je dimenzija koju naseljavamo mi, ljudi? Hajde da kažemo da je cela sazdana od čestica. Bez obzira koliko su čestice velike ili male, svaka čestica ima spoljnu ljusku. 

Danas vam zapravo pričam o ovoj spoljnoj ljusci. Ali iako ovim spoljnim ljuskama čestice omotavaju čestice, čestice omotavaju čestice, i neke čestice mogu izgledati kao da su u unutrašnjosti – Zemlja je na centralnoj poziciji – sve one zapravo pripadaju spoljašnjosti. Zato kažem da su ljudi na najspoljnijem. Svi oni pripadaju najspoljnijem, jer su svi pridruženi ljusci najspoljnije površine. Koža-ljuska je nezavisni sistem. Kosmos ima najveću spoljnu ljusku, a sve one su pridružene ovoj najvećoj spoljnoj ljusci. Ova dimenzija, u kojoj postoje fizička tela naše ljudske vrste, takođe postoji u ovom obliku. Ova dimenzija ima sopstvene karakteristike; potpuno je različita od božjih rajeva i dimenzija o kojima sam ranije raspravljao. Ipak, poreklo sve materije u kosmosu je u ovim dimenzijama.

Neko me je danas pitao za paljenje tamjana. Rekao sam da pošto supstanca na ovoj strani iščezne, predmet na drugoj strani se oslobađa, otpušta. Istovremeno, predmet na ovoj strani tada može da pređe na tu stranu. Znači da je materija na ovoj strani prilično dragocena onoj strani. Ovo je zato što je materija na ovoj strani transformisana sagorevanjem, i razlikuje se od materije dok je bila na ovoj strani. Ovo sam ranije rekao: Kad biste se nakon kultivacije na Zemlji vratili gore sa šakom zemlje, oni tamo bi vas smatrali izuzetnim. To je ideja. Kažu da je zlato svuda u Sukavati raju. Zato, kad biste otišli u Sukavati raj i videli da tamo nema ni jednog kamenčića ili zrna prašine, onda bi ono malo što ste doneli iz ovog materijalnog sveta možda bilo nešto najdragocenije. Mi ljudi imamo izreku da je ono u čemu oskudevamo dragoceno, i da je ono što je retko izuzetno. Naravno, u stvarnosti ne mora obavezno biti ovako - samo hoću da istaknem poentu. Ovako je zato što sva materija na toj strani zapravo potiče odavde. Naravno, nije slučaj da je nama ljudima potrebno da radimo upravo ovo. U igri su mehanizmi kosmosa.

Hajde da još pričamo o ovom površinskom svetu, naime, planetama koje vidimo svojim očima. Ipak, svaka planeta takođe ima svoje druge dimenzije – brojne dimenzije oformljene česticama različitih veličina. Ipak, površinska dimenzija sačinjena od najkrupnijih čestica predstavlja njenu ljusku, ili njenu najspoljniju površinu. Malopre sam upotrebio ljudsko telo da napravim analogiju. Ako za analogiju uzmem kosmos, univerzum u kom mi ljudi živimo je spoljna ljuska kosmosa.

Kosmos je neverovatno velik, a mi se zapravo isto tako nalazimo u središtu kosmosa. Ipak sam upravo rekao da iako čestice izgledaju obmotane različitim česticama, vi ste ipak zapravo i dalje u spoljašnjosti, jer struktura, materija, i asocijacije u ovoj dimenziji gde postojite su kao sistemi dimenzija na spoljašnjosti, i kontrolišu ih dimenzije spolja – to je situacija. Pored toga, kao što sam spomenuo, buda Šakjamuni je rekao da jedno zrnce peska sadrži tri hiljade svetova. Zapravo, buda Šakjamuni je rekao da mikroskopske dimenzije oformljene na površini čestica peska sadrže mnoge, mnoge različite svetove. Ali hajde da vam danas kažem jasnije: Spoljna ljuska peska – koža – i spoljne ljuske čestica u svakom sloju, koje sačinjavaju zrnca peska, su u istom sistemu kao naša materijalna dimenzija na ovoj strani. Mnogi, mnogi životi unutar čestica različitih veličina, sačinjenih od molekula, imaju identičan oblik i formu kao naša ljudska vrsta. Drugim rečima, ljudi unutar zrna peska su identični nama, ljudima – ima ljudi crne kože, ljudi bele kože, i ljudi žute kože. A u budućnosti ćete biti zapanjeni time kako njihova odeća nije mnogo različita od one koju su nosili naši ljudi u davninama. Šta više, na još mikroskopskijem nivou njihovog sveta dešava se još jedna vrsta sveukupne promene, a o ovoj vrsti promene dosad nije bilo reči. To jest, različiti mikroskopski svetovi takođe imaju određena kosmička prostranstva. Ovo o čemu sam upravo govorio su kosmička prostranstva sazdana od čestica peska. 

Ti životi, koji postoje u mikroskopskim svetovima, o kojima smo govorili, pripadaju drugom sistemu – sistemu života u drugom kosmičkom telu, gde oni takođe imaju svoje bude, taoe, bogove, ljude, životinje, supstance, planine, vodu, zemlju, vazduh, i svu materiju koja postoji u njihovim mikroskopskim univerzumima. A postoje i još mikroskopskiji, i još mikroskopskiji svetovi poput ovoga. Zato su ranije mnogi naši kultivatori videli bude kao izranjaju iz mikroskopskih svetova – iz mikroskopskih svetova sićušnog zrnca peska, zemlje, ili kamena. Te bude takođe mogu učiniti sebe velikima. U sistemu sitnijem od ovog takođe postoje bude, taoi, bogovi i ljudi, i te bude isto tako mogu sebe da transformišu i da se ukažu u našem svetu, jer oni su bude. Koliko velikim mogu da učine sebe? Najviše mogu da postanu veliki kao galaksija Mlečni put. Kad se smanje, oni naprosto nestanu iz vida. Pošto su bude tih mikroskopskih svetova, oni su potpuno različiti od buda našeg kosmičkog tela. Ali imaju isti izgled, a zahtevi za kultivaciju takođe su isti. Oni su jednako dobri. Oni su takođe podređeni Fa Džen-Šan-Rena, koji na isti način ide od vrha do podnožja.

Ovaj kosmos je neverovatno čudesan. A u mnogo, mnogo, mnogo manjim svetovima od ovih ima još kosmičkih tela u kojima postoje manje bude, taoi, bogovi, ljudi i materija. Ali nije da bića postoje samo u jednom zrnu peska; u stvari, ona se rasprostiru kroz svu materiju, čestice različitih veličina – iznutra i spolja – i ljuske svih čestica u kosmosu. Upravo sam raspravljao o onom što ide prema mikroskopskim nivoima. Kad ovo ogromno kosmičko telo dostigne određenu tačku, ono ide izvan prostranstva ovog našeg kosmičkog tela. Raspon ovog kosmičkog tela ne može se obuhvatiti izrazom „univerzum“, jer je to potpuno drugačije od tog pojma. Kad kosmos dosegne određenu granicu, on odjednom udara u prazninu, gde ništa ne postoji. Idući dalje, otkriva se postojanje većeg kosmičkog tela, koje je potpuno drugačije od ovog našeg kosmičkog tela. Kosmičko telo o kom govorim ide potpuno izvan koncepta ovog univerzuma. Znači da su bude, taoi i bogovi u tom većem kosmičkom telu posebno veliki. Oni nas vide baš kao što mi vidimo bude, taoe, bogove, ljude i stvari u mikroskopskom svetu, ili mikroskopskom kosmičkom telu. Tako oni pripadaju još jednom drugom sistemu, koji je neverovatno velik. Da ne pominjem kako gledaju na nas ljude, oni na ovo naše kosmičko telo gledaju kao što mi gledamo na iskopanu relikviju. Oni ga smatraju izuzetnim, čudesnim, veoma dobrim i zanimljivim. Oni takođe misle da su ova bića bezgranično čudesna. Ovo malo kosmičko telo takođe vrvi od života – i oni to vide na ovaj način. Ali oni nemaju koncepte koji postoje unutar prostranstva ovog kosmičkog tela, koje imaju bića poput nas – to nikako. U njihovim očima, vi ste mikroorganizam i s njima nemate ništa. Zato mnogi naši kultivatori često imaju sličan osećaj kad u kamenju, pesku, ili još manjim mikroskopskim česticama ugledaju prizore.

Kad se kod nekih naših učenika otvori Treće oko (tianmu), oni svojim Trećim okom vide planine i reke, kao i to da jure napolje – jure napolje velikom brzinom. Oni jure pored mnogih, mnogih planina i reka, i čak mnogih, mnogih gradova – oni jure napolje iz unutrašnjosti svog Trećeg oka. Prizori koje vidite, mogu vam reći – ne dolaze spolja: oni su zaista oblik postojanja u svetu sačinjenom od ćelija unutar tvoje glave i mikroskopskijih čestica. Često kažem da ako ste u stanju da vidite, u jednoj vlasi kose možete pronaći mnoge gradove, a u njima možda jure vozovi i automobili. Ovo stvarno zvuči nezamislivo. Ovaj svet je naprosto izuzetno velik i složen, i potpuno je drugačiji od shvatanja naše moderne nauke. Često kažem da se današnja nauka od svog početka razvija na nepotpunom razumevanju i pogrešnim osnovama. Zato je ona sputana tim okvirima. Što se tiče prave nauke, na osnovu onog što smo zaista naučili o univerzumu, životu i materiji, današnja nauka se ne može smatrati naukom, jer čudesa univerzuma nikad neće biti otkrivena dok sledimo put ove nauke. Ljudska vrsta veruje da su ljudi jedina bića u univerzumu – ljudi su naprosto jadni, jadni do ove mere. Vanzemaljci su, zapravo, posećivali našu Zemlju, i njihove posete su čak zabeležene na fotografijama, a ljudi ipak još uvek ne veruju da oni postoje. To je stoga što su ljudi sputani ovom naukom. Ti ljudi, koje pokreću emocije, ne bave se istraživanjem, i nisu razboriti. Oni su spremni da poveruju samo u ono što je već prihvaćeno, oni se ne obaziru na to da li je nešto zaista ispravno, i spremni su da veruju samo u stvari naučene iz knjiga. To je oblik dimenzija o kom sam raspravljao. Pošto je jezik ljudi prilično ograničen, teško mi je da objasnim. Pitam se, da li ste svi razumeli? (Aplauz)

Bude, taoi i bogovi koje znamo, mi, ljudi, i sva materija koju vidimo, postoje u dimenzijama koje sadrže nebrojene univerzume - bezbrojne univerzume – koji se ne mogu izbrojati čak ni pomoću jedinice džao. Ovo kosmičko prostranstvo je toliko ogromno. Ovo je jedan nezavisni sistem. Onda, izvan ovog prostranstva, postoji veće kosmičko telo, koje je još jedan nezavisni sistem. Onda, iza tog sistema postoje veći, čak još veći, i čak još veći, veći sistemi – eto kako je kosmos ogroman. A u mikroskopskom svetu, on je ekstremno, ekstremno, ekstremno mikroskopski. Mesto gde mi ljudi živimo je tu negde oko centralne pozicije – bilo da se gleda iz mikroskopske perspektive, ili iz makroskopske perspektive, ljudski svet je skoro u sredini. Ipak, različite čestice oformljuju različite dimenzije. Pored ovoga, takođe postoje površinski svetovi sačinjeni od posebnih, različitih čestica. Znate, dok sam bio u Kini, neki učenici su upitali zašto duše (juenšen) nekih učenika, kad su napustile njihova tela i putovale prostorom ove naše materijalne dimenzije, nisu videle rajeve buda i bogova. Sve što su videle su realni prizori iz ove naše materijalne dimenzije. Zašto nisu videle bogove? To je zato što su ušle u ovu koža-ljuska vrstu dimenzije, koja je dimenzija gde ljudi žive; ona je u formi materijalne dimenzije poput naše – to je situacija koju su sagledali. To je oblik postojanja vrste dimenzije o kojoj sam govorio. 

Imamo i neke učenike, koji su me pitali: „Kako je nastao život čoveka?“ Pošto sam ranije pominjao poreklo materije, govoriću i o ovom pitanju. Nemojte misliti da ja govorim o nauci – Buda Fa obuhvata sve. Ranije sam pričao o poreklu materije. Šta je njeno poreklo? Nisam vam rekao šta je poreklo materije. Iako vam ne mogu ispričati o poreklu svih različitih kosmičkih tela o kojima sam upravo govorio, a koja su tako ogromna, mogu vam, međutim, reći koje je poreklo materije i bića koja postoje u različitim domenima unutar ovog našeg kosmičkog tela. Zapravo, poreklo materije je voda. Voda, koja je poreklo kosmosa, nije voda svakodnevnih ljudi sa Zemlje. Zašto kažem da je voda poreklo materije? Kad najmikroskopskija materija različitih nivoa dosegne određenu tačku, više nema materije. Kad više nema materije, čestice materije prestaju da postoje. Tragajući dalje, nailazi se na situaciju: nailazi se na nešto bez materijalnih čestica, što je mirno – ja to obično nazivam nepokretnom vodom. Takođe se naziva poreklom – beživotnom vodom. Ako nešto ubaciš u nju, ona se neće uzburkati. Ni zvučne vibracije neće izazvati talasanje – ona je potpuno nepomična. Ipak, najfundamentalniji sastav materije potiče od ove vrste vode.

Kako ovaj sastav funkcioniše? U ovom kosmosu postoji Fa. Fa je Džen-Šan-Ren, o kom govorimo. Ova priroda kosmosa kombinuje tu vodu u najpočetnije, najmikroskopskije, i najprvobitnije jedinstvene čestice materije, koje se takođe mogu nazvati najprvobitnijim česticama. Ipak je svaka od njih jedinstvena, ona je ništa, baš kao vodeni mehur. Onda se dve prvobitne čestice kombinuju da bi oformile veću prvobitnu česticu. Onda se dve grupe čestica dve-u-jednoj kombinuju da sačine još veću česticu. Ove kombinacije se nastavljaju dok čestice na različitim nivoima ne oforme spoljne oblike različitih supstanci, bića, materiju, vazduh i svetlost, vodu i vreme, koji su neophodni za postojanje, i tako dalje, i tako dalje. Čestice se mogu kombinovati na razne načine, što danas nazivamo aranžmanskim sekvencama.

Aranžmanske sekvence čestica su različite, što proizvodi razlike u površinskoj materiji tog domena. Neprekidnim kombinovanjem u veće i veće čestice, na ovaj način, od mikrokosmosa do makrokosmosa, one se na kraju kombinuju u ono što mi ljudi danas nazivamo neutrinima, kvarkovima, elektronima, protonima, atomskim nukleusima, atomima i molekulima, kombinujući se u površinsku materiju koju poznajemo, čak do još krupnijih kosmičkih tela. U tački gde ova površinska materija biva sačinjena, budući da su njene aranžmanske sekvence raznolike, razlike u površinskoj materiji takođe su prilično velike. Ali svi znamo da se drvo sastoji od molekula, gvožđe se sastoji od molekula, i plastika se takođe sastoji od molekula. Čak i voda u našoj dimenziji oformljena je od mikroskopske vode kombinovane u veće čestice, a te veće čestice, za uzvrat, formiraju molekule vode. Zato kažemo da pošto je površinska materija oformljena od mikroskopskije, mogu vam reći da je celokupan kosmos koji smo sposobni da pojmimo sačinjen od vode – a ta voda je izuzetno visoke gustine i potpuno je nepomična. Eto od čega je sazdan.

Možda ste čuli drevne mitove o nekim taoistima, koji su mogli da iscede vodu iz kamena. Mogu vam reći da iako ovo zvuči kao nešto što je neobjašnjivo konceptima našeg savremenog ljudskog razmišljanja ili savremenom naukom – oni misle da pripovedaš mit, ili neku neverovatnu priču – kazaću vam da je ovo itekako istina, jer sva materija je sačinjena od vode. Voda se čak može izdvojiti i iz čelika ili gvožđa - čak i ovi se mogu rastvoriti u vodu. Bez obzira koliko je materija čvrsta, njene osnovne čestice su sačinjene od vode. Ako se božanska moć Buda Fa shvata iz ove perspektive, mislim da nije teško pojmiti. On ima toliku moć – on može da to vrati nazad u prvobitnu materiju. Forma o kojoj sam upravo govorio je hijerarhijska – u različitim glavnim nivoima postoje različite vrste vode poput ove.

Nalazimo još jednu situaciju. Kao što sam upravo rekao, ova naša voda potiče od same te mikroskopske vode, koja formira čestice većih slojeva, na kraju formirajući molekule vode i vodu u našem svetu. Onda, zar voda koja je poreklo različitih razina ne bi mogla da oformi slojeve čestica krupnijih od onih u ljudskom materijalnom svetu? I onda da oformi vodu na tom nivou? Zapravo, kao što sam upravo kazao, ne mogu vam reći šta je konačno ovaj kosmos. Ali vam mogu reći da na različitim nivoima postoje različita porekla materije – drugim rečima, različite vode kao poreklo materije. Što je nivo viši, veća je gustina vode, koja može da oformi različite čestice, različite vode, i različita bića u različitim dimenzijama. Kao što znate, ljudsko telo, čelik, gvožđe i sve ostalo jesu bića i stvari u ovoj našoj dimenziji. Drugim rečima, bića koja mi razumemo i s kojima ljudi mogu doći u kontakt, i bića koja ljudi vide svojim očima, zapravo takođe potiču od vode. Samo se radi o tome da je to voda ljudskog sveta, to jest, ova ljudska voda na spoljnoj površini sačinjena od te nepomične, prvobitne vode. Ta razdaljina je već jako velika. A bića i supstance, koje naše ljudske oči mogu da vide, takođe su sazdani od ove vode. Kao što znate, ako rukom gnječite i gnječite komad povrća, na kraju neće ostati ništa sem vode. Isto je sa voćem. Sada naučnici kažu da voda čini sedamdeset procenata ljudskog tela. Ali oni ne znaju da su čak i kosti i kosa sačinjeni od molekula vode, jedino što su sačinjeni od čestica sazdanih od mikroskopskije vode. Zapravo, sve to je voda; samo je sačinjeno od mikroskopskijih čestica. Sve u ovoj našoj materijalnoj dimenziji je stvoreno od vode.

Usled različitih aranžmanskih sekvenci čestica, mikroskopska materija može da oformi supstance različitog izgleda. Kad biste mogli da izvedete magiju... Naravno, nekada su mnogi ljudi izvodili magiju, pretvarajući vodu u led, ili jednu stvar u drugu. Zvuči nezamislivo, ali nije ni najmanje nezamislivo. Ako si sposoban da nečemu promeniš molekulske aranžmanske sekvence, pretvoriće se u nešto drugo. Kako se menja izgled nečega? Naravno, izgled je još lakše promeniti, a kad se izgled promeni, nastaje nešto drugo. Što je viši nivo bude, taoa ili boga, veća je njegova moć. Kao što znate, ljudi su zaista manjkavi. Koliko su manjkavi? Ako ljudi žele da postignu nešto, ili nešto da učine, oni su prinuđeni da koriste svoje ruke i noge – da bi nešto učinili, moraju da izvrše fizički rad. Ali bude ne moraju. buda treba samo da pomisli – sama misao je dovoljna jer bude imaju mnoge božanske moći, mnoge natprirodne sposobnosti i takođe imaju svoj sopstveni moćni gong. Svaka mikroskopska čestica tog gonga je u liku samog bude, a te mikroskopske čestice su sačinjene od mikroskopskijih čestica, i sve su u njegovom liku. Razmislite, u času kad nastane misao, oni emituju gong. Započinjući od ekstremno mikroskopskog nivoa, on menja strukturu čestica različitih nivoa. A vreme koje oni koriste je vreme najbrže dimenzije, pa se stvar obavlja trenutno. Bude veoma brzo čine stvari, jer nisu ograničene ovom dimenzijom i našim vremenom. One trenutno pretvaraju predmet, iz same njegove osnove, u nešto drugo. Ovako dejstvuje božanska moć Buda Fa. Zašto se objekat menja u času kad buda to pomisli? Kad buda misli, nebrojene čestice i nemerljiva mudrost njegovog gonga istovremeno čine promene na svakom nivou, sveukupni [gong] takođe vrši promene svega što on hoće, a krupnija zrna njegovog gonga takođe menjaju površinu predmeta. Počev od najosnovnijih čestica predmeta, sve do njegovih površinskih čestica, njegov gong istovremeno ga menja od mikroskopskog, do površine. On to onda izvodi u trenutku – gotovo je za čas. Ništa se pretvara u nešto, jer on je sposoban da iskombinuje molekule i čestice iz vazduha u predmet koji možete da vidite – to je pretvoriti ništa u nešto. Zašto je božanska moć Buda Fa tako silna? Nauka i tehnologija čovečanstva nikad ne bi mogli da dostignu ovu tačku.

Naučnim i tehnološkim sredstvima čovečanstvo ne može dostići moć Buda Fa, jer ljudima je nemoguće da uzdignu moral u korak sa napretkom u nauci i tehnologiji – nemoguće je. Osim toga, u razvoju ove nauke i tehnologije, ljudi uvek imaju veoma snažne vezanosti za to da nešto postignu, što narušava Fa principe kosmosa. Znači da nije moguće da njihov šinšing ode tako visoko. Ovim toga, ljudi imaju razne emocije i želje, i svakojake vezanosti: potrebu za nadmetanjem, zavist, ushićenje, pohlepu, itd. Kad bi nauka i tehnologija zaista mogli postati toliko napredni, univerzum bi zadesili zvezdani ratovi – zaista bi moglo biti kosmičkih ratova. Ali bude, taoi i bogovi to neće dopustiti – oni apsolutno ne mogu dopustiti ljudima da unesu metež u kosmos, pa bogovi kontrolišu čovečanstvo. Ljudskoj nauci i tehnologiji nije dopušteno da bez moralnog napretka dostigne tako visok nivo – to je apsolutno nemoguće.

Često kažem da je ljudska vrsta prošla kroz različite istorijske periode, dok nije stigla do današnjih dana. Drugim rečima, puno, puno puta, ljudska vrsta je bila zbrisana doživevši katastrofe u različitim tačkama istorije. A zatim bi se pojavila nova ljudska vrsta. Do današnjice smo stigli posle različitih ciklusa ove vrste. Zašto? Krugovi kultivatora nalaze sledeću situaciju: Svaki put kad je ljudska vrsta bila u opasnoj fazi, ili je bivala eliminisana od strane istorije, to se dešavalo u doba kad je ljudski moral bio ekstremno degenerisan. Neki ljudi pričaju o dometima starogrčke kulture, ali gde su nestali ti ljudi? Danas se može pronaći nešto iz starogrčke kulture: Elementi starogrčke kulture koji su preostali, definitivno su iz finalnog perioda razvoja grčke civilizacije, a tu nalazimo da bilo i homoseksualizma, kao i promiskuitetnog seksa, a povrh toga, život je bio krajnje ekstravagantan i rasipnički, iskvaren i užasno degenerisan – može se videti da se ljudska vrsta već strašno izopačila. Zašto je nestala? Jer joj moral više nije bio dovoljno dobar. Ljudi se ne mogu nazivati ljudima samo zato što imaju ljudski izgled. Zašto se duhovi ne nazivaju ljudima? Na kraju krajeva, oni imaju samo jedan sloj čestica manje nego vi. I zašto se majmuni, gorile, ne mogu nazvati ljudima? Jer ljudi imaju ne samo ljudske udove i trup, već i ljudske moralne standarde i moralne vrednosti. Kad ljudi izgube svoje moralne vrednosti, moralne standarde i pravila ponašanja, oni više nisu ljudi. Znači da današnje ljudsko društvo... da budem iskren, mogu vam reći da bogovi ljude više ne smatraju ljudima. Razmislite, nisu li ljudi u opasnoj situaciji? Vaša vlast nešto dopušta, vaša zemlja nešto dopušta, vaša nacija dopušta, pa čak i vi u svom razmišljanju to odobravate, ali to ne mora obavezno biti dobro. Zato, kad pogledate današnje društvo možete videti da se upotreba droge, trgovina drogom, proizvodnja droge, promene pola, homoseksualizam, seksualne slobode, organizovani kriminal, itd, javljaju u neprekidnom nizu. Sebičnost i nagoni su ljude učinile međusobnim neprijateljima, bez ikakvih ispravnih misli. Sve vrvi od raznih fenomena degenerisanog ljudskog društva. Takozvana moderna umetnost, takozvani rokenrol, demonska priroda koja eksplodira na fudbalskom terenu i stvari poput tih, nalaze se su u svim granama i profesijama. Ove stvari prožimaju svaki aspekat društva. Izopačenje ljudskog uma izvrnulo je ljudske vrednosti: oni dobro smatraju lošim, a loše dobrim – ljudske vrednosti su okrenute naopačke. Nasilno sticanje novca, slave i lične koristi, zastupanje filozofije borbe [među ljudima], slavljenje vođa organizovanog kriminala... Možete li reći da su ovo i dalje ljudi?

Gledam kako srednjoškolci danas nose pantalone, sa kaiševima spuštenim do zadnjice, sa gomilom koječega što im se na nogama ili stopalima klati poput creva, sa vrhom kaiša koji visi. Glave su im s obe strane obrijane, ostavljajući vrh kao ivicu krova. Drugi ostave samo jednu traku kose na sredini poput monstruma, i misle da je to lepo. Ali da li je to zaista lepo? Ako pažljivo procenite, videćete da oni nemaju nikakav estetski koncept. Žene se oblače u crno, nose demonske frizure, a lica su im izbeljena kao duhovima iz podzemnog sveta. Ovo je zato što su se ljudske vrednosti okrenule naopačke. Pored demona koji prave metež, čovečanstvo je tamne i turobne stvari počelo da smatra lepim. 

Kao što sam pre neki dan rekao, igračke se tim brže prodaju, što više liče na monstrume, demone i duhove, a lepe lutke niko ne kupuje. Ljudske vrednosti su se potpuno promenile. Razmislite svi: nije li ovo strašno? Razvoj čovečanstva je uistinu cikličan. Samo je jedan način da se spreči da se desi ovako nešto: održati ljudski moral. Kao što vidite, danas društveni problemi izranjaju jedan za drugim, i nema vlade koja ume da ih reši. Etnički problemi, među-državni problemi, sukobi između nacija, brojni uzroci zločina u društvu... Svim vladama je ovo glavobolja, ali niko ne ume da ih reši. Zašto ne mogu da ih reše? Jer svi njihovi metodi idu na to da razreše neke pojavu unutar same pojave. Ali kad se jedna pojava obuzda, nastaje gora pojava. Onda kad tu obuzdate, nastaje još gora pojava. Zakoni koje je čovečanstvo napravilo, zapravo mehanički ograničavaju ljude i zatvaraju ih, uključujući i same zakonodavce. Ljudi se bez prestanka zatvaraju. Oni se zatvaraju i zatvaraju, do tačke gde na kraju više nemaju izlaza. Kad se napravi previše zakona, ljudi bivaju kontrolisani kao životinje i nemaju izlaza; tada niko ne može da iznađe nikakvo rešenje.

Ali ja vam mogu reći da u korenu svih bolesti čovečanstva zapravo leži degeneracija ljudskog morala. Ako se ne krene odatle, nijedan od problema čovečanstva ne može se rešiti. Polazeći odatle, svi problemi čovečanstva mogu se rešiti. Nije li to istina? Neka svi razmisle: Kad bi svaki pojedinac duboko u sebi zahtevao od sebe da bude dobar čovek, kad bi mogao da pokaže uzdržanost i uzimao u obzir druge, šta god radio, ne povređujući druge, već umesto toga razmišljajući da li će drugima to škoditi, zamislite kakvo bi to bilo društvo. Da li bi bili potrebni zakoni? Da li bi bila potrebna policija? Svako bi samog sebe disciplinovao i kontrolisao. Ali ni politička propaganda i vladanje silom ne mogu pomoći da se povrati moral – oni imaju samo kontra efekat. Svet se razvio do današnjice, gde svi smatraju pravni sistem za nešto dobro. Zapravo, to je poslednje pribežište, kad više nema izlaza. Čovečanstvo se razvija nekoliko hiljada godina. Nikad u prošlosti nije bilo ovoliko zakona, već je samo postojao jednostavan „Kraljevski zakon“, a vrlina (de) je bila kriterijum za određivanje dobrog i lošeg. Ali moral ljudi prošlosti bio je mnogo viši od ovog danas. Danas ljudi misle da ljudi starina nisu bili dobri. Zapravo, to je zato što ljude iz starina posmatrate uz pomoć degenerisanih predstava savremenih ljudi. Ljudi u prošlosti nisu bili ništa manje inteligentni od današnjih ljudi. Onaj deo ljudskog mozga koji se može koristiti nikad se nije proširio, samo se radi o tome da današnji ljudi smatraju sebe tako sjajnim i smatraju sebe tako pametnim.

I razvoj društva su priredili bogovi. Kad uznapredujete do ove faze, oni vam dopuštaju da imate moderne mašine, modernu opremu i moderne pogodnosti. Nisu li drevni ljudi razmišljali kako da naprave ove stvari? Samo se radi o tome da bogovi nisu priredili da se to desi u toj fazi. Moderni ljudi nisu ništa inteligentniji od ljudi starina. Ipak, često se dešava da što su materijalne stvari razvijenije, više ljudi se hvata u ovu materijalnu stvarnost. Oni smatraju da su ovo izuzetna dostignuća, da ljudi starina nisu mogli doći do njih, i da smo mi moderni ljudi nešto skoro poput besmrtnika – juče si poleteo iz Evrope, a eto te sad u SAD – baš kao besmrtnik. Moram vam reći da je sve ovo davno postojalo u ovom velikom kosmosu – odavno je postojalo u drugim svetovima. Ljudi su postali loši i pali ovde gde je čovečanstvo – na ovu Zemlju. Svaki ljudski um ima svest od pre rođenja – samo nije svestan sebe. To „putem istraživanja i tehnoloških sredstava, “ to „kako su napredni naša nauka i tehnologija,“ to „razvili su se avioni i automobili“, te „moderne stvari“... Zapravo, reći ću vam da sve ovo postoji samo zato što su te stvari iz prošlosti sačuvane u vašoj svesti, i da vi u ovoj gomili smeća pravite stvari od smeća – od sirovog materijala sa najspoljnije površine. A ljudi misle da je ovo jako dobro. Naravno, čovečanstvo pada na ovaj način. Pošto su postali toliko loši, ljudi su pali do ovog stupnja, pa moraju da trpe poteškoće. Zato se razvoj ljudskog društva ne može nastaviti na način na koji bi ljudi želeli, i ljudima nije dopušteno da rade sve što požele i što im prija – to je apsolutno neprihvatljivo. Zato su ljudi u opasnoj situaciji. Dok imate ovog kako priča o katastrofama, onog kako priča o katastrofama - ja o tim stvarima nikad ne govorim, niti ima svrhe. Ja ne raspravljam o tome postoje li one. Čak i ako postoje, one nemaju ništa sa praktikantima, tj. dobrim ljudima. Ali mi zaista vidimo to da kad ljudi dospeju do sadašnje faze, kad više nisu sposobni da rešavaju svoje probleme i nailaze na nevolje – što rezultuje time da za ljudsku vrstu nema izlaza – to je zaista uzrokovano moralnom degeneracijom čovečanstva. Pošto smo govorili o oformljavanju bića i o dimenzijama, sada raspravljamo o čovečanstvu. Materija može da oformi ljude, jer kad se čestice kombinuju u različite supstance, one se kombinuju u različite ljudske supstance na površini. Kad imamo molekulsku aranžmansku sekvencu kostiju, površinska supstanca je kost. Kad imamo aranžmansku sekvencu molekula mesa, oni su meso. Oni su bilo koja preuzeta aranžmanska sekvenca. A ovo konstituiše vaše biće – jednostavno je kad se tako iskaže.

Upravo sam govorio o još jednoj temi. Mnogi, mnogi ljudi kažu da su bogovi stvorili ljude. Neki su govorili o tome kako su ljudi načinjeni od gline. Mi nećemo govoriti ništa određeno o tome kako su ljudi stvoreni – zapravo, ima raznih načina. Jedna jedina misao višeg boga može da vas stvori. Sve je živo. Nakon što je stvoren vaš spoljni izgled, stvoreni su vaši unutrašnji organi. Ljudi misle da je ljudsko telo izuzetno složeno, ali za bogove sa velikom mudrošću i velikom prosvetljenošću, to predstavlja jedno trivijalno pitanje. Nastankom samo jedne misli, jedan buda vam može stvoriti vaše unutrašnje organe materijom na izuzetno mikroskopskom nivou, može ih trenutno stvoriti. Kad se nešto stvori, u njega se udahne život. Naravno, ljudi imaju i sporednu dušu (fu juenšen); mnogi, mnogi životi se spajaju da bi se oformilo ljudsko biće. To je ono što se događa.

Oduvek su ljudi iz naučnih krugova uvek su voleli da isteruju mak na konac oko pitanja je li starija kokoška ili jaje. Ja bih rekao da nije ni jaje, ni kokoška. Naprosto se radi o tome da mikroskopska materija stvara makroskopsku materiju, sitne čestice stvaraju krupnije, a stvari koje se čak ne mogu nazvati materijom mogu da stvore materiju. Iako imaju zapreminu, čestice koje sačinjavaju tela krupnijih bića drugačije su od ovih naših, pa su stoga veličine spoljnih oblika drugačije; aranžmanske sekvence čestica na površini materije koja čini egzistenciju bića – bez obzira koliko su ona velika ili mala – su iste. Na primer, ako je svaka čestica ljudskog tela jednog krupnijeg sloja sačinjena od sloja čestica koje su planete, njegovo tkivo ima aranžmane jednake molekulskim aranžmanima ljudskog tela. Drugim rečima, aranžmanska sekvenca planeta je ista kao naša molekulska aranžmanska sekvenca koja sačinjava tkivo. Tako su ljudi manjeg – ili čak još manjeg – sloja oformljeni na isti način. Ovo je sve što ću reći o tome. 

Od danas je struktura ovog kosmosa uopšteno objašnjena. Naravno, detalji se ne mogu izreći. Neki ljudi me pitaju: „Učitelju, želimo da znamo kako bude žive.“ Ja im odgovaram: „Onda se kultivišite u bude.“ Jer ljudima nije dopušteno da znaju kako žive bude. Ljudi apsolutno nemaju taj koncept. Kad bih vam rekao, vi biste njih tretirali sa ljudskim ushićenjem, ljudskim mislima i logikom, što bi bilo isto kao da ih vređate, ili ne poštujete. Zato vam ne možemo reći ništa konkretno. Mogu vam opisati samo uopšteno, limitiranim ljudskim jezikom. Zapravo, nema pogodnijeg od kineskog jezika, koji smo izabrali da danas ovo predajemo, jer kineski je najizražajniji i, od svih svetskih jezika, ima najviše unutrašnjeg značenja. Ništa se ne bi moglo iskazati kad bi se koristio engleski, ili neki drugi jezik. Da bih objasnio, ja koristim lokalni dijalekat. Pošto ni savremeni, standardizovani, kineski takođe nije u stanju jasno da iskaže stvari, u mojim rečima ste možda zapazili lokalne izraze, koji precizno mogu da opišu stvari, kao i to da je moj izbor reči nekonvencionalan; novi bagu
 stil ne sadrži dublja unutrašnja značenja. Da se ne čini ovako, ne bi bilo načina da se iskažu stvari.

Govoriću o još jednom pitanju koje se tiče svih. Neki ljudi kažu: „Učitelju, ja vežbam, ali ništa ne mogu da vidim.“ Hajde da pričamo o tome zašto ljudi mogu, ili ne mogu da vide. Zapravo, ovo sam već objasnio kada sam govorio o Trećem oku. Zahtevi prema ljudima su visoki, a principi se konstantno uzdižu. Ako dalje objasnim, prethodno shvatanje će biti prevaziđeno. Ali pokušaću da povežem sa onim što sam prošli put rekao. Objasniću vam ovo na dalje.

Većina vas u publici ima zaista dobar urođeni kvalitet. Zapravo, od vremena kad ste počeli sa kultivacijom, do danas, čak i ako je to samo kratko vreme, do sada je trebalo da možete da vidite neke stvari. Pošto u knjizi Džuan Falun naglašavamo striktne zahteve za uklanjanjem ljudskih vezanosti, mnogi ljudi se ne usuđuju da vide. Mnogi ljudi su nešto videli maglovito, ali se ne usuđuju da poveruju. Nekoliko razloga vas čini nesposobnim da vidite. Prvi je što neki ljudi misle: „Ako nešto vidim, to mora biti tako jasno kao ono što vidim u ovom materijalnom svetu. Samo tada se važi.“ Ovo je zaista snažna prepreka. Oni ovo pitanje stalno shvataju ljudskim mišljenjem i predstavama. Nije ovako. Kad zaista toliko jasno budeš mogao da vidiš, tada ćeš dostići Prosvetljenje – bićeš sto posto prosvetljen. A u tom času ćeš bogove videti jasnije nego ljude. Moći ćeš da vidiš jasnije jer je u tim svetovima osećaj stereoskopije jači nego u našem, vazduh je bistriji od našeg, a materija je realnija od naše. [Neki od nas ne mogu da vide] upravo zato što imamo tu predstavu da smo stvarno videli samo onda kad smo videli jasno – ali nije ovako. Tokom kultivacije, kad vidiš stvari, nije ti dopušteno da ih tako jasno vidiš, pa samo možeš da vidiš maglovito. Postoji i mali broj ljudi koji mogu da vide dosta jasno, ali ono što vide je samo delić – njihovo vidno polje je suženo. Oni samo deo vide jasno. Kad je nečije vidno polje široko, stvari koje vidi sigurno su relativno mutne – on ne može tako jasno da vidi – ili samo može da vidi vrlo niske dimenzije, i mali broj njih. Zato ne trebamo ometati sebe takozvanim realističnim, materijalnim vrednostima ljudi. Ovo je jedan razlog. Ali postoje izuzeci. Malo je ljudi koji od rođenja mogu da vide jasno, pa o ovom neću govoriti.

Drugi razlog je što kod većine vas nije slučaj da ne možete da vidite - vi možete videti – ali večito mislite da je to varka i uvek mislite da je to nešto što zamišljate. Ovo je ponekad slučaj u početnoj fazi. Pošto sam ovo poimence pominjao u Džuan Falunu i rekao vam da ne treba da imate mentalnu nameru – jer će se ono što vidite menjati sa vašim mislima, sa vašim razmišljanjem – neki od nas ne mogu dobro da izbalansiraju ovaj odnos. Pored faktora koji nastaju kao posledica vaših vezanosti i oduševljenja, postoji još jedna prepreka. Koja prepreka? Naime, ono što vaš mozak misli, i slika predmeta koji vidi, reflektuju se u istom delu mozga – efekat se proizvodi u istom delu mozga. Slike stvari koje ljudi vide ne registruju se njihovim očima, već se prenose kroz optički nerv, a onda se vide su u predelu moždane epifize. Međutim, kad se u vašem umu ukaže slika dok mislite o nečemu, efekat se takođe proizvodi u tom delu. Tako ovo stvara lažni utisak: Kad zaista nešto vidite – pošto je ionako mutno – vi mislite da je to vaša mašta. Zapravo, to nije vaša mašta – zaista ste videli. 

U prošlosti, u mnogim sporednim metodima kultivacije, dok su obučavani, od učenika se zahtevalo da vizuelizuju. Ako ne bi mogao videti, pokušao bi da vizuelizuješ; na kraju bi, što više vizuelizuješ, postajalo sve stvarnije; vizuelizovao bi još više, pa bi postalo još realnije – na ovaj način su ih obučavali. Teško je dostići Ispravno dostignuće sledeći sporedni put kultivacije, upravo zato što oni čine greške – ova [vizuelizacija] je sama po sebi vezanost. Od vas se traži da nešto vidite, ali vi ne možete da vidite; ti vizuelizuješ, mučiš se da bolje vidiš, i vizuelizuješ više zatvorenih očiju; što više misliš, postaje stvarnije - postepeno ispada da ga tvoja vizuelizacija čini stvarnim. Ovako su ljudi bili obučavani u sporednim putevima kultivacije. Pošto su to bili sporedni putevi kultivacije, njima se nije činilo da je ovo vezanost. Na kraju krajeva, oni nisu govorili o Ispunjenju.

Mi veoma ozbiljno uzimamo ove stvari. Svaka vezanost će uticati na vaše dostizanje Ispunjenja. Kažem vam da bi sa ovim bili načisto. Ono što vidite, vi verovatno smatrate da je zamišljeno, ali na ovaj način se ne možete kultivisati. Na primer, ako neko ugleda obris faluna, ali misli da je to njegova mašta, ako ste ga videli kako se pokreće i okreće, mogu vam reći da ste ga zaista videli. Možete probati da sledite ovo što sam rekao, da vidite šta će se desiti. Ja samo govorim o onim učenicima koji već mogu da vide, ali koji misle da zamišljaju. Vi, koji ovo niste doživeli, ne insistirajte na vizuelizaciji – to bi predstavljalo vezanost. Ovo sam vam sada rekao samo da bih uklonio vaše mentalne barijere. Pazite da ne postanete vezani – dobro pazite da ne postanete vezani za to.
Predavanje Fa na susretu u Njujorku

22. mart 1997

Pre sutrašnje konferencije, hteo bih da vidim imate li šta da me pitate – danas me možete pitati.

Pitanje: Da li se trošenje novca mog muža smatra za gubljenje de?

Učitelj: Takav je odnos između muža i žene, pa ovaj problem ne postoji. Zašto sada postavljate ovo pitanje? Jer ljudi su iskvarili ljudsku etiku po ovom pitanju. Neki ljudi danas zastupaju oslobađanje žena, što predstavlja osetljivo pitanje. Neki ljudi govore: „Mi žene se previše mučimo; žene treba da se oslobode; muškarac i žena treba da budu jednaki; mi žene moramo biti jače.“ Zašto se ovo događa? Jer se neki muškarci grozno ponašaju prema ženama, koje se onda osećaju potlačene. Mogu vam reći da kad se ovo društvo degeneriše, ljudima je jako teško da sagledaju faktore koji leže u pozadini ovakve degeneracije, i to kako se ta degeneracija desila; svima se dopada da raspravljaju o pitanju unutar samog pitanja.

Zapravo, moram vam reći da ova vrsta zastupanja ženskog oslobađanja takođe predstavlja nešto što se dešava samo posle degeneracije ljudske vrste. Ne radi se o tome da muškarci loše postupaju prema ženama; pre se radi o tome da muškarci loše postupaju i prema muškarcima, žene takođe loše postupaju prema ženama; samo se radi o tome da je loše postupanje muškaraca u odnosu na žene uočljivije. Zapravo, ima i žena koje imaju moć i koje loše postupaju prema muškarcima. Ovo je posledica moralne degeneracije celokupnog društva. Činjenica je da je odnos između muškarca i žene odnos između snage i nežnosti, pa je ugroženost žena od strane muškaraca očitija. Ali hajde da vam objasnim zašto kažem da je ova situacija pogrešna, i zašto je zastupanje ženske „nezavisnosti“ i „oslanjanja na sebe“ pogrešno. Sudeći o ljudima starina, ljudi danas često koriste degenerisane predstave savremenog čoveka, pa misle da su žene bile ugrožene u starim vremenima. Zapravo uopšte nije onako kako ljudi zamišljaju. U staroj Kini – u celom svetu, zapravo, jer i zapadno društvo je bilo takvo – muškarci su znali kako da postupaju sa svojim ženama, bili su uviđavni i brinuli su za svoje žene; i žene su umele da budu uviđavne prema svojim muževima – i na taj način su jin i jang
 koegzistirali. Kad se dva janga susretnu, oni se suprotstave; ne valja ni kad se susretnu dva jina. Naprosto, jin i jang se međusobno dopunjuju i upotpunjuju, i međuzavisni su u ovakvoj svojoj koegzistenciji. 

Ali danas, razmislite o ovom: Kad se zastupa emancipacija žena, žene osećaju da su ugnjetavane i da treba da se suprotstave. Ali šta se onda događa? Nastaju razvodi, svađe, napuštena deca i drugi društveni problemi. Fundamentalni uzrok nije to da li su žene oslobođene, već je to degeneracija morala ljudskog društva – nije li to uzrok? To je fundamentalni uzrok. U rešavanju problema, ako se ne pobrinemo za ono fundamentalno, i ako se fenomen razrešava unutar fenomena, za rezultat možemo dobiti samo rešenje starog problema, dok nastaje novi problem, a društvo se razvija na još pogrešniji način. U današnjem društvu, mnogi ljudi procenjuju problem unutar datog problema, pokušavajući da razreše krizu borbenim pristupom, koji je nikad ne može razrešiti. Čovečanstvo ne zna zašto je u zadnje vreme postalo ovakvo. Kad god se nečem obraćaju unutar toga, oni proizvode svakojake zakone koji nameću ograničenja. Ali kad ljudska srca ne valjaju, nastaju novi, izopačeni, i još gori problemi; tada oni proizvode još zakona. Na ovaj način čovečanstvo samo sebe sputava, da bi se na kraju sputalo do tačke gde više nema izlaza. Šta više, ove stvari donose sa sobom mnoge, mnoge društvene probleme.

Prema teoriji jina i janga, žene treba da budu nežne, a ne snažne. Muškarci su jang i snažni, dok su žene jin i nežne. Kad se snaga i nežnost sastave, to mora biti harmonično. Danas se ne radi o tome da se muškarcima dopada da loše postupaju prema ženama, već o tome da se ovo društvo degenerisalo. I žene i muškarci loše postupaju jedni prema drugima. Istovremeno, u modernim vremenima je nastala zamena jina i janga, što je najočiglednije u Kini. Pogledajte sportiste – žene uvek osvajaju više medalja, dok muškarci retko osvajaju medalje. Ovo je samo ilustracija. Zašto je u svemu jin veoma snažan, dok je jang veoma slab? Ovaj faktor proizvodi inverzija jina i janga. A onda postoji i nus-efekat zastupanja takozvane emancipacije žena. Degeneracija društvenog morala je ono što proizvodi promene u ljudskim srcima u društvu. Zapravo, duboko u sebi, žene ne vole da im muževi budu kao jagnjad, ili kao žene, zar ne? One mrze kad njihovi muževi nisu dovoljno muževni i kad ne mogu da budu snažni i izdržljivi. Ali kad muškarci postanu snažni i izdržljivi, žene s tim ne mogu da se nose. Nije li ovo istina?

Ljudi ne umeju da potraže fundamentalne uzroke degeneracije svih pojava čovečanstva i svega ostalog. Specifične probleme oni rešavaju unutar specifičnih problema: Kad tu nastanu problemi, oni pišu zakone; kad tamo nastanu problemi, oni pišu zakone; i na kraju si sputan kao da si u kavezu, ne možeš da mrdneš. Na kraju, zakoni ne mogu da ponude izlaz. Svi zakonodavci žele da regulišu druge; oni ne razmišljaju o tome kako zakoni, s druge strane, regulišu i njih. Ljudi pate zbog onog što proizvode sebi – nije li tako? Zato vi ne treba da sledite struju distorzije društvenih vrednosti, prepuštajući se kolotečini, plivajući sa plimom: „Pošto svakodnevni ljudi hoće tako, mi ćemo ih slediti.“ Zato kažem da mi ne možemo biti kao svakodnevni ljudi. Svakodnevni ljudi ne mogu da vide ove stvari.

Za čovečanstvo, konačan izlaz iz ovog ne leži u upotrebi gomila „zakona“ kojima se ljudi održavaju na liniji, već u tome da se svuda odgaja vrlina (de). Kad bi se ljudski moral popravio, tada ne bi bilo ničeg sličnog lošim postupcima prema drugima, i ljudi bi poštovali jedni druge – da li bi i dalje moglo biti toliko loših ljudi? Čak bi i policija bila izlišna. „Ako se sam vladam bolje nego kad vi policajci pazite na mene, čemu policija?“ Kao što znate, u staroj Kini – isto je bilo i u ostalim delovima sveta – onda kad je moralni standard ljudi bivao vrlo visok, tih zakona nije bilo. Nisu imali zakone! Postojao je samo veoma jednostavan Kraljevski zakon. Ljudi su koristili moral da procene dobro i loše. Da li je ono što činiš ispravno, zavisilo je od tvojih moralnih načela. „Ova osoba nema vrlinu“ – samo ova rečenica bi joj presudila. Okružne sudije, takođe, su na ovaj način donosile presude. Osoba bez vrline bila bi išibana bambusom, a ako to ne bi bilo dovoljno, bila bi obezglavljena: „Ovaj čovek više ne predstavlja čoveka, odrubite mu glavu.“ Iskvario je ljudsku etiku, pa je svršeno s njim. Živeći na ovom svetu, ljudi imaju moralne standarde ljudi i ljudske kodekse moralnog ponašanja. Bez ovih stvari su baš poput životinja, pa zašto ih onda zadržati? Zar ih ne treba odstraniti? Već je veoma teško preokrenuti način razmišljanja današnjeg čovečanstva. Vidite kakva se situacija danas dešava sa ženama. Ali nije li isto i na drugim poljima? U ljudskom društvu je previše društvenih problema. Jedini izlaz je da se ljudska srca učine čestitim. 

Pitanje: Mladi ljudi žele da stupaju u brak. Je li ovo vezanost?

Učitelj: Pošto u Kini nema puno ljudi koji odlaze u hramove – da ne pominjemo belce i ostale etničke grupe – kad bi trebalo da postanem sveštenik i predajem ovaj Fa u hramovima, onima u široj javnosti koji zaista mogu dobiti Fa, ne bi se moglo omogućiti da dobiju Fa. Pošto ga ja predajem u društvu, i koristim ovu formu da vam omogućim da dobijete Fa, mi treba da usvojimo metod koji se saobražava načinima ovog društva, uklapa se u normalne načine života ljudi, a istovremeno omogućava ljudima da upražnjavaju kultivaciju. Tako smo sačinili pažljive aranžmane po pitanju forme predavanja Fa i po pitanju detalja različitih stvari.

Da sam otišao u hram ili manastir, mogao bih ostati neoženjen. Ali takođe sam znao da će u budućnosti puno ljudi učiti ovaj Fa. Svi će u budućnosti znati za njega – bez obzira da li ste bele rase, žute rase, ili koje ste vrste čovek, svakako ćete znati za njega. Onda bi nastao velik problem: Šta bi se desilo kad se više niko ne bi venčavao? ...Oni žele da budu kao ja. Pošto predajući Fa istovremeno dajem primer svojim postupcima, neki ljudi izgleda da kopiraju svaki pokret koji načinim, pa čak i način na koji se odevam. Zato ovim stvarima, velikim i malim, poklanjam posebnu pažnju. Ne samo da predajem čestiti Fa, već i sam moram biti čestit. Slika na kojoj nosim kasaju treba da ostane učenicima budućnosti koji će se kultivisati puno vreme. Ipak je to što poučavam Buda Fa u običnom ljudskom društvu, dok nosim zapadnjačko odelo, prvi put od nastanka neba i zemlje, i nema presedana. Pošto se Fa predaje na ovaj način, naša kultivacija mora se saobraziti sa načinima društva.

Da sam nešto loše učinio, čovečanstvo budućnosti bi se silno promenilo. Svi znate da bude ne jedu meso. Puno je metoda kultivacije. Mada svi oni nisu izričiti povodom ishrane mesom, kao što jeste budizam, kultivacija zaista zahteva da se odvojimo od mesa. Pošto predajem Fa među svakodnevnim ljudima i imam kultivatore koji izvode kultivaciju među svakodnevnim ljudima, s toliko ljudi koji ga uče, kad sam ne bih jeo meso, u budućnosti ga ni ljudi ne bi jeli, pa bi se ljudski način života i ishrana promenili. Ali bogovi znaju da meso zaista može itekako ojačati ljudsko telo, a ova funkcija ne može se zameniti vegetarijanskom ishranom – to je sigurno. Naravno, drugačije je sa nama kultivatorima. Bez ishrane mesom, zdravlje kultivatora je, naprotiv, jako dobro, što je zbog kultivacije. Što se tiče svakodnevne osobe, ako ona ne izvodi kultivaciju i ne jede meso, imaće nedostatke u ishrani – to je sigurno.

Što se tiče ne stupanja u brak, zar čovečanstvo ne bi nestalo bez potomstva? Mi smo sve uzeli u obzir. Istina je da postoji pravilo koje zabranjuje brak kultivatorima koji postaju budistički sveštenici. Ali u drugim načinima kultivacije ovo nije apsolutno. U prošlosti je kultivacija imala drugačije zahteve prema ljudima, zbog drugačijih istorijskih perioda, različitih istorijskih perioda čovečanstva, ili različitih perioda civilizacije čovečanstva.

Svrha ne stupanja u brak je da se uklone dve ljudske stvari: nagon i seksualna privlačnost. Ali ovo se ne može uraditi valjano na početku, kad se kultivacija izvodi među svakodnevnim ljudima, jer čovečanstvo još uvek treba da se umnožava. A mi imamo tako puno ljudi koji se kultivišu u društvu svakodnevnih ljudi. Znači, ako želite da kultivatori izvode kultivaciju u zajednici svakodnevnih ljudi, a istovremeno hoćete da raskinu sa načinima života svakodnevnih ljudi u zajednici... apsolutno je nedopustivo da ljudsko društvo uistinu nestane! Vi mislite da ljudska vrsta nije dobra, ali ona ipak predstavlja deo ovog našeg kosmosa, koji se proteže od vrha do podnožja, i takođe je deo manifestacije ovog Fa na najnižem nivou. Čovečanstvo ne može prestati da postoji. Ali nije bitno ako ti, kao pojedinac, ne želiš da stupiš u brak. To je lična stvar, i nije pogrešno. Ali jedno treba naglasiti: apstinencija od braka ne predstavlja vezanost. Ne treba našom greškom da nas sprečava druga prepreka – da u svrhu dostizanja Ispunjenja čovek treba da napusti ovaj sekularni svet.

Na primer, ljudi koji slede načine kultivacije koji se prenose više od nekoliko hiljada godina se ne žene – bilo da se radi o Buda-školi, Tao-školi, originalnom katolicizmu, hrišćanstvu, ili onima koji se kultivišu u planinama. Ovo je proizvelo da ljudi u svom shvatanju stvore predubeđenje: osoba koja izvodi kultivaciju ne može stupati u brak. Ovo je velika smetnja, budući da se naš Dafa danas rasprostire širom sveta. Pazite da ne dopustite da ova prepreka proizvede da naši učenici, koji se kultivišu u sekularnom svetu, apstiniraju od braka. Forma koju danas naša kultivacija ima namenjena je vašem unapređenju usred najsloženije grupe ljudi, umesto da bude samo za unapređenje vaše sporedne duše (fu juanšen), ili kultivacije nečeg drugog. Znači da morate očvrsnuti svoje srce među tim najsloženijim svakodnevnim ljudima. Učenici koji vežbaju u sekularnom svetu moraju se povinovati načinima običnog ljudskog društva. To je deo ovog sitno-vezenog Fa. Shvatate li šta govorim? Ali seksualni nagon i privlačnost su vezanosti kojih se definitivno treba rešiti. Ne dopustite da ti drevni načini kultivacije, ili metodi kultivacije u tim drevnim religijama, stvore pogrešan koncept da i mi na taj način treba da se kultivišemo. To nije slučaj. Sadašnji oblik naše kultivacije je kultivacioni metod koji vam ja ostavljam, uključujući tu i različite zahteve za načinom širenja ovog našeg Fa u današnjem društvu – sve to se ostavlja za buduće generacije.

Svi znate naša jasna pravila. Na primer: Mi se ne mešamo u politiku; mi ne uspostavljamo čvrste organizacije da administriramo stvarima; mi ne uspostavljamo hijerarhije; i mi ne dotičemo novac. Ovaj Fa definitivno neće dati ljudima zvanični rang. Nije bitno šta radite i koliko vam je visok društveni položaj – to neće imati uticaja na vašu kultivaciju. Ovo su stvari običnog ljudskog društva; vaša kultivacija je vaša kultivacija. Ono što radite među svakodnevnim ljudima, treba da razlikujete od svoje kultivacije – to su dve različite stvari. Na primer, ako je posao koji obavljate među svakodnevnim ljudima koristan za obično ljudsko društvo i čovečanstvo, vi sakupljate vrlinu, ali ne izvodite kultivaciju – ovo su dve različite stvari, pa treba da se pobrinete da ih ne trpate u isti koš. Neki ljudi kažu: „U svom poslu ja sakupljam vrlinu i činim dobra dela, pa ću u budućnosti dostići Ispunjenje.“ Ako čovek istinski ne izvodi kultivaciju, čak i ako postane poglavar ili religijski vođa, pa čak i ako gradi hramove i podiže statue bude, on neće dostići Ispunjenje. Ovo je jedna samozadovoljavajuća ideja. Posao je posao, i nikad ne može zameniti za kultivaciju; stvari svakodnevnih ljudi su stvari svakodnevnih ljudi. Činiti za religije je isto što i činiti svakodnevnim ljudima; oni koji vode religiozan život nisu bude. To su dve različite stvari. Bude priznaju ljudsko srce, ali ne religije. Ovo su dve različite stvari – nemojte ih brkati.

Pitanje: Učitelju, u ime učenika iz Šendžena i Guangdžoa, hteo bih da vam prenesem pozdrave. Pre nego što sam pošao, molili su me da vam obavezno prenesem pozdrave.

Učitelj: Recite im da Učitelj u svom srcu misli na sve svoje učenike.

Pitanje: Srednjoškolci pred kojima su prijemni ispiti za fakultete bivaju zaista zauzeti svojim školskim zadacima, pa manje rade vežbe. Šta da se radi u ovakvoj situaciji?

Učitelj: To nije problem. U našoj praksi kultivacije pokreti su dodatno sredstvo za dostizanje Ispunjenja. Iako su važni, još je važnije da odgajamo svoje srce i um. Ako duboko u sebi uvek sebe smatraš praktikantom, i ako si na neko vreme, čak i ako je to dugo vreme, stvarno suviše zauzet da bi radio vežbe, ukoliko duboko u sebi uvek sebe budeš smatrao praktikantom i pridržavao se zahteva, tvoj gong će i dalje rasti. Ali ima jedna stvar; nedopustivo je da misliš: „Pošto je Učitelj ovo rekao, više nećemo raditi vežbe.“ Ovo predstavlja drugu krajnost. Pošto postoje posebne okolnosti, one će posebno biti uzete u obzir. To je zato što je Buda Fa bezgraničan. Šta znači da je „Buda Fa bezgraničan“? On ima neograničene načine; ima mnogo načina da spasi ljude, u skladu sa situacijom svakog pojedinca.

Pitanje: Učitelju, da li će sutra biti dopušteno snimanje kamerom?

Učitelj: Mogli ste čuti da u Kini mnogi uče ovaj Fa koji mi predajemo, dok ja više ne držim seminare. Niti se srećem sa učenicima u Kini. Zapravo, već tri godine se nisam susreo sa učenicima iz Kine. Ali sve više i više ljudi uči, a ovo privlači pažnju društva. Oni vide da ljudi uče. Šta više, jednom kad uzmu da ga uče, ljudi osećaju da je Fa dobar. Kako vi praktikanti kažete, jednom kad uzmu da ga uče, svi postaju vrlo odlučni u kultivaciji. Onda, kad broj ljudi bude značajno narastao, to bi neke ljude u kineskom društvu moglo naterati da malo razmisle. Mnogi bi meni i Fa mogli pristupati običnom ljudskom logikom. Za ljude je teško činiti čak i dobra dela, jer ljudima um nije čestit. Mi se trudimo da izbegnemo nepotrebne nevolje. Zato sam u nedavnom periodu, kad sam se u nekim zemljama sretao sa učenicima, govorio da ne prave tonske, tj. video snimke. Koji je bio razlog? Da bi se te stvari što manje širile po Kini. Iako se mi ne mešamo u politiku – pa, naravno da ovde ne postoji pitanje politike – citiranjem izvan konteksta, loši ljudi bi nam mogli nauditi, budući da žele da zapodenu kavgu. Glavni razlog je da bi se izbegli problemi i da bi se ovaj naš Fa mogao ostaviti čovečanstvu i budućnosti korektno i bez ikakvih grešaka ili odstupanja. Ako pretrpimo bilo kakav nepotreban gubitak, biće to nešto za čim ćemo u budućnosti žaliti. Ne možemo misliti samo na sadašnjost. 

Bilo da su audio ili video zapisi, oni svakako neće ostati za budućnost – to je sigurno. Kao što znate, neki od njih se već sada brišu; to jest, neke video-trake koje su ranije napravljene već su izgubile sliku, a audio-trake zvuk. One se postepeno brišu. Neke stvari se ne mogu očuvati na taj način. Kad drugi čuju šta kažem, a što je specifično za vašu situaciju, oni će biti u drugačijoj situaciji, i drugačije će shvatiti. Džuan Falun je pogodan da ga svako čita. Takva je situacija. Na vama je da radite šta hoćete. Ne dajem apsolutan odgovor na ovo.

Pitanje: Učitelju, ja sam iz Šangaja. Učenicima iz Šangaja zaista puno nedostajete. Kad sam se vratio sa poslednje Međunarodne konferencije za razmenu iskustava, rekao sam im da sam vas video, i svi su zaplakali. Molili su me da vam prenesem pozdrave.

Učitelj: Recite im da žalim što u doba kad sam držao predavanja nisam otišao u Šangaj. Pošto sam u to doba želeo da iza sebe ostavim pravedan put za ovaj Fa, ja nisam bio kao ostali čigong
 majstori koji se ponašaju kao prodavci lekovitih trava na ulici, ili koji jure naokolo trgujući. Išao sam samo kad su me pozivale lokalne čigong organizacije, Naučno-istraživačko društvo čigonga
, ili državne agencije. Iz Šangaja nisam dobio poziv, pa je tu zapelo. Do vremena, kasnije, kad mi je poslat poziv, ja sam već prestao da predajem. Ali mi je veoma žao da nisam otišao u taj veliki kineski grad da predajem Fa. Posle Pekinga, Šangaj je najveći grad u Kini. Naravno, znam da sada mnogi u Šangaju uče Fa. Ono što me čini zadovoljnim je to što iako nisam išao tamo, mislim da je sveukupni pravac širenja i razvoja Dafe u Šangaju dobar, i da oni tamo solidno uče – ovo je dobro.

Pitanje: Učitelju Li, ja sam učenik iz Pekinga. Svi učenici iz Pekinga vam šalju pozdrave. 

Učitelj: Vi iz Pekinga, i zapravo ne samo iz Pekinga – isto važi za učenike u mnogim oblastima – i vi meni nedostajete. Ali oklevam da se sretnem s vama, jer kad se jednom budem susreo s vama, ako me jedna osoba vidi, u roku od nekoliko sati će doći desetine; nekoliko hiljada ljudi bi moglo doći za dan; a narednog dana bi moglo doći preko deset hiljada ljudi. Mogli bi doći i ljudi iz drugih krajeva – baš kao danas, mnogi stižu iz drugih krajeva. Ovo bi moglo dovesti do nekih negativnih reakcija u društvu, pa ne mogu da se srećem s vama. Ali ja takođe mislim da pošto smo sposobni da širimo Fa bez problema u jednom krutom društvenom sistemu, mi smo prošli test u veoma oštrom periodu istorije. Tako ćemo u bilo kom istorijskom periodu budućnosti moći da ostanemo nesavladivi, zar ne?

Pitanje: Imamo učenike koji su doneli primerke Džuan Faluna iz Hong Konga i Kine. Je li u redu da se te knjige prodaju u konferencijskoj sali?

Učitelj: Ako imate raspoložive primerke Džuan Faluna, želite da učinite nešto dobro za ljude na konferenciji, i olakšate učenicima koji nemaju knjigu, mislim da tu nema ništa loše – to možete. Pošto ne tražite ugled i lični interes, to nije problem. Ali pre nego što učinimo ovako nešto, hajde da obavestimo vodeće ljude u SAD, da bismo izbegli druge vrste sporednih efekata. Ne mislim da je ovo problem.

Oni od vas koji su me prošli put sreli, već su prošli kroz period kultivacije. Mislim da ste stekli određeni nivo razumevanja Fa i da se nećete ponašati neodgovorno. Zašto sam tako siguran? Jer vi znate šta ja predajem. Mi ništa ne želimo – samo ljudska srca. Ako se srca ovih ljudi ne mogu promeniti, ovaj Fa neće biti ni od kakve koristi. Nijedan prinudni oblik ne može promeniti ljudsko srce, pa mi ne uspostavljamo ova ili ona pravila, niti od vas zahtevamo da činite ovo ili ono – mi to ne radimo. Činjenica da ovaj Fa sebi može da omogući zdrav razvoj, da može navesti više ljudi da ga uči, i da može da odigra tako dobru ulogu u društvu, nastaje zahvaljujući tome što se Fa već nalazi u srcima ljudi, jer oni znaju kako da se ponašaju, jer više niko ne treba da im govori šta da rade, i nisam im ja potreban da im kažem šta da rade. Zato se ja ne brinem toliko. Kad jedan od nas prisutnih ovde ne bi postupao kako treba, mi ostali bismo to momentalno videli. Fa je ovde; imate Fa da njim procenite stvari. Tako to definitivno ide.

Pitanje: Učitelj kaže da ovaj Fa treba širiti ne samo među nama Kinezima, već i među drugim rasama. Nadamo se da bi nas Učitelj mogao uputiti kako da ovaj Fa proširimo i na druge narode.

Učitelj: Ni sa ovim mi nemamo konkretna pravila. Fa je obnarodovan ljudima. Do sada je knjiga prevedena na Nemački, Japanski, Korejski, Francuski, Engleski, Ruski i druge jezike. U svakom slučaju, ima ih puno. Takođe, Italijanski prevod je na putu, a intenzivno se radi na prevodima na druge jezike.

Prevodilačke grupe rade na ovakvim stvarima, jer kad materijali budu na raspolaganju, ljudi će ih moći čitati. Što se tiče toga kako širiti Fa, mi nemamo nikakva pravila koja diktiraju da to treba biti ovako ili onako. Mislim da kad širimo ovaj Fa, mi ga smatramo dobrim, pa ga zato ljudi cene. Baš zato što je dobar, vi drugima želite da kažete za njega. Znači, način na koji se ovaj Fa širi je u potpunosti od srca srcu i s čoveka na čoveka. Ovo je osnovni način za širenje. U Kini već ima preko 20 miliona ljudi koji se istinski kultivišu. Ako se ubroje ljudi koji se kultivišu s prekidima, sada ima 100 miliona ljudi. Ali na površini se doima tiho i neznano ljudima u društvu. To jest, svako ga širi od srca srcu – od usta do usta, iz srca. To je već stvorilo prilično snažan trend. Nema posebnih pravila i svako radi po sopstvenoj volji. Razumete li šta mislim? Mi ne predviđamo nikakve formalnosti, budući da Buda-škola poučava spasenju svih živih bića – spasenju ljudi. Nije slučaj da vi da spasavate ljude, pošto se i dalje kultivišete, pa definitivno ne možete spasavati ljude. Ali vaše predstavljanje Fa drugima je najbolji način da im se pomogne da dobiju Fa. Ljudi će u budućnosti znati koliko je on dragocen. Koliko god novca nekome dao, koliko dobrih stvari nekome dao, to nije toliko dobro kao kad mu daš Fa. Fa može omogućiti oblasti, naciji, zemlji, pa čak i čovečanstvu da obnovi sopstveni moral i da bude srećno, miroljubivo i harmonično. Samo sa ovim stvarima se čovečanstvo može razviti na zdrav način.

Pitanje: Nakon učenja Falun Dafa Buda Fa, prvo što sam poželeo je da naporno radim i dobro uradim posao. Ja čitam knjigu kad zaista nemam šta da radim.

Učitelj: Nije li tako najbolje? Možda vam neke stvari s kojima se susrećete u životu, na poslu, ili u društvu, mogu pomoći da se popravite po pitanju nekih svojih vezanosti. Kad se s nečim susretnete, to možda služi da uklonite svoje vezanosti, ili da vam u nečemu pomogne. Kad se jednom kroči na put kultivacije, nadalje se ništa u životu ne dešava slučajno. Pošto se vaša kultivacija sistematski uređuje, a vremena nema na pretek, ne može biti slučajnosti. Sve se do tančina uređuje. Te naizgled slučajne i trivijalne stvari, s kojima se susrećete u svom dnevnom životu, nemojte smatrati slučajnim jer vama se ne može dogoditi puno čudnih stvari, i ne možete otići u drugu dimenziju da se kultivišete – na taj način ne biste mogli da unapredite svoje srce i um. I dalje se nalazite u stanju gde ste usred zemaljskih stvari, vaši problemi su i dalje obični ljudski problemi, vaš stil života je i dalje stil svakodnevne osobe, a stvari sa kojima se susrećete nisu mnogo drugačije nego pre. Ali ako o njima pažljivo razmislite, one nisu iste. Sve one nastaju da bi vam omogućile da napredujete u kultivaciji.

Pitanje: Vi učite Džen-Šan-Renu. U određenoj situaciji, neko je možda izdao druge, a u toj situaciji mi smo obećali da ćemo im pomoći da tog nevaljalca nauče pameti.

Učitelj: Evo kako mi mislimo, a to postoji i u knjizi: Kad naiđeš na nešto obično što te zaista ljuti, i želiš da se umešaš, nije da ti nije dopušteno. Kad se susretneš s tim, u redu je da kažeš par reči. Možda tvoje reči neće imati dejstva, ili možda ono što kažeš neće pogoditi suštinu, budući da ti ne možeš da vidiš šta leži u pozadini konflikta, to jest kakav je njihov karmički odnos. Na primer, tu su dvoje ljudi, i jedan udari ovog drugog. Ti misliš da je iz perspektive svakodnevne osobe, onaj koji je naneo udarac, nije u pravu – zašto je udario onog drugog? Ali ako vratiš vreme unazad, naći ćeš da je u prvoj polovini života tog čoveka, ili u prethodnom životu tog čoveka, on svojevremeno udario njega. Kad mi kultivatori posmatramo čoveka, mi ne možemo sagledavati samo jedan njegov život; treba da sagledamo njegovo celokupno biće. Taj čovek je dužan onom drugom. 

Ima rezona da se policija bavi ovim stvarima, i slaže se sa svetovnim principima da se svakodnevni ljudi bave svakodnevnim ljudima – to ne narušava nikakve principe. Ali bih rekao da praktikanti, kad vide ovakve stvari, treba manje da se mešaju, ili da pokušaju da se ne mešaju uopšte. Zašto? Jer kad se umešate, vrlo je verovatno da ćete neispravno postupiti. Kad nešto ne treba da se desi na neki način, a ti, kultivator, insistiraš da se desi na taj način, odlaganjem ove stvari ili njenim remećenjem, možeš generisati karmu. Neki bog je prvobitno za njega priredio da otplati svoju karmu u ovom životu, a on sad ne može da je otplati, pa će njih dvojica morati da pronađu priliku da ponovo prođu kroz ovo. To je ono na šta mislim. Ali ako zaista naletiš na strašne stvari poput ubistva ili podmetanja požara, a ignorišeš ih, to je problem sa šinšingom. Ti si kultivator, ali čak bi i jedan bog preduzeo nešto povodom ovih stvari, zar ne? Ipak, s druge strane, naši učenici obično se retko, ili nikad, ne sreću sa ovakvim stvarima. Znači, one nisu priređene za vas u tvom životu, jer stvari treba da doprinesu popravljanju vašeg šinšinga. Ako su ove stvari beskorisne, naši učenici će se pod normalnim okolnostima retko, ili skoro nikad, susresti sa njima. 

Što se tiče izdaje nekog, ili nekog obećanja svakodnevnoj osobi, sve to su stvari svakodnevnih ljudi. Kad se kultivišeš, treba da meriš stvari uz pomoć Fa, i da se pridržavaš standarda za kultivatore. Ako sve meriš standardima svakodnevnih ljudi – ta „izdaja“ ili to „neko obećanje svakodnevnoj osobi“ – nisi li naprosto svakodnevna osoba?

Pitanje: Svi strani praktikanti, koji u SAD studiraju dosadne prirodne nauke, rade to sa nekom vrstom vezanosti.

Učitelj: Možda ću sutra govoriti o tome. Iskazaću vam ovaj princip: Istorija čovečanstva i nauka čovečanstva su zapravo greška. Osnov njihovog razvoja, kao i osnovi za njihovo razumevanje čovečanstva, prirode i materije su potpuno pogrešni. A to rezultuje urušavanjem morala u današnjem ljudskom društvu. Ovo je važno pitanje; sutra ću govoriti o njemu. Ali jedno treba istaći: Kad čovečanstvo ne bi imalo nikakvih znanja, ljudi danas ne bi mogli da čitaju Džuan Falun, ili barem ne bi mogli da sagledaju viša, dublja unutrašnja značenja u njemu. Zato, takođe, verovatno nije slučajnost ni to što ste stekli znanja koja imate. Čovečanstvo budućnosti će se razvijati na novim naučnim osnovima, pa će i njima trebati znanje.

Mislim da ćete kao Dafa praktikanti prirodno znati šta da radite kad dođe čas. Možda ni ove stvari nisu slučajne. Zato sada naprosto treba da učite to što treba da učite, i da se prema tome ne odnosite kao prema vezanosti. Čuo sam da je jedan praktikant napustio školu jer je učinio nešto loše kad je doputovao u SAD. Rekao bih, možda je inicijalno učinio nešto loše, ali ovim dodaje na svoju prethodnu grešku. Pošto se desilo šta se desilo, nemojte namerno stvarati teškoće za svoj život u budućnosti – neke greške koje ste napravili ne mogu se ispraviti na isti način. U svom srcu znate da ste napravili grešku, znate da to nećete ponoviti u budućnosti, a što se tiče ovih stvari, dobro je dokle god u budućnosti budete bolje postupali i to uspešno nadoknađivali. U tom slučaju, ne mislim da postoji problem. Kod ovakvih stvari, mi od vas ne tražimo da se vratite da preokrenete stvar i platite za prošlost, jer ste loše učinili – mi tako ne radimo. Drugim rečima, nemojte stvarati poteškoće u sopstvenoj kultivaciji, i nemojte stvarati poteškoće u svom življenju. Studentima u ovom času možemo reći samo to da dobro studiraju – pošto si student, treba dobro da studiraš.

Čak i ako radite neku drugu vrstu posla, pošto je to jedna vrsta posla u običnom ljudskom društvu, a iz perspektive principa običnog ljudskog društva predstavlja služenje ljudskom društvu u ovoj dimenziji, i to treba da činite dobro. To je zato što je i čovečanstvo, takođe, manifestacija života na najnižem nivou Dafe kosmosa.

Pitanje: Učitelju, u ime učenika iz Nemačke, želim da vam prenesem naše pozdrave.

Učitelj: Video sam pozivnicu iz Nemačke. I iz Rusije su poslali pozivnicu prošlog novembra, kad je bilo hladno. Kad otopli, naći ću vremena da odem.

Pitanje: Učitelju, ja sam doseljenik u Japan. Uvek smo želeli da dođete u Japan, ako u budućnosti budete imali priliku.

Učitelj: Kad sam držao predavanja u Guangdžou, prisustvovao je neko iz Japana. Posle toga se vratio u Japan i okupio neke ljude, sve same Japance. Izgleda da su svi koji su učili bili stariji ljudi. Nakon jednog perioda učenja, on nije mogao da odustane od čigonga koji je ranije upražnjavao, pa ga nikad nismo kontaktirali. Pošto ni svi ti ljudi koje je on učio takođe nisu čisti, mi ga nismo kontaktirali.

Pitanje: Moj muž je Japanac, ali njemu se puno sviđa Dafa. Misli da je nešto jako dobro.

Učitelj: Možda postoji razlika u kulturama. Ali mislim da ako Japanci zaista mogu da uče, njima će biti lakše nego belcima, jer istočnjaci imaju isti način razmišljanja; zapadnjaci misle drugačije. Ali i kad zapadnjaci uče, i oni su jako dobri. Jednom sam bio u Japanu, ali samo da bih video kako je japanskom narodu.

Pitanje: Ako u budućnosti ovaj Dafa postane Fa u ljudskim srcima, kako će stvari stajati u areni društvenih nauka, poput filozofije i književnosti?

Učitelj: Sve će se promeniti. I biće sasvim novo. Ljudsko razumevanje ovog društva, čovečanstva i svega, će se potpuno izokrenuti. Zato sada mnogi naši učenici u Pekingu znaju da su drugačiji od ostalih ljudi, pa prenose reči: „Mi smo nova ljudska vrsta.“ Naravno, ja ne odobravam ove reči, samo prenosim jednu ideju. Kako nastavljate da učite ovaj Fa udubljujući se, vi stičete nova razumevanja svega. Oni među vama koji su ovde prisutni imaju relativno visoka stručna zvanja, i mnogi su studenti na studijama u inostranstvu. Kako postepeno budete sticali iskustvo i mislili o tome, otkrivaćete da vaše razumevanje svega vezanog za čovečanstvo prolazi promene. Ovo je zato što je, kao što sam rekao, razvoj ljudske vrste, ljudsko razumevanje sopstvenih početaka i porekla – teorija evolucije uopšte ne stoji – i njihovo shvatanje materije, shvatanje univerzuma, shvatanje života, shvatanje sveta pre nas, i shvatanje ovog kosmičkog prostora, razvijeno na pogrešnim osnovima.

Pitanje: Kad glavna duša (džu juenšen) ulazi...

Učitelj: Glavna duša obično ulazi ne mnogo pre rođenja, ali konkretno vreme nije fiksirano. To može biti u trenutku pre rođenja, ili dugo pre rođenja – pola meseca ranije, mesec, ili čak više – sve je to moguće.

Pitanje: Kako Učitelj gleda na kloniranje ljudi?

Učitelj: Kad čovečanstvo nema moralni kodeks, ono će sve učiniti. Kad se rodi takva vrsta čoveka, ona nema koncept roditelja, niti ima koncept ljudske etike i morala – to je jezivo. Ona čak može klonirati istu osobu, da zameni neku osobu i ubije je. Ovakve stvari nastaju samo kad je moral ljudske vrste degenerisan. Ali ja ne mislim da će se desiti kloniranje ljudi, jer bogovi to neće dopustiti. Čak i kad bi se stvorio klon, to ne bi bila ista osoba – samo bi demon mogao ući u nju, jer joj bogovi ne bi dali glavnu dušu.

Pitanje: Kad se ljudi pomešanih rasa kultivišu, u koji će raj otići? 

Učitelj: Gde god ima ljudi, ljudi mešane rase više nemaju ljudsku rasu na nebu, koja im odgovara. Ako su kultivatori, njihov spoljni izgled više nije važan, i sve zavisi samo od njihove duše (juenšen). Ako mu je duša bele rase, on je beo; ako je duša žute rase, onda je žut; ako mu je duša crne rase, onda je crn. Druga je stvar ako se kultiviše.

Pitanje: Može li osoba mešane rase uspeti u kultivaciji?

Učitelj: Da li se neko može kultivisati i da li može uspeti u kultivaciji zavisi od njega samog. Ako osoba mešane rase može da istraje u kultivaciji, na jednak način će moći da dostigne Ispunjenje. Kad uspe u kultivaciji, njena duša će se vratiti tamo odakle je došla.

Pitanje: Zašto ste prošli put rekli da je osoba mešane rase izgubljena?

Učitelj: Ona je izgubila telo koje ide od gore, pa na dole, ovamo. Da vam ovako predstavim: Ljudi žute rase imaju gore ljude žute rase, a ljudi bele rase imaju gore ljude bele rase. Ona je izgubila ovu nit. 

Pitanje: Kažete da beba ima dušu tek kad se rodi. Da li to znači da tokom trudnoće ne postoji život? Molim vas, objasnite.

Učitelj: To nije istina. Bilo šta... Rekao sam da kad se bilo šta stvori, u to ulazi život. Proizvod nastao u fabrici, bilo šta, vi to vidite ovako, ali sve je ipak živo. Kad je embrion u telu majke izuzetno sićušan – u času kad se stvori taj mali delić tkiva – on je već živ. Pa, kako može biti živ bez duše? Bez duše, on ipak sam ima život. To je zato što kod ljudi, osim njih samih... nije li se u kultivaciji, u prošlosti, govorilo o tri duše i sedam duhova? Naravno, to što se govorilo nije bilo konkretno. Samo vam dajem ideju, to jest, pored vaše glavne duše, vaše telo ima i druge elemente koji oformljuju ljudski život. I samo telesno telo takođe ima život sa likovima vaših roditelja – likovi oca i majke su takođe živi. Ljudsko telo je veoma složeno.

Pitanje: Smatra li se onda i abortus ubijanjem?

Učitelj: Tako je. Pobačaj tokom trudnoće predstavlja ubijanje. Bez obzira kakav je postao ljudski moral i da li to dopuštaju čovečanstvo i zakoni – zakoni ne mogu predstavljati bogove – ako si ubio, ubio si. Možeš tvrditi da prema zakonu nisi ubio – tako ljudi kažu. Mi nalazimo da u prostorima oko porodilišta ima puno beba koje nemaju gde da odu – njima nedostaju delovi tela, ili imaju kompletna tela, ali sve su to mladi, mali životi beba. Prvobitno, ovi životi su se reinkarnirali, mogli su imati svoju budućnost, mogli su živeti jedan broj godina, da bi zatim ušli u naredni ciklus transmigracije. Ali vi ga ubijete pre nego što se i rodi. Tada ono mora da se batrga kroz te duge godine – to malo biće sasvim samo, to je tako tužno! Ono mora da sačeka dok se sve godine na Zemlji, dodeljene od strane neba, ne okončaju, i tek tada može da uđe u naredni ciklus transmigracije. Vi ga odjednom stavljate u tako bolan položaj – možete li reći da to nije ubijanje? Šta više, karma je jako velika. Ako ne želite bebu, koristite kontracepciju.

Pitanje: Sa takvom karmom, može li se čovek ipak kultivisati?

Učitelj: Da, naravno da se može kultivisati. Ali kao što sam rekao, Dafa kosmosa sve obuhvata. Kad se pogleda sa jednog određenog nivoa, tada Fa postaje apsolutan. Različiti nivoi imaju različit Fa, a što je nivo viši, jasnije je razumevanje principa. To je zato što ako se zaista možeš kultivisati do Ispunjenja, oni će sigurno postati bića u tvom univerzumu. Onda neki ljudi misle: „Onda da se ne brinemo za ubijanje.“ Svako ko ovako misli, definitivno ne može uspeti u kultivaciji. A ako ne uspeš u kultivaciji, ti nećeš moći priuštiti da platiš za živote koje si ubio. Razumete li šta govorim? Ove stvari se mogu nadomestiti kultivacijom, pod uslovom da se radi o pravoj kultivaciji. Nakon Ispunjenja, odrediće se karmički ishod.

Pitanje: Ako je abortus obavljen pre 20 godina, kad nisam znala za bolje, a bilo je dopušteno, šta se zbiva kad se kultivišem sa tako puno karme?

Učitelj: Samo se fokusirajte na kultivaciju. Zapravo, kod mnogih od nas, ko zna šta smo u kom životu učinili, tokom mnogih života; i ko zna koliko karme dugujemo u svakom datom životu. Svi današnji ljudi su došli do ove faze sa karmom koja gomila na karmi; ne postoje ljudi slobodni od karme. Očigledno nema nikoga ko nije uzeo život; ubijanje se ne mora odnositi na ubijanje ljudskih bića. Pošto vas možemo spasiti, i pošto se možete kultivisati i dobili ste Fa, ne mislite o ovim stvarima. Samo se fokusirajte na kultivaciju, a ja ću napraviti aranžmane. Ako dostignete Ispunjenje, ova pitanja će biti rešena.

Pitanje: Nekoliko učenika Falun Dafe u Nemačkoj su lovci. Kažu da lisice zaposedaju ljudska tela i da nisu dobre. Ovo još nisam prihvatila.

Učitelj: Nećemo pričati o lisicama samim po sebi. Moguće je da u budućnosti neće postojati. Ali kao kultivatori, treba da se trudimo da ne vršimo ubijanje. Pored toga, mi imamo samilost. Što se tiče opsednutosti lisicama, mnoge lisice su stekle neke posebne moći; neke lisice nemaju posebne moći, i nisu sposobne da zaposednu ljudsko telo.

Pitanje: Da li će buduće čovečanstvo morati da se kultiviše naviše?

Učitelj: Do časa kad bude nastalo buduće čovečanstvo, skoro svi vi ćete okončati svoju kultivaciju; ali i to [vreme] će takođe doći uskoro. Audio i video zapisi neće biti ostavljeni za ljude budućnosti, i oni neće poznavati moj lik. Neki ljudi kažu da sam ja odao mnoge nebeske tajne. Zapravo, budući ljudi me nisi čuli kako predajem Fa. Ljudi na ulici sada ne znaju i nisu čuli Fa. Naravno, ako zaista izvodite kultivaciju, dostignete Ispunjenje, i odete, ja predajem Fa bogovima. Znači da nebeske tajne nisu odate ljudima. Budući ljudi će ući u divan period, i imaće puno blagoslova. Njima će biti relativno teže da se kultivišu, jer u dobroj sredini neće biti toliko patnje. Zato neće biti ni najmanje lako izvoditi kultivaciju. Ali s druge strane, takođe će biti normalno – ljudski svet neće biti toliko surov i zao, i to će biti vreme za normalnu kultivaciju. 

Kultivacija je puna ispaštanja. I nije ograničena na ispaštanja koja trpite. Ovo sam već rekao: „Na vrhu je nepodnošljivo hladno.“ Ono što govorim se razlikuje od onog što kažu svakodnevni ljudi. To jest, kad ti domen raste, raste ti gong, u skladu s tim ti se popravlja sve ostalo, a i menja ti se način razmišljanja - tada nalaziš da jako malo ljudi ima išta zajedničko da priča s tobom. U ovom smislu ćeš se osećati jako usamljeno, pa ćeš u sebi ispaštati na neki način. Onda s tim dolazi i ovo stanje: činiće ti se da sve manje imaš šta da kažeš i manje ćeš kontaktirati sa svakodnevnim ljudima, čak i sa članovima porodice – sigurno je da će biti ovako. Ali sve ovo je normalno. Mi naprosto činimo najbolje što možemo da uravnotežimo ovaj odnos. To je zato što zaista ne možeš biti smatran svakodnevnom osobom. Pošto ste bogovi, i pošto više niste svakodnevni ljudi... U prošlosti, kad bi sveštenik koji se kultiviše napustio svetovni život, on bi bio polu-bog – naravno, današnji sveštenici to nisu, niti imaju taj kvalitet. Zašto se govorilo da su polu-bogovi, jednom kad napuste svetovni život? Ranije, kad bi onaj ko se kultiviše napustio svetovni život, on bi raskinuo sve zemaljske veze. Da li mislite da je on i dalje bio čovek? Naravno da nije mogao biti isti kao čovek. Ljudi ne mogu da žive bez tih običnih ljudskih osećanja. Pošto se budeš kultivisao i zaista se unapredio, shvatićeš da više nisi vezan za ono za šta su ljudi vezani, i da ti je ono o čemu ljudi vole da pričaju zaista dosadno.

Onda će jamačno postojati razlika između tebe i ljudi, a ova razlika će se uvećavati. Ali ti, takođe, ne treba puno da razmišljaš o ovom aspektu stvari, jer jednom kad uđeš u ovo stanje, polako i postepeno ćeš doći u kontakt sa stvarima sa kojima treba da budeš u kontaktu, i postepeno ćeš dostići Otvaranje gonga i Prosvetljenje. Vi imate svoja zadovoljstva, ljudi imaju ljudska zadovoljstva, a bogovi imaju božanska zadovoljstva.

Pitanje: Deca odrasla u SAD nisu tako dobra sa kineskim. Treba li ih u budućnosti slati nazad u Kinu?

Učitelj: Mogu vam reći da sam bio u mnogim mestima u inostranstvu i svuda sam nailazio na ovaj problem, pa ovo često kažem svojim učenicima, kad ih vidim: učinite sve da vaša deca uče kineski; ne možete izgubiti karakteristike svoje žute rase. Pošto za vas nema mesta u rajevima belaca, ipak se morate vratiti u rajeve ljudi žute rase. Ono što je najvažnije je možeš li razumeti pravo značenje Fa, kad ga učiš. Danas, prevedene knjige obezbeđuju ljudima proces razumevanja tokom prelaznog perioda. Baš kao naša knjiga Falun Gong, koja naprosto služi ljudskom procesu razumevanja, dok se u pravoj kultivaciji sledi Džuan Falun. Knjige prevedene na strane jezike takođe treba da posluže tokom vašeg procesa razumevanja. Ako zaista želiš da se kultivišeš, potrebno je da čitaš originalni tekst. Samo iz originalnog teksta možeš znati šta je šta. Prevodi – koliko god dobro da se naprave – su površni i nemaju unutrašnja značenja. Zato mnogi od nas, svaki put kad pročitaju knjigu, nalaze da je drugačija; kad unutar različitih domena pročitaš istu rečenicu, ona je potpuno drugačija.

Pitanje: Neki veterani među učenicima nisu spremni da se pridruže novim učenicima u diskusiji. Da li je ova pojava u redu?

Učitelj: Mi nemamo krut zahtev da svako dolazi da radi vežbe na mestima za vežbu. Ja vam samo kažem da vam vežbanje u grupi i međusobna diskusija na mestima vežbu omogućava brzo napredovanje – to pomaže učenicima da napreduju. Ako neko želi da vežba kod kuće, može vežbati kod kuće – to nema veze. Mi imamo nekih ljudi koji su se prilično dobro kultivisali, i istina je da se dobar deo njih nalazi među onima što vežbaju kod kuće. Ali ima i nekih koji nisu sposobni da budu marljivi i da neprestano napreduju, i dobar deo njih ne napušta kuću. Zato ne možete praviti generalizaciju, niti primoravati te ljude. U kultivaciji se radi o ljudskom srcu. Ako neko u svom srcu ne želi da se kultiviše, koja je svrha da ga teraš da dođe? Ako ne želi da postane buda, tu čak ni bude ništa ne mogu. Računa se samo ono što neko želi i šta želi da radi. Ali vi osećate da nam izlaženje napolje pomaže da širimo Fa; mislite da je ovo dobro, pa ga ubeđujete da pomogne drugima. Zapravo, ovo ne mora biti slučaj. Kultivacija kod kuće i kultivacija napolju su jedno isto. 

Sad dolazim do drugog pitanja – naravno, to nije pitanje koje ste upravo pokrenuli. Ustanovili smo da u Kini mnogi veterani među učenicima, iz ranog perioda, više ne izlaze napolje da vežbaju, i da me skoro svi oni koji vežbaju napolju nikad nisu čuli kako predajem Fa – puno je takvih. Pošto je ovo forma u kojoj se ovaj naš Dafa širi, ta forma vam se ostavlja, pa će i buduće generacije raditi ovako. To je odlično. Ovo ne znači da oni koji se vraćaju kući da vežbaju više ne valjaju; mnogi od njih su se već dobro kultivisali. Oni nalaze da nemaju ništa zajedničko da pričaju sa učenicima koji su upravo počeli kultivaciju i koji nemaju duboko razumevanje Fa – to je situacija koja se dešava. Oni misle da stvari o kojima drugi učenici vole da pričaju predstavljaju vezanosti, i neprijatno im je; ovo može biti razlog zašto ne dolaze – ova situacija postoji. Obično, kad ljudi nešto rade, oni imaju vezanost ili cilj. Ako se osoba veoma dobro kultivisala, kad nema običnih ljudskih vezanosti, ona ne može da podnese prisustvo ljudi. Ne može da podnese ni jednu ljudsku rečenicu – svaka rečenica, svaka misao, ideje u ljudskim glavama, imaju svrhu. Kad ti je um čist i jasan, kad nema ničega, znaćeš sve što drugi misle. A tada nećeš moći da podneseš ni jednu jedinu misao, nijedan pokret ili rečenicu koju drugi izgovore, i osećaćeš se neprijatno. Naprosto ćeš osećati da im ne možeš dobro objasniti, pa nećeš izaći napolje – ima ovakvih slučajeva, ali nisu svi ovakvi. Ali ja mislim da je najbolje da svi novi učenici izlaze da vežbaju. Zašto? Jer vam to zaista pomaže da se unapredite. Ako ne izađete da vežbate, i umesto toga vežbate kod kuće, pokušavajući sami da se prosvetlite u stvari, naravno da ćete moći da se prosvetlite u njih, ali biće sporo – ko ne želi da ima kontinuiran napredak? Ko ne želi da napreduje brzo?

Pitanje: Kad nešto radimo, a ne znam da li bi trebalo ili ne, kako da koristimo Džen-Šan-Ren kao vodič?

Učitelj: Zapravo, ne radi se o tome treba li nešto učiniti, ili ne. Vi ne shvatate da ljudi se često zakopaju u određene situacije, i tada su nesposobni da procene dobro i loše. Zašto ja mogu da sagledam sve u vezi sa situacijom razvoja sadašnje ljudske vrste? Ja sve mogu da objasnim jer sam nisam unutar toga. Kad sagledavaš neku stvar, nemoj je sagledavati zaranjujući u nju, ne procenjuj stvar izolovano i unutar te konkretne stvari. Odskoči od nje i dobro je pogledaj, vidi je li u skladu sa Džen-Šan-Ren. Kako bi postupio neko ko se dobro kultivisao, ili bog, ili bodisatva? Razmisli na ovaj način, i znaćeš čim izrone ispravne misli.

Pitanje: Složene sredine proizvode osobe visokog nivoa. Sredina u Kini je svakako mnogo složenija od one u SAD, pa je kultivacija u Kini brža.

Učitelj: Sve su složene; složene su na različite načine. Psihološki konflikti među ljudima u Kini su zaista intenzivni - njihove međusobne intrige su žestoke. Ali u SAD je načinjena ozbiljna šteta površinskoj kulturi, i demonska priroda je ogromna. Znači da se kultivacija može izvoditi na oba mesta.

Pitanje: Vazduh je teško zagađen. Je li to puno loše za kultivaciju? 

Učitelj: Ne, to nije problem za nas kultivatore. Pošto se vaša tela postepeno zamenjuju visoko-energetskom materijom, te stvari vas ne mogu zagaditi.

Pitanje: Može li kultivacija uticati na spoljnu sredinu, uključujući prirodnu sredinu, društvenu sredinu, tj. društveno okruženje i životnu sredinu samog kultivatora, da se napreduje ka božanstvenosti i u pravcu Džen-Šan-Ren?

Učitelj: Ona proizvodi ovaj efekat, ali je vrlo suptilan i ne može se lako uočiti. Sve što ima veze sa vama prolazi profinjene promene – promene dve vrste. Jedna je da su vam neki sve dalji i dalji, a druga da su vam neki sve bliži i bliži – to jest, oni postaju sve bolji i bolji. Neki vas potpuno napuštaju; oni koji nisu dovoljno dobri odlaze – ovo se događa. Promene su veoma suptilne.

Pitanje: Učitelju, šta je krajnji efekat jednostrukog lotos položaja u odnosu na dvostruki lotos, kad se radi meditacija?

Učitelj: Postoji osnovni element kultivacije, unutrašnji mehanizam. Mehanizam naše vežbe dvostrukog lotosa je baš kao mašina. Na taj način treba da budu instalirani zupčanici mašine, ali ako insistirate da tako budu instalirani, ništa neće moći da proizvede. Ali ne mora biti tako apsolutno, jer nekim ljudima je potreban proces postepenog napretka. Ako trenutno ne možete da prekrstite noge, pokušavajte postepeno. Tako da mi i dalje imamo načina da to rešimo. Činite sve od sebe da sustignete.

Pitanje: Dok sedim u lotosu, ako ne mogu da se umirim, ne mogu ni da dostignem ding
. Ovo znači da je moj nivo nizak i da ne mogu da se pomerim ka višim nivoima.

Učitelj: Ako možeš da dostigneš ding čim sedneš, tvoj nivo je već prilično visok. O ovom se već raspravljalo u knjizi. Ako zaista ne možeš da uđeš u ding, misao koju ne možeš da potisneš naprosto smatraj za tuđu. Zapravo, moram vam reći da to i niste vi – ona je sastavljena od post-natalno stečenih predstava i misaone karme. Od početka ste hteli da sedite u meditaciji i dostignete mirnoću, ali zašto ona nije mirna? Ne sluša vas – može li ona biti vi? To je karma koja se uzburkala, pa treba da je tretirate kao nekog drugog. Kako budete labavili svoje vezanosti, postepeno ćete biti sve više i više biti sposobni da dostignete spokoj, a i nivo će vam se popravljati.

Pitanje: Uvek mi se spava kad radim vežbe. Možete li mi reći treba li da spavam, ili je to demon protiv kog treba da se borim?

Učitelj: Pospanost sama po sebi nije demon. To je faktor koji zahteva da se čovek odmori. To je takođe jedna od stvari, faktora, koji sačinjavaju univerzum. Ali kao kultivator, ako spavaš tokom kultivacije, to može odigrati ulogu demona, sprečavajući te da se kultivišeš. Ali s druge strane, takođe ima efekat jačanja tvoje volje. Zar ne treba da kultivišeš sopstvenu volju? Treba da ojačaš svoju volju, a obuzdavanje je jačanje volje – to takođe predstavlja kultivaciju. Pospanost za vreme vežbanja je samo po sebi takođe dejstvo misaone karme.

Pitanje: Hteo bih da pitam šta su tačno energetski mehanizmi.

Učitelj: Energetski mehanizmi su dinamički mehanizmi sačinjeni od veoma mikroskopskih supstanci gonga – supstanci koje ljudi ne mogu da vide. Kad vaša kultivacija u budućnosti dostigne određenu tačku, i Treće oko se dovoljno dobro otvori, moći ćete da ih vidite. To je kao kaiš, beli kaiš koji operiše oko vaših tela. Ali on je povezan sa falunom unutar vašeg dantijana
. On se neprekidno ojačava kad radite vežbe. Što su jači ovi mehanizmi, oni bolje pogone vaše automatske vežbe. To jest, oni se okreću čak i kad ne radite vežbe – oni vam pomažu da automatski vežbate. Znači, iako vidite sebe kako tu stojite nepokretni, vaši telesni mehanizmi se kreću napred-nazad, pogoneći transformaciju vašeg celokupnog tela.

Pitanje: Da li Falun raj ima Falun pesmu?

Učitelj: To je reklamiranje i obavljanje humanizovanih stvari. Kako bi Buda Fa mogao biti tako neozbiljan?! Ljudi danas humanizuju bude. Ali bude su neuporedivo veliki bogovi. U prošlosti, kad bi ljudi pominjali bude, javljalo bi se osećanje neizmernog poštovanja. Danas se pominju tek tako. Likovi buda, bodisatvi i Svete Marije se uklesuju i postavljaju na groblja – to je naprosto bogohuljenje buda, bodisatvi i Svete Marije. Oni su okruženi nadgrobnim spomenicima mrtvih. Ljudi ne znaju šta rade. Oni misle da je to jako dobro, i hteli bi da bude, bodisatve i Sveta Marija vode brigu o mrtvima – to je kao da se naređuje bogovima. Ne ispada li tako? Zapravo, sve ovo su stvari koje se rađaju iz grešnih ljudskih misli. Mnoge čigong prakse imaju plesove i pesme. Kakve veze te stvari imaju s kultivacijom? Pored toga, one ohrabruju ljudske vezanosti za emocije. Ovo je sagledavanje buda, taoa i bogova ljudskim mislima, i ljudski način razmišljanja. Zapravo, ljudski načini razmišljanja uopšte se ne mogu se koristiti da se misli o njima. Kad si se vrlo dobro kultivisao, i tek kad više nemaš tih ljudskih misli, kao oni, možeš dostići Ispunjenje.

Pitanje: Mi živimo u stanju „imanja namere“. U svojim normalnim životima, mi treba da uklonimo te želje. Ponekad sam zbunjena i to me čini veoma nervoznom.

Učitelj: Kažeš da kad se kultivišeš, osećaš da si razvila određeni nivo razumevanja Fa, i da treba da napreduješ i oslobodiš se određenih misli; ipak nalaziš da su te određene misli i dalje tu, a one ti nameću dilemu: „Zašto i dalje imam ovakve misli?“, pa nalaziš konflikt u sebi. Nije li tako? Dajte da vam kažem – ovo sam već objasnio prošli put – ako bismo vam uklonili sve ljudske misli koje vam omogućuju da održavate život svakodnevne osobe, ne biste ni dan mogli ostati među svakodnevnim ljudima. Sve što ljudi preduzimaju motivisano je vezanostima, pa ne biste mogli podneti nijednu ljudsku misao. Nemate pojma kako izgleda biti sa ljudima kad se nemaju takve misli. Stoga, da biste mogli da se kultivišete među svakodnevnim ljudima, vaša najspoljnija površina biće transformisana, a sve vaše vezanosti uklonjene, tek nakon Ispunjenja.

Pitanje: U koji raj će ljudi bele rase otići nakon Ispunjenja?

Učitelj: O ovom pitanju se već raspravljalo. Neki od nas su možda videli likove buda u Džuan Falunu; neki su u engleskoj verziji Džuan Faluna možda videli bogove obučene kao Sveta Marija ili Isus – bogove u likovima belaca – u svakoj pojedinoj reči. Iako upražnjavate naš Dafa... Rekao sam da mi pripadamo Buda-školi, ali ja predajem prirodu celokupnog kosmosa, principe kosmosa – Fa kosmosa. Naravno da su i bogovi uključeni unutra. Onda, ako belac dostigne Ispunjenje, gong odgajen u njegovom telu takođe će imati lik belca, i otići će u raj belaca kad dostigne Ispunjenje; sva Besmrtna deca (jinghai) koju odgaja imaju krila. Naravno, isto važi i za Tao-školu.

Pitanje: Kako se može otplatiti karma proizvedena ubijanjem?

Učitelj: Imamo mnoge praktikante koji su za vreme kultivacije suočavali sa opasnim incidentima – automobilskim udesima, padovima sa visine, i mnogim drugim incidentima. Posle toga su se naši učenici osećali srećni – to svakako predstavlja nešto zbog čega vredi biti srećan. Naravno, kako sam objasnio u Fa, ovo je jednako otplati velike količine karme generisane u prošlosti, pa se čak može izjednačiti sa otplatom jednog života. Ako je zaista plaćeno za taj život, tvoje ime je izbrisano iz pakla, jer si za taj život već platio.

Zapravo, nemoj misliti da ti se ništa nije desilo u času kad si udaren – jedan ti, sačinjen od karme, stvarno je stradao. Šta više, to telo je imalo misli, srce i udove sačinjene od tvoje loše karme; stradalo je u nesreći, a u potpunosti je bilo sačinjeno od karme. Mi smo za tebe učinili tako strahovito dobru stvar, i uklonili tako veliku količinu karme, njom plaćajući za živote – niko drugi ovo ne radi. Mi ovo činimo samo zato što si u stanju da se kultivišeš. Kad ovo budeš shvatio, nećeš imati načina da mi se zahvališ.

Pitanje: Kako dostižemo Ispunjenje?

Učitelj: Mi dajemo ovaj naš Fa sa ciljem da se ljudski benti
 transformiše u Buda-telo. Ovo je put kojim mi idemo; mi ne idemo putem nirvane
, niti koristimo Svetlosnu transformaciju, ili metod „Oslobađanja iz mrtvaca“ Tao-škole, u kom se bambusov štap pretvori u ljudsko telo i smesti u kovčeg. Mi otvoreno i s dostojanstvom dopuštamo ljudima da vas vide kako dostižete Ispunjenje, jer vaše telo je do tada već transformisano.

Pitanje: Učitelj je rekao da ljudi treba da rade svoj svakodnevni posao valjano dok izvode kultivaciju među svakodnevnim ljudima... Želim da nađem posao koji mogu dobro da radim, bez da trošim puno vremena, kako bih se mogao posvetiti kultivaciji.

Učitelj: Svi mi imamo tu misao. Svi vi želite da nađete lak posao da biste imali puno vremena za kultivaciju, a da istovremeno možete dobro raditi. Jedna misao je, na kraju krajeva, samo misao. Vi ste verovatno motivisani kultivacijom. Ali često se stvari ne ostvaruju onako kako mi želimo, jer kod svakog je situacija drugačija. Dok god nemate jaku vezanost – insistiranje da se stvari urade na određeni način – moj fašen će za vas aranžirati stvari veoma dobro. Možete imati normalan posao i istovremeno izvoditi kultivaciju.

Pitanje: Neki ljudi nalaze da je čitanje Džuan Faluna u tradicionalnom pismu drugačije od čitanja u pojednostavljenom
 pismu, da je osećaj drugačiji.

Učitelj: Ne bi se reklo da je ovo slučaj. Trebalo bi da je isto. Ima jedna stvar: Posle Kulturne revolucije u Kini, ljudsko mišljenje je prošlo ogromne promene. Tajvanci i kineski narod izvan Kine, u jugostočnoj Aziji i drugim regionima, imaju pomalo drugačiji način razmišljanja kad se radi o ovom. To je zato što sa tim vašim predubeđenjem težite čitanju Džuan Faluna u tradicionalnom pismu – čim pročitate pojednostavljeno pismo, čini vam se da se upetljali u stvari iz Kine koje vam ne prijaju? To je zapravo vaša mentalna barijera.

Pitanje: Ponekad, kad čitam Džuan Falun, ne želim da ostavim knjigu, niti želim da radim vežbe.

Učitelj: Ako dok čitate Džuan Falun ne želite da prekinete, onda nastavite sa čitanjem – to je u redu. U redu je uraditi vežbe kasnije. U redu je čitati knjigu što više – učenje Fa je od primarnog značaja.

Rečnik manje poznatih termina

Arhat – prosvetljeno biće sa Pravim dostignućem u Buda-školi i onaj koji je prevazišao Tri domena

Baihuo tačka – akupunkturna tačka na kruni glave

Benti – fizičko telo čoveka i tela u drugim dimenzijama

Bigu – drevni izraz za apstinenciju od hrane i vode

Bodisatva – prosvetljeno biće sa Pravim dostignućem u Buda-školi, ono koje je više od Arhata, a niže od Tatagate

Bodisatva Avalokitešvara – poznata po svom milosrđu, ona je jedna od dve starije Bodisatve u Sukavati raju

Buda Fa – univerzalni principi i zakon; zakon univerzuma

Či – U kineskoj kulturi se veruje da je ovo „životna energija“; u poređenju sa gongom, to je niži oblik energije

Čigong – oblik tradicionalnih kineskih vežbi kojima se odgaja či, ili „životna energija“

Čiji – „energetski mehanizmi“

Dafa – „Veliki zakon“, ili „Veliki put“; principi

Dan – grozd energije u telu kultivatora, sakupljen iz drugih dimenzija

Dantijan – „polje dana“; polje oko akupunkturne tačke dan, u predelu donjeg stomaka

De – „vrlina“, „valjanost“; dragocena bela materija 

Ding – stanje ispražnjenog, ali ipak svesnog uma

Duša (juanšen) – deli se na Glavnu dušu (džu juanšen) i Sporednu dušu (fu juanšen). U tradicionalnoj kineskoj misli veruje se da telo poseduje mnoge duše, koje upravljaju različitim funkcijama i procesima (npr. mnogi su verovali da jedna duša boravi u jetri i upravlja njenim funkcijama)

Epifiza – moždana žlezda

Fa – zakon i principi Buda-škole

Fašen – energetsko telo; telo koje se sastoji od gonga i Fa

Fa-unutar-trostrukog-sveta – u Budizmu se smatra da onaj ko nije dostigao Fa-izvan-trostrukog sveta, mora prolaziti samsaru (ciklus reinkarnacije)

Fengšui – kineska geomantija, veština čitanja pejsaža

Fu Tu – klasični kineski izraz za Budu

Glavna duša (džu juanšen) – čovekova glavna duša; Glavna svest

Gong - 1. kultivaciona energija 2. praksa u kojoj se odgaja ova energija

Gongšen – telo sačinjeno od gonga
Gvanding – nasuti energiju u vrh glave; ritual inicijacije

Hegu tačka – akupunkturna tačka na poleđini šake, između palca i kažiprsta

Hatu, Luošu – praistorijski dijagrami koji su se pojavili u drevnoj Kini, a za koje se smatra da otkrivaju promene u prirodnom toku

Hinajana – „Mali put Budizma“

Huijin – akupunkturna tačka u centru perineuma (predela između anusa i genitalija)

Hun – zabranjena hrana u Budizmu

Ji Đing, - Knjiga promena, drevna kineska knjiga predskazanja iz doba dinastije Zu (1100 p.n.e – 221 p.n.e)

Jin i jang – u Tao-školi se veruje da se u svemu sadrže suprotne sile jina i janga, koje se međusobno isključuju, a ipak su nezavisne, npr. žensko (jin) naspram muškog (jang)
Karma – crna materija, nastala iz prethodnih loših postupaka 
Čimen-škola – „Nekonvencionalna škola“

Lao Ce – utemeljitelj Tao-škole i autor Dao De Jing, za kog se smatra da je živeo i predavao u Kini oko 5 do 4 veka p.n.e

Laogong tačka – akupunkturna tačka na sredini dlana

Poslednji haos – u krugovima kultivatora se smatra da univerzum ima tri faze evolucije (Početni Haos, Srednji Haos i Poslednji Havoc), a da je sada finalni period Poslednjeg Haosa)
Mahajana – „Veliki put Budizma“

Maojou – granična linija između jin i jang strane tela

Mingmen tačka – „Kapija života“, akupunkturna tačka koja se nalazi na donjem delu leđa

Nirvana – odlazak sa ovog sveta bez fizičkog tela; metod okončanja kultivacije u školi Bude Šakjamunija 

Nivan palata – Taoistički termin za epifizu

Osam triagrama – iz Knjige promena, praistorijski dijagram, za koji se smatra da otkriva promene u prirodnom toku

Period završetka Darme – Prema Budi Šakjamuniju, Period završetka Darme počinje 500 godina nakon njegove smrti. Nadalje njegova Darma više ne može da spasava ljude

Pet elemenata – metal, drvo, voda, vatra i zemlja

Pravi plodovi – dostignuti nivo u Buda-školi, tj. Arhat, Bodisatva, Tatagata, itd.

Sporedna duša (fu juanšen) – čovekova sekundarna duša (duše); Sporedna svest

Sutra - Učenje Bude Šakjamunija

Svet deset pravaca – budistički koncept univerzuma

Šakjamuni - istorijski Buda, Guatama Sidarta

Šangeng tačka – akupunkturna tačka koja se nalazi između obrva

Šinšing – čovekova priroda; karakter

Šišen – Taoistički izraz za Glavnu dušu

Šrivatsa – „Točak svetlosti“ iz Sanskrita je simbol stariji od 2.500 godina, a pronađen je među kulturnim relikvijama Grčke, Perua, Indije i Kine. Vekovima je simbolisao dobru sreću, predstavljao sunce, i smatran je nečim dobrim.

Tai-či – simbol Tao-škole, na zapadu popularan pod nazivom „jin-jang“

Tančun tačka – akupunkturna tačka koja se nalazi otprilike na sredini grudi

Tao – 1. Taoistički izraz za Zakon prirode i univerzuma 2. Prosvetljeno biće koje je dostiglo ovakav Tao

Tatagata – prosvetljeno biće sa Pravim dostignućem u Buda-školi, koje je iznad nivoa Bodisatve i Arhata 

Tijan – „polje“

Ičen tačka - akupunkturna tačka koja se nalazi na donjoj, zadnjoj strani glave

Džujuke – praksa prizivanja
Džen-Šan-Ren – Džen (istina, istinitost, iskrenost); Šan (blagost, milosrđe, samilost, dobrota); Ren (izdržljivost, istrajnost, trpeljivost, tolerancija)

� Dafa – „Veliki Zakon“, ili „Veliki Put“; skraćeno za puno ime metoda Falun Dafa, „Veliki put Faluna“


� Tao – 1. Taoistički izraz za „Zakon prirode i univerzuma“; 2. Prosvetljeno biće koje je dostiglo ovaj Tao


� Fa – „Zakon“, „Put“, ili „Principi“


� Arhat – Prosvetljeno biće sa Statusom dostignuća u Buda školi, i onaj ko je izvan Tri domena


� Bodisatva - Prosvetljeno biće sa Statusom dostignuća u Buda školi, i onaj ko je viši od arhata, ali niži od tatagate


� Gong – kultivaciona energija


� Šest puteva transmigracije – takođe poznato kao samsara; ovo je izraz iz budizma, koji se odnosi na ciklus umiranja i ponovnog rađanja, u kom se osoba može reinkarnirati u bilo koji od šest nivoa postojanja unutar Tri domena.


� Juan dinastija – od 1271 – 1369 n.e.


� Fo – Buda; Pusa – Bodisatva; Ruli - Tatagata


� Avalokitešvara – Bodisatva poznata po velikoj milosti, za koju se kaže da je jedna od dve starije bodisatve u Sukavati raju.


� Mahaastama-praapta – Bodisatva koju često opisuju zajedno sa Avalokitešvarom, njeno ime na Sanskritu znači „ona koja je stekla veliku moć“


� Džao – trilion; broj iz drevne Kine 


� Ovaj idiom saopštava priču o nekoliko slepaca, od kojih svaki greškom misli da je deo koji  je napipao cela životinja; uopšteno značenje je „pomešati deo sa celim“


� Neki budističkim sveštenicima je običaj da kažu ovo ime pre nego što progovore


� Ime koje se daje čoveku kad postane budistički sveštenik ili sveštenica


� Učitelj – kineski izraz koji se ovde koristi, šifu, se sastoji od dva znaka: jedan znači „učitelj“, a dugi „otac“


� kasaja – budistička odora, obično crvene, žute ili narandžaste boje


� Primedba prevodioca: Na ovom i mnogim drugim mestima, gde se pojavljuje „srce“, „um“, ili oba, kineski izraz šin se može prevesti dvojako


� Šinšing - „priroda srca“, „priroda uma“; moralni karakter


� Jedan određeni, svedeni stil pisanja


� Tradicionalna kineska misao drži da sve sadrži suprotne sile jina i janga, gde je npr. žena jin, a muškarac jang


� Čigong – opšti naziv za određene prakse kojima se odgaja ljudsko telo. Poslednjih decenija, čigong vežbe su veoma popularne u Kini.


� Naučno-istraživačko društvo čigonga – glavna institucija za proučavanje, osmatranje i regulativu čigonga, koju je osnovala i kojom upravlja kineska vlada


� Ding – stanje u meditaciji, u kom je um potpuno prazan, a ipak svestan


� Dantijan – „polje dana“, u predelu donjeg stomaka


� Benti – „sopstveno telo“, „originalno telo“, ili „pravo biće“


� Nirvana – napuštanje ljudskog sveta bez ovog fizičkog tela; metod dostizanja Ispunjenja u načinu kultivacije bude Šakjamunija


� Pojednostavljeno kinesko pismo uvedeno je 1956. godine

